four zone| നാല് ജില്ലകളിൽ കർശന നിയന്ത്രണം തുടരും; ജില്ലകളെ നാലായി തിരിക്കും |state divided into four zone for continue restictions says cm – News18 Malayalam\nHome » photogallery » coronavirus-latest-news » STATE DIVIDED INTO FOUR ZONE FOR CONTINUE RESTICTIONS SAYS CM\nനാല് ജില്ലകളിൽ കർശന നിയന്ത്രണം തുടരും; ജില്ലകളെ നാലായി തിരിക്കും\nകൂടുതൽ കൊറോണ കേസുകൾ റിപ്പോർട്ട് ചെയ്തിട്ടുള്ള കാസർഗോഡ്, കണ്ണൂർ, മലപ്പുറം, കോഴിക്കോട് ജില്ലകളാണ് ആദ്യത്തെ മേഖലയിലുള്ളത്\n| April 16, 2020, 21:50 IST\nതിരുവനന്തപുരം: സംസ്ഥാനത്തെ നാല് മേഖലകളായി തിരിച്ച് നിയന്ത്രണങ്ങൾ നടപ്പിലാക്കാനാണ് സർക്കാർ പദ്ധതിയെന്ന് മുഖ്യമന്ത്രി പിണറായി വിജയൻ. വാർത്താ സമ്മേളനത്തിലാണ് അദ്ദേഹം ഇക്കാര്യം അറിയിച്ചത്. ഈ നിർദ്ദേശങ്ങൾ കേന്ദ്രസർക്കാരിന് മുന്നിൽ അവതരിപ്പിച്ച് കേന്ദ്രത്തിന്റെ അനുമതിയോടെ അവ നടപ്പിലാക്കാനാണ് ഉദ്ദേശിക്കുന്നതെന്നും മുഖ്യമന്ത്രി പറഞ്ഞു.\nകൂടുതൽ കൊറോണ കേസുകൾ റിപ്പോർട്ട് ചെയ്തിട്ടുള്ള കാസർഗോഡ്, കണ്ണൂർ, മലപ്പുറം, കോഴിക്കോട് ജില്ലകളാണ് ആദ്യത്തെ മേഖലയിലുള്ളത്. ഈ ജില്ലകളിൽ മെയ് മൂന്നുവരെ കർശന നിയന്ത്രണങ്ങളാകും നടപ്പിലാക്കുക. ഈ നാല് ജില്ലകളിലും തീവ്ര രോഗബാധയുള്ള ഹോട്ട് സ്പോട്ടുകൾ പ്രത്യേകമായി കണ്ടെത്തി അവയുടെ അതിർത്തി അടയ്ക്കുമെന്ന് മുഖ്യമന്ത്രി പറഞ്ഞു.\nഈ വില്ലേജുകൾക്ക് എൻട്രി പോയിന്റ്, എക്സിറ്റ് പോയിന്റ് ഇവ ഉണ്ടായിരിക്കും. ഇവ ഒഴികെ വില്ലേജുകളിലേക്കുള്ള മറ്റ് മറ്റ് വഴികൾ എല്ലാം അടയ്ക്കും. ഭക്ഷ്യ വസ്തുക്കളും മറ്റും സർക്കാർ അനുവദിക്കുന്ന ഈ പോയിന്റുകളിലൂടെയാണ് എത്തിക്കുക.\nപത്തനംതിട്ട, എറണാകുളം, കൊല്ലം എന്നീ ജില്ലകളാണ് രണ്ടാമത്തെ മേഖലയിലുള്ളത്. ഈ ജില്ലകളിൽ ഏപ്രിൽ 24 വരെ കടുത്ത രീതിയിൽ ലോക്ക് ഡൗൺ തുടരും. ഹോട്ട് സ്പോട്ടായ പ്രദേശങ്ങൾ കണ്ടെത്തി അവ അടച്ചിടും. ഏപ്രിൽ 24 ന് ശേഷം സ്ഥിതിഗതികൾ വിലയിരുത്തി സാഹചര്യം അനുകൂലമാണെങ്കിൽ ചില ഇളവുകൾ അനുവദിക്കും.\nമൂന്നാമത്തെ മേഖലയിൽ ഉൾപ്പെടുന്നത് ആലപ്പുഴ, തിരുവനന്തപുരം, പാലക്കാട്, തൃശൂർ, വയനാട് ജില്ലകളാണ്. ഇവിടെ ഭാഗികമായി സാധാരണ ജീവിതം അനുവദിക്കും. എന്നാൽ മറ്റെല്ലാ നിയന്ത്രണങ്ങളും ഇവിടെ ബാധകമായിരിക്കും.ഈ ജില്ലകളിലെ ഭക്ഷണ ശാലകൾ ഉൾപ്പെടെയുള്ളവ വൈകിട്ട് ഏഴുമണിവരെ അനുവദിക്കും. എന്നാൽ ഹോട്ട് സ്പോട്ടായ വില്ലേജുകൾ കണ്ടെത്തി അവ അടച്ചിടും.\nകോട്ടയം, ഇടുക്കി ജില്ലകളാണ് നാലാമത്തെ മേഖലയിലുള്ളത്. ഇതിൽ ഇടുക്കി തമിഴ്നാടുമായി അതിർത്തി പങ്കിടുന്നതിനാൽ കൂടുതൽ ജാഗ്രത പാലിക്കേണ്ടതായുണ്ടെന്ന് മുഖ്യമന്ത്രി പറഞ്ഞു. ഈ രണ്ടുജില്ലകൾ തമ്മിൽ ജില്ല വിട്ടുള്ള യാത്രകൾ അനുവദിക്കില്ല. ഈ ജില്ലകളിൽ സാധാരണ ജീവിതം അനുവദിക്കാനാണ് ഉദ്ദേശിക്കുന്നത്. ആവശ്യമായ മുൻകരുതലുകൾ സ്വീകരിക്കുകയും വേണം. രാജ്യം മുഴുവൻ ബാധകമായ മറ്റ് നിയന്ത്രണങ്ങൾ ഇവിടെയും ബാധകമായിരിക്കുമെന്നും മുഖ്യമന്ത്രി.\nഏത് മേഖലയിൽ ആയാലും പുറത്തിറങ്ങുന്നവർ നിർബന്ധമായും മാസ്ക് ധരിക്കണമെന്ന് മുഖ്യമന്ത്രി. എല്ലായിടങ്ങളിലും സാനിറ്റൈസറുകളും കൈകഴുകാനുള്ള സൗകര്യങ്ങളും ഒരുക്കണമെന്ന് മുഖ്യമന്ത്രി നിർദ്ദേശിച്ചിട്ടുണ്ട്.\nകാസർഗോഡ്, കണ്ണൂർ, എറണാകുളം, മലപ്പുറം തിരുവനന്തപുരം, പത്തനംതിട്ട ജില്ലകളെയാണ് കേന്ദ്രം ഹോട്ട് സ്പോട്ടുകളായി കണക്കാക്കിയിട്ടുള്ളത്. എന്നാൽ സംസ്ഥാനത്തിന്റ നിർദ്ദേശത്തിൽ ഇവ പല മേഖലകൾക്കുള്ളിലായാണ് വരുന്നത്. അതിനാൽ കേന്ദ്രത്തിന്റെ അനുമതിയോടെ ഈ രീതി നടപ്പിലാക്കാനാണ് സംസ്ഥാനത്തിന്റെ തീരുമാനമെന്നും മുഖ്യമന്ത്രി.\nഅതേസമയം മേൽ പറഞ്ഞ എല്ലാ മേഖലകളിലും കൂട്ടം ചേരൽ, ജില്ലകൾ വിട്ടുള്ള യാത്രകൾ, സിനിമാ ശാലകൾ, ആരാധനാലയങ്ങൾ എന്നിവയുടെ സാധാരണ നിലയിലുള്ള പ്രവർത്തനങ്ങൾ എന്നിവയ്ക്ക് നിലവിൽ തുടരുന്ന വിലക്കുകൾ ബാധകമാകുമെന്നും മുഖ്യമന്ത്രി വ്യക്തമാക്കി.


Ameya Mathew - Celespot Media\nകോണ്ടം ഉണ്ട് വൺ നൈറ്റ് വരുമോ.? അസഭ്യ കമെന്റിനു അടിപൊളി മറുപടി ആയി അമേയ.!\nവെബ് സീരീസ് എന്ന ഒരു തുടക്കത്തിന് മലയാളികൾക്കിടയിൽ പ്രചാരം കൊണ്ടുവന്നത് കരിക്ക് എന്ന വെബ് സീരീസ് ആയിരിക്കും. കരിക്കിന്റെ വെബ്സീരീസ് എല്ലാ മലയാളികളും ആസ്വദിച്ച് കണ്ടതാണ്. അതിലൂടെ പ്രേക്ഷകർക്കിടയിൽ പ്രശസ്തയായ...


അതിജീവനത്തിന്റെ അവബോധ യാത്രകള് | survival lifes-yusuf\nഅതിജീവനത്തിന്റെ അവബോധ യാത്രകള്\nDec 10, 2019, 12:13 PM IST\nനിക്കിന്റെ വാക്കുകളില് നിന്ന് പ്രചോദനം ഉള്‍കൊണ്ട് അതിജീവനത്തിന്റെ പാതകളില് സ്വയം അത്ഭുതമായി മാറിയവര് ലോകത്തെമ്പാടുമുണ്ട്\nസാധാരണ നിലയില് മുന്നോട്ടു പോകുന്ന ജീവിതം പെട്ടെന്ന് അതിജീവനത്തിന്റെ കടുത്ത പോരാട്ടത്തിലേക്ക് വഴി മാറുകയും കാലിടറുന്നുവെന്ന് തോന്നുമ്പോള് കൈ പിടിക്കാന് ഒരു അദൃശ്യ ശക്തി കടന്നു വരുമെന്ന് പ്രതീക്ഷിക്കുകയും ചെയ്യുന്ന ഒരവസ്ഥയുണ്ട്. അതിജീവന സഞ്ചാര പാതയിലെ പ്രതീക്ഷ. ഭൗതിക സാഹചര്യങ്ങളില് നിന്ന് അങ്ങനെ ഒരു കൈ നീണ്ടു വരാം. വരാതിരിക്കാം. ദൈവത്തില് അര്‍പ്പിതം അതിജീവനവും തുടര് വിധികളുമെന്ന വിശ്വാസമാണ് പക്ഷെ കരുത്ത്. കാത്തിരിപ്പു വേണം. ചിലപ്പോള് എത്ര കാത്തിരുന്നാലും അത്ഭുതങ്ങളൊന്നും സംഭവിക്കണമെന്നില്ല. അതു കൊണ്ടാണ് കൈകാലുകള് ഇല്ലാതിരുന്നിട്ടും സഹജീവികള്‍ക്ക് പ്രചോദനത്തിന്റെ ഉൂര്‍ജം പകരുന്ന പ്രഭാഷകനായ ഓസ്‌ട്രേലിയന് സ്വദേശി (അമേരിക്കന് പൗരത്വവുമുണ്ട്) നിക്കോളാസ് ജെയിംസ് വൂജിസിക് ( നിക് വൂജിസിക് ) പറഞ്ഞത്, നിങ്ങള് എത്ര കാത്തിരുന്നാലും അത്ഭുതങ്ങളൊന്നും നടക്കുന്നില്ലെങ്കില് വൈകണ്ട നിങ്ങള് തന്നെ ഒരു അത്ഭുതമാകാന്.\nനിക്കിനെ നോക്കൂ. പിറന്നു വീണപ്പോള് ശാരീരിക വൈകല്യത്തിന്റെ പേരില് പ്രസവിച്ച അമ്മ പോലും പറഞ്ഞത് എനിക്ക് നവജാത ശിശുവിനെ കാണേണ്ടെന്നാണ്. ദിവസങ്ങള് പിന്നിട്ടപ്പോള് അവര് ദൈവ വിധിയുടെ യാഥാര്‍ഥ്യം ഉള് കൊള്ളുകയും മകനെ വാരി പുണരുകയും ചെയ്തു. അന്നു തുടങ്ങുന്നു നിക്കിന്റെ പോരാട്ടം. ഇന്ന് മുപ്പത്തിയേഴ് വയസുള്ള നിക് ആഗോള പ്രശസ്തനായ മോട്ടിവേഷണല് സ്പീക്കറാണ്. തെക്കന് കാലിഫോര്‍ണിയില് ജീവിക്കുന്നു. സെര്‍ബിയന് കുടിയേറ്റ കുടുംബത്തിലെ അംഗം. വിവാഹിതന്. നാലു കുട്ടികളുടെ പിതാവ്. തളരാത്ത ആത്മവീര്യത്തിന്റെ ആഗോള പ്രതീകം. തന്റെ ഒട്ടിപിടിച്ച കുഞ്ഞുകാലുകളെ നോക്കി ചിക്കന് ഡ്രം സ്റ്റിക് എന്ന് ചിരിച്ചു കൊണ്ട് പറഞ്ഞവനാണ് നിക്. ഈ കാലുകള് പിന്നീട് വേര്‍പെടുത്തി. അതെ , ഈ കാലുകള് കൊണ്ടാണ് അയാള് ഇപ്പോള് പുസ്തകങ്ങളുടെ പേജുകള് മറിക്കുന്നതും കീ ബോര്‍ഡ് ഉപയോഗിക്കുന്നതുമെല്ലാം.\nനിക്കിന്റെ വാക്കുകളില് നിന്ന് പ്രചോദനം ഉള്‍കൊണ്ട് അതിജീവനത്തിന്റെ പാതകളില് സ്വയം അത്ഭുതമായി മാറിയവര് ലോകത്തെമ്പാടുമുണ്ട്. കേരളത്തില് തിക്കൊടിയിലുമുണ്ട് അങ്ങനെ ഒരു മനുഷ്യന്. രണ്ട് പതിറ്റാണ്ടു കാലം ഖത്തറില് പ്രവാസിയായിരുന്ന കൊയിലാണ്ടി ഇരുപതാം മൈലില് ചങ്ങരോത്ത് യൂസഫ് . അന്‍പത്തിയൊമ്പതാം വയസിലും സ്വന്തം ജീവിതാനുഭവങ്ങളില് തളരാതെ ലോകത്തോട് തനിക്ക് ചിലത് പറയാനും ബോധ്യപ്പെടുത്താനുമുണ്ടെന്ന തിരിച്ചറിവില് കേരളത്തില് ഉടനീളം പത്ര കുറിപ്പുകളുടെയും ഫീച്ചറുകളുടെയും ഫോട്ടോകളുടെയും ശേഖരവുമായി യാത്ര ചെയ്യുന്ന മനുഷ്യന്. ഒരുപക്ഷെ നമ്മുടെ സാമൂഹ്യ ജീതിതത്തെ സന്തുലിതമാക്കുന്നത് ഇത്തരം ജന്‍മങ്ങളാണ്. റെറ്റ് സിന്‍ഡ്രോം ബാധിച്ച ( പെണ്‍കുട്ടികളില് മാത്രം കാണുന്ന ഓട്ടിസത്തിന്റെ വകഭേദം ) മകള് ഷദയുടെ ചികിത്സാര്‍ഥമാണ് യൂസഫ് പ്രവാസം അവസാനിപ്പിച്ച് നാട്ടില് സ്ഥിര താമസമാക്കുന്നത്. ഇരുപത്തിനാലു മണിക്കൂറും പരിചരണം ആവശ്യമുള്ള രോഗാവസ്ഥയില് ( ഇതിനെ രോഗാവസ്ഥയെന്ന് വിളിക്കുന്നതിനോട് വിയോജിപ്പുണ്ട്) മകളുടെ നിഴലായി യൂസഫിന്റെ ഭാര്യ ഷൈമയുണ്ട്.\nവിശ്രമം എന്തെന്നറിയാതെ അവര് മകളെ പരിചരിക്കുന്നു. കരുത്തായി യൂസഫ് കൂടെയുണ്ട്. മകളുടെ എല്ലാ കാര്യത്തിനും പര സഹായം ആവശ്യമുണ്ട്. ഭിന്നശേഷിക്കാരായ മിക്കവരുടെയും അവസ്ഥ ഇതാണ്. ഒന്നര വയസിലാണ് ഷദക്ക് രോഗ ലക്ഷണങ്ങള് കണ്ടു തുടങ്ങിയത്. ഇന്നവള് കൗമാര പ്രായക്കാരിയാണ്. നിരവധി ചികിത്സകള്. അതുമായി ബന്ധപ്പെട്ട യാത്രകള്. പ്രതീക്ഷ കൈവിടാതെയുള്ള അതിജീവന യാത്രകളില് യൂസഫ് സമാനാവസ്ഥയിലുള്ള നിരവധി കുട്ടികളെ കണ്ടു. അവരുടെ കുടുംബങ്ങളുടെ കണ്ണീരണിഞ്ഞ കഥകള് കേട്ടു. നെഞ്ചകം പൊള്ളി. കലങ്ങിയ മനസില് കണ്ണീരു നിറഞ്ഞു.\nഭിന്നശേഷിക്കാരുടെ ജീവിതവും അവരില് ചിലരുടെ അതിജീവനത്തിന്റെ വിജയഗാഥകളും ലോകത്തോട് പറയണമെന്ന് യൂസഫിന് തോന്നിയത് ഇതു കൊണ്ടാണ്. ശാരീരിക വൈകല്യത്തെ ഇഛാകക്തി കൊണ്ട് തോല്‍പിച്ച് ജീവിതത്തോട് പൊരുതി വിജയം വരിച്ചവരുടെ കഥകള് യൂസഫ് തേടി പിടിച്ചു. ഭിന്നശേഷിക്കാരായവര്‍ക്കും അവരുടെ കുടുംബങ്ങള്‍ക്കും ഏറെ പ്രചോദനം പകരുന്ന കഥകള്. ഫീച്ചറുകള്. അഭിമുഖങ്ങള്. ഫോട്ടോകള്. പത്രസ്ഥാപനങ്ങളില് നിരവധി തവണ കയറി ഇറങ്ങി. പത്രങ്ങളുടെ ആര്‍ക്കവൈസില് നിന്നും നിരവധി കുറിപ്പുകള് ലഭിച്ചു. അതെല്ലാം വൃത്തിയായി ഫോട്ടോ കോപ്പിയെടുത്തു. ഭിന്നശേഷിക്കാരുടെ അതിജീവനവും വിജയവും പറയുന്ന നൂറിലധികം വാര്‍ത്തകളും ഫീച്ചറുകളും ഫോട്ടോകളും ഇപ്പോള് കൈവശമുണ്ട്.\nസ്വകാര്യ സമ്പാദ്യമായി തനിക്ക് മാത്രം വായിക്കാനായി യൂസഫ് ഇതു ശേഖരിച്ചതല്ല. അദ്ദേഹത്തിന് ഇത് ഒരു ഹോബിയുമല്ല. ഭിന്നശേഷിക്കാരുടെ അതിജീവന പോരാട്ട ഗാഥകള് പൊതു വേദികളില് പ്രദര്‍ശിപ്പിക്കുകയാണ് യൂസഫ്. അവബോധം പകര്‍ന്നു നല്‍കുന്നതിന്റെ ഭാഗമായാണ് പ്രദര്‍ശനങ്ങള് സംഘടിപ്പിക്കുന്നത്. ഭിന്നശേഷിക്കാരോടുള്ള സമൂഹത്തിന്റെ സമീപനത്തിന് കാതലായ മാറ്റം വരേണ്ടതുണ്ടെന്ന് ഓരോ പ്രദര്‍ശനവും കാഴ്ചക്കാരോട് പറയുന്നു. കേരളത്തില് ഉടനീളം തന്റെ വാര്‍ത്താ ശേഖരവും ഫോട്ടോകളുമായി യൂസഫ് പ്രദര്‍ശനം സംഘടിപ്പിച്ചിട്ടുണ്ട്. കേരളം ഭിന്നശേഷി സൗഹൃദ സംസ്ഥാനമാണെന്ന് പറയുന്നുണ്ടെങ്കിലും ഇക്കാര്യത്തില് ഇനിയും ഏറെ മുന്നേറാനുണ്ടെന്ന് യൂസഫ് നിരന്തരം പറയുന്നു.\nബുദ്ധിപരമായ വെല്ലുവിളികള് നേരിടുന്നവര് ധാരാളമുണ്ട് നാട്ടില് . ഭിന്നശേഷിക്കാരുടെ പ്രശ്‌നങ്ങളെ കുറിച്ച് കേരളിയ യുവത്വം കൂടുതല് ബോധവാന്‍മാരാകേണ്ടതുണ്ട്. ഇതിന്റെ ഭാഗമായി കാമ്പസുകളില് പ്രദര്‍ശനം സംഘടിപ്പിക്കുകയാണ് ഇപ്പോള് യൂസഫ്. കഴിഞ്ഞ ദിവസം കോഴിക്കോട് മെഡിക്കല് കോളേജിലെ വിദ്യാര്‍ഥികള് മുന്‍കൈയെടുത്ത് ഗലേറിയ എന്ന പേരില് പി.ജി ലക്ചര് ഹാളില് നടത്തിയ പ്രദര്‍ശനം ശ്രദ്ധേയമായിരുന്നു. സ്‌കൂളുകളും കോളേജുകളും കേന്ദ്രീകരിച്ച് കൂടുതല് പ്രദര്‍ശനങ്ങളും ബോധവല്‍ക്കരണ പ്രവര്‍ത്തനങ്ങളും നടത്താനുള്ള തയാറെടുപ്പിലാണ് യൂസഫ്. യൂസഫിന്റെ അതിജീവന അവബോധന യാത്രകളോട് ഐക്യദാര്‍ഢ്യം പ്രഖ്യാപിക്കുമ്പോഴാണ് മാനവികത അതിന്റെ ഉയരങ്ങളിലെത്തുകയെന്ന തിരിച്ചറിവുണ്ടാകണം.


സമ്പൂർണ വാരഫലം (മേയ് 19 - 25) | Weekly Star Prediction | ജ്യോതിഷം | Astrology | Manorama Online\nസമ്പൂർണ വാരഫലം (മേയ് 19 - 25)\nപ്രൊഫ. ദേശികം രഘുനാഥൻ May 20, 2019 12:06 PM IST\n2019 മേയ് 19 മുതൽ 25 വരെയുള്ള ഫലം\nലാസ്റ്റ് ഗ്രേ‍ഡ് തസ്തികയിലേക്ക് പരിശ്രമിക്കുന്നവർക്ക് ലഭിക്കാനുളള സന്ദർഭം കാണുന്നു. സുഹൃത്തുക്കളാൽ ധനനഷ്ടം വരാനിടയുണ്ട്. പഠനത്തിൽ അൽപം അശ്രദ്ധ ഉണ്ടാകും. ക്ഷേത്രദർശനം, തീർഥാടനം എന്നിവക്കുളള അവസരപ്രാപ്തിയുണ്ടാകും. അരി, ധാന്യങ്ങൾ വ്യാപാരത്താല് അധിക വരുമാനം വന്നുചേരും. എന്തും സഹിക്കാനുളള കഴിവ് ഉണ്ടാകുന്നതാണ്. അൽപം അധൈര്യം ഉണ്ടാകും എന്നാൽ തൊഴിൽ അഭിവൃദ്ധിയുണ്ടാകുന്നതാണ്. സഹകരണസ്ഥാപനങ്ങളിൽ ജോലി ചെയ്യുന്നവര്‍ക്ക് ചില ആനുകൂല്യങ്ങൾ ലഭിക്കും. ആത്മാർഥതയുള്ള സ്ത്രീ സൗഹൃദബന്ധത്താൽ പലവിധ നേട്ടങ്ങളും ഉണ്ടാകുന്നതാണ്. കാതുവേദന വരാവുന്നതാണ്.\nകുടുംബ ഐശ്വര്യവും മാനസിക സന്തോഷത്തിന്റെയും സമയമാണ്. വാക്ചാതുര്യത്താൽ അയൽവാസികള്‍ക്ക് പ്രിയമുള്ളവരാകും അഗ്നിസംബന്ധമായും ലോഹങ്ങളാലും തൊഴിൽ അഭിവൃദ്ധിയുണ്ടാകും. പിതാവിനെക്കാളും ഉദാരമായ മനസ്കതയോടുകൂടി പ്രവർത്തിക്കും. കവിത, കഥ എഴുതുന്നവർക്ക് പുരസ്കാരങ്ങൾ ലഭ്യമാകും. വാർദ്ധക്യം ചെന്നവർക്ക് നയനസംബന്ധമായി രോഗം വരാനിടയുണ്ട്. അടിമയെപ്പോലെ ജോലി ചെയ്യും. അന്യരുടെ അഭിപ്രായം അംഗീകരിക്കുന്നതല്ല. അനുയോജ്യമല്ലാത്തവരുടെ അഭിപ്രായം പോലെ പ്രവർത്തിക്കും. കാത് വേദന, അതിസാരം മുതലായ രോഗം വരാനിടയുണ്ട്.\nസർക്കാരിൽ നിന്നും പൊതുജനങ്ങളാലും മതിപ്പും ധനവരവും ഉണ്ടാകുന്നതാണ്. അന്യരാൽ അസൂയപ്പെടുന്ന അളവിൽ പുരോഗമിക്കും. വ്യാപാര, വ്യവസായ മേഖലകൾ അഭിവൃദ്ധിപ്പെടും. നല്ല മാർക്കോടുകൂടി വിദ്യാർഥികൾ വിജയിക്കുന്നതാണ്. കോൺട്രാക്റ്റ്, മറ്റു തൊഴിലുകൾ ചെയ്യുന്നവർക്ക് മികച്ച നേട്ടം ലഭിക്കും. ഭൃത്യന്മാരെ ലഭിക്കാതെ വൈഷമ്യം ഉണ്ടാകും. വിദേശത്ത് വസിക്കുന്നവർക്ക് എല്ലാവിധ സൗഭാഗ്യങ്ങളും ലഭിക്കുന്നതായിരിക്കും. ശരീരബലവും മനോബലവും ലഭിക്കുന്നതായിരിക്കും. അൽപം വൈഷമ്യം ദമ്പതികളിൽ ഉണ്ടാകും.\nവ്യാപാര അഭിവൃദ്ധിയും കാര്യസാധ്യതയുടെയും സമയമായി കാണുന്നു. ആത്മാർഥതയുള്ള സുഹൃത്തുക്കളാൽ പലവിധ നേട്ടങ്ങൾ ലഭിക്കുന്നതായിരിക്കും. ധനവരവും സ്ഥാനങ്ങളും ലഭ്യമാകും. കാര്, മറ്റു വാഹന വർക്ക്ഷോപ്പുകളിൽ അധികം ജോലി ലഭിക്കും. പൂർവിക ഭൂസ്വത്ത് സംബന്ധമായ പ്രശ്നങ്ങൾ തീരും. വ്യാപാര കാർഷിക മേഖലകള് അഭിവൃദ്ധിപ്പെടുന്നതാണ്. സന്താനഭാഗ്യത്തിന്റെ സമയമായി കാണുന്നു. വിദേശവും ആയി വിനോദയാത്ര കമ്പനികളിൽ അധികലാഭം ലഭ്യമാകുന്നതാണ്. സന്താനങ്ങൾക്ക് വിവാഹം നടത്തുക, ഉദ്യോഗത്തിനായി പരിശ്രമിക്കുന്നതാണ്. കുട്ടികൾ വീണ് മുറിയാതെ ശ്രദ്ധിക്കുക.\nവ്യാപാര തൊഴിൽ അഭിവൃദ്ധിയുടെ സമയമായി കാണുന്നു. ഭാര്യയോടും സ്ത്രീകളോടും അനുകമ്പയായി പ്രവർത്തിക്കും. പാർട്ടിപ്രവർത്തകർക്ക് അനുയോജ്യമായ സമയമായി കാണുന്നു. ഉന്നതസ്ഥാനപ്രാപ്തിയുണ്ടാകും. അതിഥികളെ സൽക്കരിക്കും. അയൽവാസികളെ സഹായിക്കുന്നതാണ്. പഠനത്തിൽ ശ്രദ്ധയും താൽപര്യവും പ്രകടിപ്പിക്കുന്നതാണ്. മനോവ്യാകുലത അനുഭവപ്പെടും. സ്വയം പുരോഗമനത്തിനായി പ്രയത്നിക്കുന്നതാണ്. ഗുരുക്കളെ ദർശിക്കാനുള്ള സന്ദർഭം വന്നുചേരും. സന്താനങ്ങള്‍ക്ക് ഉദ്യോഗത്തിനായി പരിശ്രമിക്കാം. പിതാവും ആയി സ്വരചേർച്ചക്കുറവ് അനുഭവപ്പെടുന്നതായിരിക്കും.\nവിദേശത്ത് ജോലിക്കായി പരിശ്രമിക്കാം. സംരക്ഷണവകുപ്പിൽ ഉദ്യോഗത്തിനായി പരിശ്രമിക്കുന്നവർക്ക് ലഭിക്കാനുള്ള സാധ്യത കാണുന്നു. പുസ്തകം എഴുതാവുന്നതാണ്. ക്ഷേത്രദർശനത്തിനുള്ള അവസരപ്രാപ്തിയുണ്ടാകും. ബന്ധുക്കളുമായി ഐക്യത കുറയും. വ്യാപാരത്താൽ ധാരാളം സമ്പാദിക്കുന്നതാണ്. അടിമുടി അലസത അനുഭവപ്പെടുന്നതായിരിക്കും. പട്ടാളമേധാവി, മറ്റു ഉന്നത തസ്തികയിലേക്ക് പരിശ്രമിക്കുന്നവർക്ക് ലഭിക്കാനുള്ള സന്ദര്‍ഭം കാണുന്നു. മാതാപിതാക്കളുടെ കാര്യത്തിൽ പ്രത്യേകം ശ്രദ്ധ ചെലുത്തുന്നതായിരിക്കും. വ്യാപാരത്താലും വ്യവസായത്താലും ധാരാളം സമ്പാദിക്കുന്നതാണ്.\nവ്യാപാര അഭിവൃദ്ധിയും മാനസികസന്തോഷത്തിന്റെയും സമയമായി കാണുന്നു. സര്‍ക്കാർ ഉദ്യോഗസ്ഥർക്ക് പദവി ഉയര്‍ച്ചയും സ്ഥലമാറ്റവും പ്രതീക്ഷിക്കാം. ഏത് മേഖലയിൽ ആയാലും വിജയം കൈവരിക്കും. ആഡംബരമായ ജീവിതശൈലിയാണ്. മധ്യസ്ഥം വഹിക്കാനുള്ള സന്ദർഭം കാണുന്നു. എല്ലാ മേഖലകളിലും പുരോഗതിയുണ്ടാകും. അയൽവാസികളോട് സ്നേഹമായും ത്യാഗമനസ്കതയോടുകൂടി പ്രവർത്തിക്കുന്നതാണ്. കൂട്ടുവ്യാപാരം ചെയ്യുന്നവർക്ക് അധികവരുമാനം വന്നുചേരും. പുരുഷന്മാർക്ക് സ്ത്രീകളാൽ മനോചഞ്ചലം ഉണ്ടാകും.\nസർക്കാർ ഉദ്യോഗത്തിനായി പരിശ്രമിക്കാവുന്നതാണ്. സാമർഥ്യവും ധൈര്യത്തോടുകൂടി എല്ലാ ജോലികളും ചെയ്ത് തീർക്കും. പുത്രലബ്ധിക്കുള്ള അവസരമായി കാണുന്നു. കുടുംബഐശ്വര്യം ഉണ്ടാകും. പഠനത്തിൽ ശ്രദ്ധയും താൽപര്യവും പ്രകടിപ്പിക്കും. ശത്രുക്കളെ പരാജയപ്പെടുത്തുന്നതാണ്. ബാങ്കിൽ ലോണിനായി അപേക്ഷിച്ചിട്ടുള്ളവർക്ക് ലഭിക്കാനുള്ള സന്ദർഭം കാണുന്നു. യുവതികളാൽ പുരുഷന്മാര്‍ക്ക് ഏമാറ്റം വരാനിടയുണ്ട്. മാതാവിനോട് സ്നേഹമായിരിക്കുമെങ്കിലും സഹോദരസ്നേഹം കുറയും.\nന്യായാധിപൻ, ആർഡിഒ പോലുള്ള തസ്തികയിലേക്ക് പരിശ്രമിക്കുന്നവർക്ക് ലഭിക്കാനുള്ള സന്ദർഭം കാണുന്നു. സ്വർണ്ണാഭരണങ്ങൾ വാങ്ങാവുന്നതാണ്. പാചകതൊഴിലിൽ വരുമാനം വർധിക്കും. കലാമേഖലകളിൽ പ്രവർത്തിക്കുന്നവർക്ക് പ്രശസ്തിയും വിജയസാധ്യതയും കാണുന്നു. മലപ്രദേശങ്ങളിൽ സഞ്ചരിക്കാനുള്ള സന്ദർഭം കാണുന്നു. സുഗന്ധദ്രവ്യങ്ങൾ വ്യാപാരത്താൽ ധാരാളം സമ്പാദിക്കും. വ്യാപാരവ്യവസായ മേഖലകൾ പുഷ്ടിപ്പെടുന്നതായിരിക്കും. പ്രേമിതാക്കൾക്ക് പ്രേമസാഫല്യത്തിന്റെ സമയമായി കാണുന്നു.\nഭാഗ്യാനുഭവവും മാനസികസന്തോഷവും പ്രതീക്ഷിക്കാം. ഗൃഹം നിർമ്മിക്കാവുന്നതാണ്. കെട്ടിടകോണ്‍ട്രാക്റ്റ്, മറ്റു തൊഴിലുകൾ ചെയ്യുന്നവർക്ക് മികച്ചനേട്ടം പ്രതീക്ഷിക്കാം. അൽപം അലസതയുണ്ടാകും. പിതൃവഴി ഭൂസ്വത്തുക്കള് വിൽക്കാനും വേറെ വാങ്ങുന്നതിനും ഉള്ള അവസരപ്രാപ്തിയുണ്ടാകും. പഠനം പൂർത്തിയാക്കിയവര്‍ക്ക് അകലെ കമ്പനിയില് ജോലി ലഭിക്കും. കവിത എഴുതുന്നതിനുള്ള ഭാവന ലഭ്യമാകും. സന്താനഭാഗ്യത്തിന്റെ സമയമാണ്. മാതുലന്മാരാൽ മാനസികവൈഷമ്യം ഉണ്ടാകുന്നതാണ്. കൈകാലുകൾക്ക് വേദന അനുഭവപ്പെടും.\nഅധ്യാപിക തസ്തികയിലേക്ക് പരിശ്രമിക്കുന്നവർക്ക് ലഭിക്കാനുള്ള സന്ദർഭം കാണുന്നു. പാര്‍ട്ടിപ്രവർത്തകർക്ക് അനുയോജ്യമായ സമയമാണ്. ഹാസ്യകലാപ്രകടനക്കാർക്ക് പല വേദികളും ലഭിക്കുന്നതായിരിക്കും. വാഹനം വാങ്ങുന്നതാണ്. ഉന്നതമായ ജീവിതമായിരിക്കും. മാതാപിതാക്കളുടെ കാര്യത്തിൽ പ്രത്യേകം ശ്രദ്ധ ചെലുത്തും. നേരായ ചിന്തകൾ ഉണ്ടാകുന്നതാണ്. ചീത്ത സുഹൃത്തുക്കളുടെ അഭിപ്രായങ്ങള് അംഗീകരിക്കും. പഠനം പൂർത്തിയാക്കിയവർക്ക് അൽപം അകലെ ജോലി ലഭിക്കും. സ്ഥലം മാറി താമസിക്കേണ്ടതായി വരും. സന്ധിവേദന, കൈകാൽ വേദന വരാനിടയുണ്ട്.\nസർക്കാർ ഉദ്യോഗസ്ഥർക്ക് പദവി ഉയർച്ചയും സ്ഥലമാറ്റവും പ്രതീക്ഷിക്കാം. റിയൽ എസ്റ്റേറ്റ് (ഭൂഇടപാടുകൾ) നടത്തുന്നവർക്ക് അധികവരുമാനം വന്നുചേരും. ഇലക്ട്രിക് ഇലക്ട്രോണിക്സ് കടകളിൽ വ്യാപാരം വര്‍ധിക്കും. ഗൃഹം നിർമ്മിക്കാവുന്നതാണ്. നിലം, വസ്തുക്കളാൽ വരുമാനം വന്നുചേരും. അതിഥികളെ സൽക്കരിക്കും. പാർട്ടിപ്രവര്‍ത്തകർക്ക് ജനസ്വാധീനതയും പ്രശസ്തിയും ഉണ്ടാകും. നല്ല മാർക്കോടുകൂടി വിദ്യാർഥികൾ വിജയിക്കും. വെൽഡിങ്, വയറിങ് മുതലായ തൊഴിലുകളാൽ അധിക വരുമാനം വന്നുചേരും. വാഹനം, ചെറുകിട വൻകിട ഇരുമ്പു സംബന്ധമായ വ്യപാരത്താൽ അധികവരുമാനം വന്നുചേരുന്നതായിരിക്കും.


മൂന്നാമത് സീറോമലബാര് ബൈബിള് കലോത്സവത്തിൽ പ്രസ്റ്റണ് റീജ്യണ് ഒന്നാം സ്ഥാനത്ത് ; രണ്ടാം സ്ഥാനത്ത് കവന്‍ട്രിയും മൂന്നാം സ്ഥാനത്ത് ലണ്ടന് റീജ്യണും ; കലോത്സവത്തിന് വര്‍ണ്ണാഭമായ സമാപനം\nഅടുത്ത ബൈബിള് കലോത്സവം നടക്കുന്നത് കവന്‍ട്രി റീജ്യണിലാണ്.\nമൂന്നാമത് സീറോ മലബാര് ബൈബിള് കലോത്സവത്തിന് വര്‍ണ്ണാഭമായ സമാപനം. ദൈവവചനം കലാരൂപങ്ങളിലൂടെ നിറഞ്ഞാടിയ വേദിയില് മനോഹരമായ കലാവിഷ്‌കാരങ്ങളാണ് കാണികള്‍ക്ക് സമ്മാനിച്ചത്. മറക്കാനാകാത്ത കുറേ നല്ല മുഹൂര്‍ത്തങ്ങളുമായിട്ടാണ് ഏവരും ലിവര്‍പൂള് വേദിയില് നിന്ന് മടങ്ങിയത്.\nബ്രിസ്റ്റോള് ബൈബിള് കലോത്സവം തുടങ്ങി പിന്നീട് രൂപതാ കലോത്സവമായി മാറി ഇപ്പോള് സീറോ മലബാര് രൂപതയുടെ ആഘോഷമായി മാറുകയാണ് ബൈബിള് കലോത്സവം. രൂപതയുടെ കീഴിലുള്ള മൂന്നാമത്തെ ബൈബിള് കലോത്സവം കാഴ്ചകള് കൊണ്ടും വ്യത്യസ്തത കൊണ്ടും മികവു കാട്ടി.\n203 പോയന്റുമായി പ്രസ്റ്റണ് റീജ്യണ് ഒന്നാം സ്ഥാനത്തെത്തി.167 പോയന്റുമായി കവന്‍ട്രി രണ്ടാം സ്ഥാനത്തുണ്ട്. 117 പോയന്റുമായി മൂന്നാം സ്ഥാനത്ത് ലണ്ടന് റീജ്യണ് എത്തി.\nഅടുത്ത ബൈബിള് കലോത്സവം നടക്കുന്നത് കവന്‍ട്രി റീജ്യണിലാണ്. പുതിയ ബൈബിള് കലോത്സവത്തിന്റെ കോര്‍ഡിനേറ്ററായി നിലവിലെ അസിസ്റ്റന്‍ഡ് ഡയറക്ടര് റവ ഫാ ജോര്‍ജ് ഏട്ടുപാറയില് ചുമതലയേറ്റു.\nമാര് ജോസഫ് സ്രാമ്പിക്കല് പിതാവ് ബൈബിള് പ്രതിഷ്ഠ നടത്തിയാണ് കലോത്സവത്തിന് തുടക്കമായത്. ദൈവവചനം ആഘോഷിക്കണമെന്നും അത് ജീവിതത്തില് പ്രായോഗികമായി മറ്റുള്ളവര്‍ക്കായി അതു പങ്കുവയ്ക്കണമെന്നും പിതാവ് ഉത്ഘാടനത്തില് ഏവരേയും ഓര്‍മ്മിപ്പിച്ചു. ദൈവവചനം പ്രഘോഷിക്കുക മാത്രം ചെയ്യാതെ അത് ജീവിതത്തില് പ്രാവര്‍ത്തികമാക്കണമെന്നും അതിന് ഈ കലയുടെ ആഘോഷം ഫലപ്രദമാകട്ടെയെന്നും പിതാവ് ഉത്ഘാടന പ്രസംഗത്തില് വ്യക്തമാക്കി. മൂന്നാമത് ബൈബിള് കലോത്സവത്തിന്റെ രക്ഷാധികാരി ഫാ ജിനോ അരീക്കാട്ട് ചടങ്ങില് സംസാരിച്ചു.\nലിവര്‍പൂള് കാര് ലെയിന് ഈസ്റ്റിലുള്ള ഡേ ലാ സാലെ അക്കാദമിയില് നിറഞ്ഞ വേദിയെ സാക്ഷിയാക്കിയാണ് പിതാവ് കലോത്സവത്തിന് തിരി തെളിയിച്ചതോടെ വലിയ കലാമാമാങ്കമാണ് വേദിയില് അരങ്ങേറിയത്.\nവൈകീട്ട് വര്‍ണ്ണാഭമായ സമാപനം സമ്മേളനമാണ് നടന്നത്. നാലായിരത്തോളം പേര് പങ്കെടുത്ത സമാപന സമ്മേളനത്തില് റവ ഫാ ജിനോ അരിക്കാട്ട് സ്വാഗതം പറഞ്ഞു. ചടങ്ങില് രൂപതാധ്യക്ഷന് ശ്രീ മാര് സ്രാമ്പിക്കല് മുഖ്യ പ്രഭാഷണം നടത്തി. കലോത്സവത്തില് സമ്മാനര്‍ഹരായ കുട്ടികള്‍ക്ക് സര്‍ട്ടിഫിക്കറ്റുകളും ട്രോഫിയും നല്‍കി.\nകലോത്സവത്തിന്റെ കോര്‍ഡിനേറ്റര്‍മാരായ റോമില്‍സ് മാത്യുവിനേയും സിജി വാദ്യാനത്തിനേയും പൊന്നാടയണിയിച്ച് ആദരിച്ചു. കഴിഞ്ഞ കുറേ വര്‍ഷങ്ങളായി ബൈബിള് കലോത്സവം മികവോടെ കൈകാര്യം ചെയ്ത ഫാ പോള് വെട്ടിക്കാട്ടിനെ പൊന്നാട അണിയിച്ച് ആദരിച്ചു.\n11 വേദികളിലായി ആയിരത്തി ഇരുന്നോളം പേരാണ് മത്സരിച്ചത്. വികാരി ജനറാള് മോണ്. ജിനോ അരീക്കാട്ട് MCBS, ബൈബിള് അപ്പൊസ്‌റ്റോലറ്റ് ചെയര്‍മാന് റെവ. ഫാ. പോള് വെട്ടിക്കാട്ട് CST, അസ്സോസിയേറ്റ് കോര്‍ഡിനേറ്റര് റെവ. ഫാ. ജോര്‍ജ്ജ് ഏട്ടുപാറയില്, കോ. കോര്‍ഡിനേറ്റര്‍മാരായ മി. റോമില്‍സ് മാത്യു, മി. സിജി വൈദ്യാനത്ത് എന്നിവരുടെ സംഘാടന മികവ് എടുത്തു പറയേണ്ടത് തന്നെ.


സഫലമീ യാത്ര പദ്ധതി ഉദ്ഘാടനം ചെയ്തു : Deepika.com Nattu Visesham\nഎടക്കര: സന്പൂർണ പഠനയാത്ര സംഘടിപ്പിക്കാൻ ചുങ്കത്തറ എംപിഎം ഹയർ സെക്കൻഡറി സ്കൂൾ ഒരുങ്ങുന്നു. സ്ക്കൂളിലെ മുഴുവൻ വിദ്യാർഥികളെയും ഉൾപ്പെടുത്തിയാകും പഠനയാത്ര സംഘടിപ്പിക്കുക. സഫലമീ യാത്ര എന്ന പദ്ധതിയിലൂടെ നിർധനരായ മുഴുവൻ കുട്ടികൾക്കും പഠനയാത്രയിൽ പങ്കെടുക്കാം. ഗ്രാമപഞ്ചായത്ത് പ്രസിഡന്‍റ് കെ. സ്വപ്ന ഉദ്ഘാടനം ചെയ്തു. പിടിഎ പ്രസിഡന്‍റ് പി.അസൈനാർ അധ്യക്ഷത വഹിച്ചു. ഒരു ദിവസത്തെ പഠനയാത്രയിൽ സ്കൂളിലെ 1200 വിദ്യാർഥികളും അധ്യാപകരും പിടിഎ കമ്മിറ്റി അംഗങ്ങളും പങ്കാളികളാകും.\nപഠന പ്രകിയകളുടെ പിരിമുറുക്കവും കുട്ടികളുടെ വീടുകളിലെ ദുരവസ്ഥയും മാനസികോല്ലാസത്തിലൂടെ മറികടക്കുക എന്നതാണ് സഫലമീ യാത്ര ലക്ഷ്യമിടുന്നത്. വേറിട്ട പദ്ധതി വിജയിപ്പിക്കാൻ സ്കൂളിൽ ചേർന്ന പൂർവ വിദ്യാർഥികളുടെ സംഗമം തീരുമാനിച്ചു. വിവിധ വിദ്യാർഥി സംഘടന പ്രതിനിധികളെക്കൂടി ഉൾപ്പെടുത്തി 101 അംഗ നിർവഹണ സമിതി രൂപീകരിച്ചു.\nസ്കൂൾ പ്രിൻസിപ്പൽ ജേക്കബ് ജോണ് പദ്ധതി വിശദീകരിച്ചു. വൈസ്പ്രസിഡന്‍റ് സുമയ്യ അത്തിമണ്ണിൽ, ജില്ലാ പഞ്ചായത്ത് അംഗം ഷേർളി വർഗീസ്, വാർഡ് മെംബർ സി.കെ സുരേഷ്, ചുങ്കത്തറ സർവീസ് സഹകരണ ബാങ്ക് പ്രസിഡന്‍റ് എ.യു സെബാസ്റ്റ്യൻ, ജോസ് ജേക്കബ്, ഫാ. തോമസ് കുര്യൻതാഴയിൽ, അനിൽ പുല്ലാവള്ളി, കെ.പി ശക്തിദാസ്, അർഷാദ്, ജാഫർ, ജയൻ, അൻവർ സാദത്ത്, സുധീർ ബാബു എന്നിവർ പ്രസംഗിച്ചു. ഹെഡ്മാസ്റ്റർ സജി ജോണ് സ്വാഗതവും കണ്‍വീനർ റെനി വർഗീസ് നന്ദിയും പറഞ്ഞു.


Posted by Bindu PP, 09 Jul, 2019\nതെന്നിന്ത്യൻ മക്കൾ സെൽവം വിജയ സേതുപതി ആദ്യമായി മലയാള സിനിമയിലേക്ക് എത്തുന്ന മാർക്കോണി മത്തായിയിലെ മനോഹര ഗാനം പുറത്ത്. ജനപ്രിയ നടൻ ജയറാമിനൊപ്പമാണ് വിജയ് സേതുപതി എത്തുന്നത്.ചിത്രത്തിന്റെ ട്രെയിലറെല്ലാം ആരാധകർ ഏറ്റെടുത്തിരുന്നു. ഇപ്പോളിതാ ചിത്രത്തിലെ അടിപൊളി ഗാനം പുറത്തിറങ്ങിയിരിക്കുകയാണ്. മികച്ച അഭിപ്രായം നേടി മുന്നേറുന്ന ഈ ഗാനം ഇതിനോടകം രണ്ടര ലക്ഷത്തില് പരം ആളുകള് യൂട്യൂബില് കണ്ടുകഴിഞ്ഞു. ബി കെ ഹരിനാരായണന്റെ വരികള്‍ക്ക് സംഗീതം പകര്‍ന്നിരിക്കുന്നത് എം ജയചന്ദ്രനാണ്. കെ. എസ് ഹരിശങ്കറാണ് ഗായകന്.\nപരസ്യചിത്രങ്ങളുടെ സംവിധാനത്തിലൂടെ ശ്രദ്ധേയനായ സനില് കളത്തില് കഥയെഴുതി സംവിധാനം നിര്‍വ്വഹിക്കുന്ന ചിത്രമാണ് മാര്‍ക്കോണി മത്തായി. സത്യം സിനിമാസിന്റെ ബാനറില് എ ജി പ്രേമചന്ദ്രനാണ് ചിത്രത്തിന്റെ നിര്‍മ്മാണം. ആത്മിയ ചിത്രത്തില് നായിക കഥാപാത്രമായെത്തുന്നു. അജു വര്‍ഗീസ്, ഹരീഷ് കണാരന്, സിദ്ധാര്‍ത്ഥ് ശിവ, സുധീര് കരമന, കലാഭവന് പ്രജോദ് തുടങ്ങി നിരവധി താരങ്ങള് ചിത്രത്തില് അണിനിരക്കുന്നുണ്ട്.


സ്വഭാവവൈവിധ്യങ്ങള്‍ക്കു പിന്നിലുള്ളത് – Islam Padasala\nഅച്ഛന് കടുത്ത കടബാധ്യതയെത്തുടര്‍ന്ന് ജയിലിലാവുകയും അമ്മ മരണപ്പെടുകയും ചെയ്തതോടെ ആ കുട്ടിക്ക് ഒമ്പതാം വയസ്സില് പഠനം അവസാനിപ്പിക്കേണ്ടി വന്നു.അത്യന്തം ശോച്യാവസ്ഥയില് പ്രവര്‍ത്തിച്ചു വന്നിരുന്ന ഒരു അനാഥാലയത്തിലായി പിന്നീട് വാസം. തുടര്‍ന്ന്, ദരിദ്ര കുടുംബങ്ങളിലെ കുട്ടികളോടൊപ്പം ലണ്ടനിലെ ചേരികളിലൊന്നില് പൊറുതി മുട്ടിയ ജീവിതം. അവിടെ നിന്ന് മുതിര്‍ന്നവരോടൊപ്പം തൊഴിലെടുക്കാന് ഷൂ പോളിഷ് ചെയ്യുന്ന ഫാക്ടറിയിലേക്ക് നിര്‍ബന്ധിതമായ കൂടുമാറ്റം.\nആഹ്ലാദരഹിതമായ ബാല്യമായിരുന്നെങ്കിലും ആ കുട്ടിയില് സര്‍ഗാത്മകത നാമ്പു നീട്ടുന്നുണ്ടായിരുന്നു. സാഹിത്യത്തോടുള്ള അഭിവാഞ്ച ആ കുഞ്ഞു മനസ്സില് അദൃശ്യമായി ചിറകടിക്കുന്നുണ്ടായിരുന്നു. കൂട്ടുകാര് അറിയാതിരിക്കാനും അറിഞ്ഞു കഴിഞ്ഞാല് പരിഹാസം കേള്‍ക്കാതിരിക്കാനുമായി അവന് പക്ഷേ , എല്ലാം അമര്‍ത്തിയൊതുക്കി വെച്ചു. നാം inhibition എന്ന് വിളിക്കുന്ന ആ പ്രവണത. എങ്കിലും, അവന് നിസ്സംഗനായില്ല. ഒളിഞ്ഞു മാറിയിരുന്നു കഥകളെഴുതി.\nഒരു ദിവസം താനെഴുതിയ കഥകളിലൊന്ന് ആരുമറിയാതെ അവന് ഒരു പത്രാധിപര്‍ക്ക് അയച്ചു കൊടുത്തു. ദിവസങ്ങള് കഴിഞ്ഞു അവന് പത്രാധിപരില് നിന്നും മറുപടി കിട്ടി, കഥ നന്നായി എന്നും മാസികയില് ഉടനെ പ്രസിദ്ധീകരിക്കുമെന്നുമായിരുന്നു പത്രാധിപരുടെ കത്ത്. കഥയിലെ ഭാഷാചാതുരിയെയും ഭാവനാ മികവിനെയും നല്ല പോലെ പ്രശംസിക്കുകയും ചെയ്തിരുന്നു.\nവൈകാതെ ആ കഥ പ്രസിദ്ധീകൃതമായി. വീണ്ടും വീണ്ടും അവന് കഥകളെഴുതി. ചേരിയിലെ ദാരിദ്ര്യക്കുണ്ടില് നിന്ന് ബ്‌ളാക്കിംഗ് ഫാക്ടറിയിലേക്ക് ബാല്യകാലം പറിച്ചു നടാന് നിര്‍ബന്ധിതനായ ആ കുട്ടിയാണ് പില്‍ക്കാലത്ത് ലോകപ്രശസ്തനായി മാറിയ ചാള്‍സ് ഡിക്കെന്‍സ്. വിക്ടോറിയന് കാലഘട്ടത്തിലെ പ്രതിഭാധനനായ ഇംഗ്ലീഷ് നോവലിസ്റ്റ്. ചാള്‍സ് ഡിക്കെന്‍സിന്റെ ഒലിവര് ട്വിസ്റ്റ്, എ ക്രിസ്മസ് കരോള്, ഡേവിഡ് കോപ്പര് ഫീല്‍ഡ്, ബ്‌ളീക്ക് ഹൗസ്, എ ടൈല് ഓഫ് ടു സിറ്റീസ് തുടങ്ങിയ കൃതികള് വായിക്കാത്തവര് നമ്മില് വിരളമായിരിക്കും.\nഅന്ന് ആ പത്രാധിപരുടെ മറുപടിക്കത്ത് കിട്ടിയില്ലായിരുന്നെങ്കില്, പ്രശംസാവാചകങ്ങള് വായിക്കാന് കഴിഞ്ഞിരുന്നില്ലെങ്കില്, താന് എഴുതിയ കഥ പ്രസിദ്ധീകൃതമായില്ലായിരുന്നെങ്കില് ലോകത്തിന്, ഒരു പക്ഷേ ചാള്‍സ് ഡിക്കെന്‍സ് എന്ന അനശ്വര പ്രതിഭ നഷ്ടപ്പെടുമായിരുന്നു. 1812 ഫെബ്രുവരി7ന് ജനിച്ച് 1870 ജൂണ്9ന് ഇഹലോകത്തോട് വിട പറഞ്ഞ ചാള്‍സ് ഡിക്കെന്‍സില് മരണം വരെ പ്രോജ്വലിച്ചു നിന്ന സാഹിത്യ പ്രതിഭാത്വത്തെ വാക്കുകള് കൊണ്ടാവിഷ്‌ക്കരിക്കാന് നിരൂപകര്‍ക്ക് പോലും കഴിഞ്ഞിട്ടില്ല. ദൈവമേ, ഏതൊക്കെ ചേരിയിലും ചാളയിലും കുടിലിലും പിന്‍ബെഞ്ചിലുമാണ് ആരാലും തിരിച്ചറിയപ്പെടാതെ കിടക്കുന്ന പ്രതിഭാശാലികളുള്ളത് എന്ന് ചാള്‍സ് ഡിക്കെന്‍സിന്റെ ജീവചരിത്രം വായിച്ചപ്പോള് ഈ കുറിപ്പുകാരന് സജല നയനങ്ങളോടെ\nഓര്‍ത്തു പോയിട്ടുണ്ട്. കുട്ടിയെ മനസ്സിലാക്കുക കുട്ടിയെ ആദരിക്കുക (Understand the child Respect the child ) എന്ന മഹത്തായ ആശയത്തിന് അടിവരയിട്ടു പോയ സന്ദര്‍ഭമാണത്.\nബാല്യത്തില് കുട്ടികള് ദുസ്വഭാവങ്ങള് കാണിച്ചെന്നുവരും . മുതിര്‍ന്നവരെ ശുണ്ഠി പിടിപ്പിക്കുന്ന പ്രവണതകള് കാണിച്ചെന്നുമിരിക്കും.അതിനൊക്കെ പഴിയും ശിക്ഷയും കിട്ടും എന്നറിയാത്തതു കൊണ്ടല്ല കുട്ടികളില് നിന്നതുണ്ടാകുന്നത്. കുട്ടിക്കാലത്തിന്റെ പ്രത്യേകതയാണത്.രക്ഷിതാക്കളുടെയോ അദ്ധ്യാപകരുടെയോ നോട്ടക്കുറവും ശ്രദ്ധയില്ലായ്മയും വളഞ്ഞ വഴിയിലൂടെ നടക്കാന് കുട്ടികളെ കൂടുതല് പ്രേരിപ്പിക്കും.തങ്ങള് നിരീക്ഷിക്കപ്പെടുന്നുണ്ട് എന്ന തോന്നല് കുട്ടികളില് സദാ ഉണ്ടായിരിക്കണം.പലപ്പോഴും ശ്രദ്ധയാകര്‍ഷിക്കാനാണ് ചില കുട്ടികള് വേലത്തരങ്ങള് ചെയ്യുന്നത് എന്ന കാര്യമാണ് അതിശയകരം. വേലത്തരങ്ങള് കാട്ടിയാലേ കുട്ടികളെ ശ്രദ്ധിക്കൂ എന്ന് തീരുമാനിച്ചു കഴിഞ്ഞ രക്ഷിതാക്കളുമുണ്ട്.പല വീടുകളിലും മിതസ്വഭാവികളായ കുട്ടികള് അവഗണിക്കപ്പെടുന്നത് നമുക്ക് കാണാന് കഴിയും. കാരണം, ശ്രദ്ധിക്കപ്പെടാന് ഇടയാക്കുന്ന വേലത്തരങ്ങള് അവരുടെ ഭാഗത്ത് നിന്നുണ്ടാകാറില്ല. ഇതേ, കുട്ടികള് ഏതെങ്കിലും ഘട്ടത്തില് ദ്വേഷ്യം പിടിക്കുകയോ അക്രമാസക്തരാവുകയോ ചെയ്തു എന്ന് വിചാരിക്കുക രക്ഷിതാക്കളോ അധ്യാപകരോ ഉടനെ ശ്രദ്ധിക്കുകയും ഇടപെടുകയും ചെയ്യും.\nകുട്ടികള് പൊതുവെ പ്രശ്‌നക്കാരായി മാറാന് മുതിര്‍ന്നവരുടെ ഇത്തരം ഉദാസീനനയം സഹായകമാവുന്നു എന്ന് ശിശു മനശ്ശാസ്ത്രജ്ഞന്‍മാര് ആശങ്കപ്പെട്ടിട്ടുണ്ട്.ലോകത്ത് എവിടെയുമുണ്ടാകും സ്വഭാവപരമായ അപചയം കാണിക്കുന്ന കുട്ടികള്. ഏറ്റക്കുറച്ചിലുകളും രൂപഭേദങ്ങളും കണ്ടേക്കാം. അപചയങ്ങള്‍ക്കിടയാക്കുന്ന ഘടകങ്ങള്‍ക്കും വ്യത്യാസമുണ്ടാകും. നുണ പറയുന്ന പ്രവണത കുട്ടികളില് കാണാറുണ്ട്. നുണ ആവര്‍ത്തിക്കുക, നുണയില് ഉറച്ചു നില്‍ക്കുക തുടങ്ങിയ സ്വഭാവവും ചിലരില് പ്രകടമാണ്. ചിലപ്പോള് അനുകരണമാകാം, കാര്യസാധ്യത്തിനാകാം, വാശി തീര്‍ക്കാനാകാം. മുതിര്‍ന്നവരെപ്പോലെ ബോധപൂര്‍വമായിട്ടല്ല കുട്ടികള് നുണ പറയുന്നത്. അസന്തുലിതമായ ഒരു സാഹചര്യത്തെ മറികടക്കാന് ഒരെളുപ്പ വഴി എന്ന തരത്തില് നുണ പറയുകയും അതിലൂടെ ഒരുതരം സുരക്ഷാ ബോധം അനുഭവിക്കുകയുമാണ് കുട്ടികള്. നുണയും കളവും ജീവിത ശൈലിയാക്കി മാറ്റിയ മുതിര്‍ന്നവര്‍ക്കിടയില് കുട്ടികളെ എങ്ങനെ നുണമുക്തരാക്കാന് കഴിയും എന്നത് ധാര്‍മിക വല്‍ക്കരണം എന്ന മേഖലയുമായി ബന്ധപ്പെട്ടു കിടക്കുന്ന സങ്കീര്‍ണമായ ഒരു വിഷയമാണ്. അതും നമുക്ക് ചര്‍ച്ച ചെയ്യേണ്ടതുണ്ട്.( തുടരും )


സച്ചിന് തെണ്ടുല്‍ക്കറെ നേരില് കാണണം; തന്റെ ഏറ്റവും വലിയ ആഗ്രഹം വെളിപ്പെടുത്തി പാകിസ്താന് ക്രിക്കറ്റ് താരം ആബിദ് അലി\nലാഹോര്: തന്റെ ഏറ്റവും വലിയ ആഗ്രഹം സച്ചിന് തെണ്ടുല്‍ക്കറെ നേരില് കാണണമെന്നതാണ് എന്ന് തുറന്ന പറഞ്ഞ് പാക് ഓപ്പണര് ആബിദ് അലി. ലോകകപ്പ് ടീമില് ഇടം നേടിയതിനു പിന്നാലെയാണ് താരം തന്റെ ഏറ്റവും വലിയ ആഗ്രഹം വെളിപ്പെടുത്തിയത്. സച്ചിനെ കണ്ടാല് അദ്ദേഹത്തെ കെട്ടിപ്പിടിക്കുമെന്നും ആബിദ് ആഗ്രഹം പ്രകടിപ്പിച്ചു.\nബാറ്റിങ്ങില് ഉപദേശം തേടുകയാകും സച്ചിനെ നേരില് കണ്ടാല് താന് ചെയ്യുകയെന്നും താരം പറഞ്ഞു. ‘എന്റെ ഏറ്റവും വലിയ ആഗ്രഹം സച്ചിനെ നേരില് കാണുക എന്നതാണ്. നേരില് കണ്ടാല് ഉറപ്പായും അദ്ദേഹത്തെ കെട്ടിപ്പിടിക്കും. അതിനു കഴിയുമെന്നാണ് പ്രതീക്ഷ. കളിയുമായി ബന്ധപ്പെട്ട് ഒരുപാട് കാര്യങ്ങള് ചോദിച്ചറിയാനുണ്ട്. അദ്ദേഹം പോസിറ്റീവായി മറുപടി നല്‍കുമെന്ന പ്രതീക്ഷയുണ്ട്.’ ആബിദ് പറഞ്ഞു. ആബിദ് ലോകകപ്പ് സ്‌ക്വാഡിലേക്ക് എത്തുന്നത് അരങ്ങേറ്റ മത്സരത്തില് സെഞ്ച്വറി നേടിയതോടെയാണ്.\n‘സച്ചിന് തെണ്ടുല്‍ക്കറെ നേരില് കാണാന് കഴിഞ്ഞാല് ആ ദിനം ഞാനെന്നും ഓര്‍ക്കും. അത് എന്റെ ജീവിതത്തിലെ ഏറ്റവും സുന്ദര ദിവസമായിരിക്കും. അദ്ദേഹം മികച്ച ബാറ്റ്‌സ്മാന്‍മാരില് ഒരാളാണ്. ഞങ്ങളുടെ സ്വന്തം ഇന്‍സമാം ഉള് ഹഖിനെയും മുഹമ്മദ് യൂസഫിനെയും പോലെ അദ്ദേഹം മികച്ച കളിക്കാരനാണ്. സച്ചിന്റെ ടെക്‌നിക് കരിയറില് ഞാന് ഫോളോ ചെയ്തിട്ടുണ്ട്. അദ്ദേഹത്തെപ്പോലെ കളിക്കാനും ശ്രമിച്ചിട്ടുണ്ട്.’ ആബിദ് വ്യക്തമാക്കി.\nTags: pak cricketer abid ali


കഥാകാരി അഷിത അന്തരിച്ചു | Ashitha | Manorama News\nമനോരമ ലേഖകൻ March 27, 2019 11:02 AM IST\nതൃശൂർ∙ പ്രശസ്ത കഥാകാരി അഷിത (63) അന്തരിച്ചു. രാത്രി ഒന്നിന് അശ്വിനി ആശുപത്രിയിലായിരുന്നു അന്ത്യം. ചെറുകഥകളിൽ തുറന്നുപറച്ചിലിന്റെ പുതിയൊരു ലോകം സൃഷ്ടിച്ച അഷിത മനോഹരങ്ങളായ ബാലസാഹിത്യ കൃതികളുടെ കർത്താവാണ്. പരിഭാഷയിലൂടെ മറ്റു ഭാഷാസാഹിത്യം മലയാളത്തിനു പരിചയപ്പെടുത്തുന്നതിൽ വലിയ പങ്കുവഹിച്ച അഷിതയാണ് ഹൈക്കു കവിതകൾ മലയാളത്തിൽ പരിചിതയാക്കിയത്. തൃശൂർ കിഴക്കുംപാട്ടുകര സ്ട്രീറ്റ് നമ്പർ 13, ലക്ഷ്മി നാരായണ എൻക്ലേവിലെ അന്നപൂർണയിലായിരുന്നു താമസം.\n1956 ഏപ്രിൽ 5-നു തൃശൂർ ജില്ലയിലെ പഴയന്നൂരിലാണു ജനിച്ചത്. ഡിഫൻസ് റിട്ട. അക്കൗണ്ട്‌സ് ഓഫിസർ കെ.ബി. നായരുടെയും (കഴങ്ങോടത്ത് ബാലചന്ദ്രൻ നായർ) തെക്കേ കറുപ്പത്ത് തങ്കമണിയമ്മയുടെയും മകളാണ്. ഭർത്താവ് പ്രഫ. രാമൻകുട്ടി (ജേണലിസം ആൻഡ് മാസ് കമ്യൂണിക്കേഷൻ ഡിപ്പാർട്‌മെന്റ്, കേരള സർവകലാശാല). മകൾ: ഉമ.\nസ്‌കൂൾ വിദ്യാഭ്യാസം ഡൽഹിയിലും മുംബൈയിലുമായിരുന്നു. എറണാകുളം മഹാരാജാസ് കോളജിൽനിന്ന് ഇംഗ്ലിഷിൽ ബിരുദാനന്തര ബിരുദം നേടി. വിസ്‌മയചിഹ്നങ്ങൾ, അപൂർണവിരാമങ്ങൾ, അഷിതയുടെ കഥകൾ, മഴമേഘങ്ങൾ, ഒരു സ്‌ത്രീയും പറയാത്തത്, മയിൽപ്പീലി സ്‌പർശം, കല്ലുവച്ച നുണകൾ, ശിവേന സഹനർത്തനം, വിവാഹം ഒരു സ്ത്രീയോടു ചെയ്യുന്നത് തുടങ്ങിയവയാണു കൃതികൾ. അടുത്തിടെ പ്രസിദ്ധീകരിച്ച, അഷിതയുടെ ആത്മകഥാപരമായ അഭിമുഖം തുറന്നുപറച്ചിലുകളുടെ പുതിയൊരു ലോകമാണു തുറന്നിട്ടത്.\n2015 ലെ സംസ്ഥാന സാഹിത്യ അക്കാദമി ചെറുകഥാ പുരസ്കാരം അഷിതയുടെ കഥകൾ എന്ന കൃതിക്കു ലഭിച്ചു. ലളിതാംബിക അന്തർജനം അവാർഡ്, ഇടശ്ശേരി അവാർഡ്, പത്മരാജൻ അവാർഡ് എന്നിവയും ലഭിച്ചിട്ടുണ്ട്. ആധുനികതയ്‌ക്കു ശേഷം വന്ന തലമുറയിലെ സ്‌ത്രീ കഥാകൃത്തുക്കളിൽ പ്രമുഖയാണ്. റഷ്യൻ കവിതകൾ പദവിന്യാസങ്ങൾ എന്ന പേരിൽ വിവർത്തനം ചെയ്‌തിട്ടുണ്ട്. അലക്സാണ്ടർ പുഷ്കിന്റെ കവിതകൾ മലയാളത്തിലേക്കു മൊഴിമാറ്റിയത് അഷിതയാണ്.\nhttps-www-manoramaonline-com-news-latest-news video-component 2pbsbjino72qctmrt3v09kfqas


അമാന് ഗോള്‍ഡ് നിക്ഷേപത്തട്ടിപ്പ്: 15 പരാതികള്, നഷ്ടം ഒന്നരക്കോടിയിലേറെ - Keralabhooshanam Daily അമാന് ഗോള്‍ഡ് നിക്ഷേപത്തട്ടിപ്പ്: 15 പരാതികള്, നഷ്ടം ഒന്നരക്കോടിയിലേറെ\nHome/NEWS/KERALA/അമാന് ഗോള്‍ഡ് നിക്ഷേപത്തട്ടിപ്പ്: 15 പരാതികള്, നഷ്ടം ഒന്നരക്കോടിയിലേറെ\nകണ്ണൂര്: പയ്യന്നൂര് അമാന് ഗോള്‍ഡ് നിക്ഷേപത്തട്ടിപ്പുമായി ബന്ധപ്പെട്ട് ഇതുവരെ ഒന്നരക്കോടിയിലേറെ രൂപ നഷ്ടപ്പെട്ടതായി പരാതി ലഭിച്ചെന്ന് പൊലീസ്. പണവും സ്വര്‍ണ്ണവും നഷ്ടപ്പെട്ടെന്ന 15 പരാതികളാണ് ലഭിച്ചത്. ഇന്നും സ്റ്റേഷനിലേക്ക് പരാതികളുമായി കൂടുതല് പേരെത്തുമെന്നറിയിച്ചിട്ടുണ്ട്. ഗള്‍ഫിലുള്ള ജ്വല്ലറി ഡയറക്ടര്‍മാരെക്കുറിച്ച് വിവരങ്ങള് അന്വേഷിച്ച് വരികയാണെന്നും പൊലീസ് വ്യക്തമാക്കി.\n2016 മുതല് 2019 വരെ പയ്യന്നൂര് പുതിയ ബസ്റ്റാന്റ് സമീപത്ത് പ്രവര്‍ത്തിച്ച അമാന് ഗോള്‍ഡിനെതിരെയാണ് നിക്ഷേപ തട്ടിപ്പ് നടത്തിയെന്ന പരാതി ഉയര്‍ന്നത്. നിക്ഷേപത്തിന് ഓരോ മാസവും ഒരു ലക്ഷത്തിന് ആയിരം രൂപ നിരക്കില് ഡിവിഡന്റ് തരാമെന്നും മൂന്ന് മാസം മുന്‍പേ അറിയിച്ചാല് നിക്ഷേപം തിരികെ തരാമെന്നുമുള്ള വ്യവസ്ഥയിലാണ് പണം സ്വീകരിച്ചത്.\nആളുകളില് നിന്നും നിക്ഷേപം നേരിട്ട് സ്വീകരിച്ച ജ്വല്ലറി മാനേജിംഗ് ഡയറക്ടര് പികെ മൊയ്തു ഹാജിക്കെതിരെ വഞ്ചന കുറ്റത്തിനാണ് കേസുകള് രജിസ്റ്റര് ചെയ്തത്. ഇയാള് ഇപ്പോഴും ഒളിവിലാണ്. അതിനിടെ തട്ടിപ്പ് നടത്തിയത് ജ്വല്ലറി മാനേജറും ഡയറക്ടറുമായിരുന്ന നിസാറാണെന്ന് ജ്വല്ലറി എംഡി മൊയ്തു ഹാജി ആരോപിച്ചു. തട്ടിപ്പിലൂടെ നേടിയ പണമുപയോഗിച്ച് ദുബായിലേക്ക് കടന്ന് അവിടെ ബിസിനസ് നടത്തുകയാണ് നിസാറെന്നും മൊയ്തു ഹാജി ആരോപിച്ചു.\namaan gold gold cheating


പത്തനംതിട്ട : തട്ടിപ്പിനെത്തുടര്‍ന്ന് ഫെബ്രുവരി 14ന് കാനറ ബാങ്ക് നല്‍കിയ പരാതിയിലാണ് വിജീഷ് വര്‍ഗീസിനെ അറസ്റ്റ് ചെയ്തത്.2002 മുതല് 2017 ജൂലൈ വരെ നേവിയില് പെറ്റി ഓഫിസറായിരുന്ന വിജീഷ് വിരമിച്ച ശേഷം 2017 സെപ്റ്റംബറിലാണ് കൊച്ചിയില് സിന്‍ഡിക്കേറ്റ് ബാങ്കില് പ്രബേഷനറി ക്ലാര്‍ക്ക് ആയി ജോലിയില് പ്രവേശിക്കുന്നത്. തുടര്‍ന്ന് പല ശാഖകളില് ജോലി ചെയ്ത ശേഷം പത്തനംതിട്ട ശാഖയില് എത്തി.\n2019 ഏപ്രില് 1ന് സിന്‍ഡിക്കേറ്റ് ബാങ്ക് കാനറ ബാങ്കില് ലയിച്ചു.ഇവിടെ സ്ഥിരനിക്ഷേപങ്ങള് കൈകാര്യം ചെയ്തിരുന്നത് വിജീഷ് ആയിരുന്നു. കാലാവധിയുള്ള ഡിപ്പോസിറ്റുകള് കണ്ടെത്തി, മേല് ഉദ്യോഗസ്ഥന് സീറ്റില്‍നിന്നു മാറുന്ന സമയത്ത് അനുമതി നല്‍കി പണം മാറ്റിയാണ് തട്ടിപ്പ് നടത്തിയതെന്നു പൊലീസ് പറഞ്ഞു. ബാങ്കിലെ സിസിടിവിയില്‍നിന്ന് ഇതിന്റെ ദൃശ്യങ്ങള് കണ്ടെടുത്തിട്ടുണ്ട്.\nപല ഭാഷകള് അനായാസം കൈകാര്യം ചെയ്യാന് മിടുക്കനായിരുന്നു പ്രതി. കാലാവധി അവസാനിച്ച സ്ഥിര നിക്ഷേപങ്ങളുടെ ഉടമകള് അന്വേഷിച്ചുവരുമ്പോള് മേലുദ്യോഗസ്ഥരെ അറിയിക്കാതെ കരുതല് അക്കൗണ്ടില്‍നിന്നു (പാര്‍ക്കിങ് അക്കൗണ്ട്) പുതുതായി ഫിക്സഡ് അക്കൗണ്ട് തുടങ്ങി പണം കൈമാറ്റം ചെയ്താണ് പ്രശ്നം പരിഹരിച്ചിരുന്നത്. ഇതിനായി പല അക്കൗണ്ടുകളും ക്ലോസ് ചെയ്ത് കരുതല് അക്കൗണ്ടില് പണം സൂക്ഷിച്ചിരുന്നു. അവകാശികളില്ലാത്ത സേവിങ്സ് അക്കൗണ്ടുകളിലും കൃത്രിമം നടന്നു. വാഹനാപകട ക്ലെയിം ഇനത്തില് ബാങ്കിലെത്തിയ പണവും പ്രതി മാറ്റി.\nഫെബ്രുവരി 11ന് കാനറ ബാങ്കിലെ മറ്റൊരു ജീവനക്കാരന്, തന്റെ ഭാര്യയുടെ ഫിക്സഡ് ഡിപ്പോസിറ്റ് അക്കൗണ്ട് ക്ലോസ് ചെയ്തതായി കണ്ടെത്തിയതാണ് കേസിന്റെ തുടക്കം. ബാങ്കിലെ ഉയര്‍ന്ന ഉദ്യോഗസ്ഥര് സംശയം തോന്നി ചോദ്യം ചെയ്തപ്പോള്, കുറ്റം സമ്മതിച്ച ഇയാള് പണം തിരികെ അടച്ച് പ്രശ്നം പരിഹരിക്കാമെന്നു സമ്മതിച്ചു ബാങ്കില് നിന്നു പോയശേഷം മുങ്ങുകയായിരുന്നു.\nപ്രതി ബെംഗളൂരുവില് ഉണ്ടെന്നുറപ്പിച്ചതോടെ3ദിവസം മുന്‍പാണ് പത്തനംതിട്ടയില്‍നിന്നുള്ള പൊലീസ് സംഘം അവിടെയെത്തിയത്. ഒരാഴ്ച മുന്‍പ് വിജീഷ് കൊല്ലത്ത് വന്നുപോയെന്നും ചില ബന്ധുക്കളെ ഫോണില് വിളിച്ചെന്നും പൊലീസിനു വിവരം കിട്ടിയിരുന്നു. കര്‍ണാടകയില് ലോക്ഡൗണ് ആയതിനാല് ലോക്കല് പൊലീസിന്റെ സഹായം തേടിയിരുന്നു. വാടകവീട്ടില് കഴിയുന്നത് വിജീഷും കുടുംബവുമാണെന്ന് ഉറപ്പിച്ച ശേഷം പിടികൂടുകയായിരുന്നു.14 മാസം കൊണ്ട് 191 ഇടപാടുകള് വഴി 8,13,64,539 രൂപയാണ് വിജീഷ് തട്ടിയെടുത്തത്. കാലാവധി പൂര്‍ത്തിയായിട്ടും പിന്‍വലിക്കാത്ത സ്ഥിര നിക്ഷേപങ്ങളില് നിന്നാണ് പ്രധാനമായും പണം അപഹരിച്ചത്.


നോട്ട് അസാധുവാക്കലില് വലഞ്ഞ് കോള് ഇന്ത്യയും – Future Kerala :\nകൊല്‍ക്കത്ത: 500, 1000 രൂപ നോട്ടുകള് അസാധുവാക്കിയത് പൊതുമേഖല കമ്പനിയായ കോള് ഇന്ത്യയുടെ ഇ-ലേലത്തെ ബാധിച്ചു. ഊര്‍ജ്ജേതര വിഭാഗത്തിലെ സ്‌പോഞ്ച് അയണ്, ഇഷ്ടിക കമ്പനികള് എന്നിവയ്ക്കും വ്യാപാരികള്‍ക്കും ചെറുകിട ഉപഭോക്താക്കള്‍ക്കുമുള്ള കല്‍ക്കരി വിതരണം ഇതോടെ അവതാളത്തിലായി.\nഉപഭോക്താക്കളില് നിന്നുള്ള ധനവരവ് കുറഞ്ഞതിന്റെ ഫലമായി ഊര്‍ജ്ജേതര കമ്പനികളുടെ കൈവശമുള്ള പണം കുറഞ്ഞിട്ടുണ്ട്. അതിനാല്‍ത്തന്നെ ഇ-ലേലത്തില് പങ്കെടുക്കുന്നതിന് മുന്‍കൂറായി നല്‍കേണ്ട തുക അടയ്ക്കാന് സാധിക്കാത്ത അവസ്ഥയിലാണ് കമ്പനികള്. നോട്ട് അസാധുവാക്കിയ സാഹചര്യത്തില് ഇ- ലേലത്തില് പങ്കെടുക്കുന്നതിന് മുന്‍കൂര് തുക അടയ്‌ക്കേണ്ട അവസാന തീയതി കോള് ഇന്ത്യ നവംബര് 11 ല് നിന്ന് 18 ലേക്ക് നീട്ടിയിരുന്നു.\nപണത്തിന്റെ അഭാവം കല്‍ക്കരി ഉപഭോക്താക്കളെ സംബന്ധിച്ച് പ്രധാന പ്രശ്‌നം തന്നെ. ട്രക്കുകളില് കല്‍ക്കരി കയറ്റിയിറക്കുന്നതിന് സാധാരണ തൊഴിലാളികളെയാണ് കമ്പനികള് ഉപയോഗിക്കുന്നത്.\nവലിയൊരു വിഭാഗം ചെറുകിട വ്യാപാരികളും ഇ-ലേലത്തിലൂടെയാണ് കല്‍ക്കരി വാങ്ങുന്നത്. കല്‍ക്കരി ഉപഭോക്താക്കളുമായി പണത്തിലൂടെ വ്യാപാരികള് പ്രധാനമായും ഇടപാടുകള് നടത്തിവരുന്നു. ട്രക്കിന്റെയും തൊഴിലാളികളുടെയും പേയ്‌മെന്റുകള് പണമായിട്ടാണ് നല്‍കുക. ചെക്കുകള് അവര് സ്വീകരിക്കില്ല. ഉയര്‍ന്ന മൂല്യമുള്ള നോട്ടുകള് പിന്‍വലിച്ച നടപടി കല്‍ക്കരി നീക്കം നിര്‍ത്തിവയ്‌ക്കേണ്ട സാഹചര്യത്തിലേക്ക് നയിച്ചെന്ന് ഇതുമായി അടുത്തവൃത്തങ്ങള് ചൂണ്ടിക്കാട്ടി.\nവലിയൊരു വിഭാഗം ചെറുകിട- ഇടത്തരം സ്‌പോഞ്ച് അയണ് ഉല്‍പ്പാദകരും പതിവായി പണം നല്‍കിയാണ് ലേലത്തില് പങ്കെടുക്കുന്നതെന്ന് കല്‍ക്കരി ഉപഭോക്തൃ അസോസിയേഷനും വ്യക്തമാക്കി.\nTags:\taffected, Coal India, demonitisation\nഅക്‌മെ ക്ലീന്‍ടെക്കുമായുള്ള സഹകരണം ഇഡിഎഫ് എനര്‍ജീസ് അവസാനിപ്പിച്ചു


ലോകം ചര്‍ച്ച ചെയ്യുന്നത് ദുല്‍ഖറിന്റെ ബോളിവുഡ് അരങ്ങേറ്റത്തേക്കുറിച്ചാണ് – Truevision News\nമലയാളികളുടെ പ്രിയതാരമാണ് ദുല്‍ഖര് സല്‍മാന്. മലയാളത്തിന് പുറമെ തമിഴിലും സാന്നിദ്ധ്യമറിയിച്ച ദുല്‍ഖര് മഹാനടി എന്ന ചിത്രത്തിലൂടെ തെലുങ്കിലും അരങ്ങേറ്റത്തിന് ഒരുങ്ങുകയാണ് ദുല്‍ഖര്. ഇപ്പോഴിതാ മലയാള സിനിമ ലോകം ചര്‍ച്ച ചെയ്യുന്നത് ദുല്‍ഖറിന്റെ ബോളിവുഡ് അരങ്ങേറ്റത്തേക്കുറിച്ചാണ്. മലയാളത്തിലെ യുവതാരങ്ങളില് പൃഥ്വിരാജിന് ശേഷം ബോളിവുഡിലേക്ക് എത്തുകയാണ് ദുല്‍ഖര്.\nബിഗ് ബോസ് റേറ്റിംഗ് കുത്തനെ ഇടിഞ്ഞു, ഓവിയ തിരികെയെത്തുന്നു… റെക്കോര്‍ഡ് പ്രതിഫലത്തിന്???\nതമിഴ്, തെലുങ്ക്, ബോളിവുഡ് ചിത്രങ്ങളില് സാന്നിദ്ധ്യമറിയിക്കുന്ന ദുല്‍ഖര് മലയാളത്തെ ഉപേക്ഷിക്കുമോ എന്ന സംശയം ചില ആരാധകരെങ്കിലും ഉന്നയിക്കുന്നുണ്ട്. എന്നാല് മലയാളികള്‍ക്കും മലയാള സിനിമയ്ക്കും അഭിമാനിക്കാവുന്ന പ്രത്യേകതകളുമായിട്ടാണ് ദുല്‍ഖറിന്റെ ബോളിവുഡ് അരങ്ങേറ്റം.\nദുല്‍ഖര് നായകനായി ബോളിവുഡിലേക്ക് അരങ്ങേറുന്ന ചിത്രം ദുല്‍ഖറിന് മാത്രമല്ല ആദ്യ ചിത്രം. ചിത്രത്തിന്റെ സംവിധായകനായ ആകര്‍ഷ് ഖുറാനയ്ക്കും നിര്‍മാതാവ് റോണി സ്‌ക്രൂവാലയ്ക്കും ഇത് ആദ്യ ചിത്രമാണ്.\nതന്റെ ആദ്യ ചിത്രത്തില് എന്തുകൊണ്ട് ദുല്‍ഖറിനെ നായകനാക്കുന്നു എന്ന ചോദ്യത്തിന് ആകര്‍ഷ ഖുറാന മറുപടി നല്‍കുന്നുണ്ട്. ദുല്‍ഖര് ചിത്രങ്ങള് കണ്ട് തന്നെയാണ് സംവിധായകനെ ചിത്രത്തിലേക്ക് ദുല്‍ഖറിനെ ചിത്രത്തിലേക്ക് കാസ്റ്റ് ചെയ്തത്. ടൈംസ് ഓഫ് ഇന്ത്യക്ക് നല്‍കിയ അഭിമുഖത്തിലാണ് ഇക്കാര്യം അദ്ദേഹം വ്യക്തമാക്കിയത്.\nറിയലിസ്റ്റിക് കോമഡി വിഭാഗത്തില് പെടുന്ന ചിത്രമാണ് ഇതെന്ന് സംവിധായകന് പറയുന്നു. ബംഗളൂരു നിവാസിയായ ഒരു കഥാപാത്രത്തെയാണ് ദുല്‍ഖര് അവതരിപ്പിക്കുന്നത്. ഹുസൈന് ദലാലിനൊപ്പം സംവിധായകനും ചേര്‍ന്നാണ് ചിത്രത്തിന്റെ രചന പൂര്‍ത്തിയാക്കിയത്.\nദുല്‍ഖര് ചിത്രങ്ങളില് ആകര്‍ഷ് ഖുറാനയ്ക്ക് ഏറ്റവും പ്രിയപ്പെട്ട ചിത്രം ചാര്‍ലിയാണ്. ദുല്‍ഖര് ഗംഭീരമായി പെര്‍ഫോം ചെയ്ത ചിത്രമാണത്. മണി രത്‌നത്തിന്റെ ഓ കാതല് കണ്‍മണി എന്ന ചിത്രം മുതല് ദുല്‍ഖര് ചിത്രങ്ങളെ ശ്രദ്ധിക്കുന്ന വ്യക്തിയാണ് അദ്ദേഹം.\nല്‍ഖര് നായകനാകുന്ന ചിത്രത്തില് ഇര്‍ഫാന് ഖാനാണ് മറ്റൊരു പ്രധാന കഥാപത്രത്തെ അവതരിപ്പിക്കുന്നത്. രേള് ഇന് ദി സിറ്റി എന്ന വെബ് സിരീസിലൂടെ ശ്രദ്ധേയയായ മിഥില പാക്കറാണ് ചിത്രത്തില് നായികയായി എത്തുന്നത്. എന്നാല് ദുല്‍ഖറിന്റെ പ്രണയിനിയില്ല മിഥില.\nചിത്രത്തിലെ ആദ്യത്തെ ഓപ്ഷനായികരുന്നില്ല ദുല്‍ഖറെന്നാണ് പുറത്ത് വരുന്ന റിപ്പോര്‍ട്ടുകള്. ചിത്രത്തിലേക്ക് ആദ്യം അണിയറ പ്രവര്‍ത്തകര് സമീപിച്ചത് അഭിഷേക് ബച്ചനെയായിരുന്നു. അഭിഷേക് ബച്ചന് ഡേറ്റില്ലാത്തതുകൊണ്ട് മറ്റൊരാള്‍ക്കായി അണിയറ പ്രവര്‍ത്തകര് ശ്രമിച്ചത്.\nഊട്ടിയും കൊച്ചിയുമാണ് ദുല്‍ഖര് അരങ്ങേറ്റം കുറിക്കുന്ന ഈ ബോളിവുഡ് ചിത്രത്തിന്റെ പ്രധാന ലൊക്കേഷന്. സെപ്തബര് ആദ്യവാരം ചിത്രത്തിന്റെ ചിത്രീകരണം ആരംഭിക്കും. യുടിവിയുടെ മുന്‍ഉടമയായിരുന്നു റോണി സ്‌ക്രൂവല പുതുതായി ആരംഭിച്ച പ്രൊഡക്ഷന് കമ്പിനിയായ ‘ആര്‍എസ്‌വിപി’യാണ് ചിത്രം നിര്‍മിക്കുന്നത്.


Wednesday 22 November 2017 11:27 am IST\nതിരുവനന്തപുരം: എ.കെ.ശശീന്ദ്രനെതിരായ ഫോണ് സംഭാഷണം പുറത്ത് വിട്ട മംഗളം ചാനലിനെ നിരോധിക്കാന് കേന്ദ്രസര്‍ക്കാരിനോട് ആവശ്യപ്പെടുമെന്ന് മുഖ്യമന്ത്രി പിണറായി വിജയന് പറഞ്ഞു. ഗുരുതര ക്രിമിനല് ഗൂഡാലോചന നടത്തിയ ചാനല് കമ്പനിയെയും ചാനലിന്റെ സി.ഇ.ഒയെയും പ്രോസിക്യൂട്ട് ചെയ്യും.\nകഴിഞ്ഞ ദിവസം പി.എസ് ആന്റണി കമ്മീഷന് സമര്‍പ്പിച്ച റിപ്പോര്‍ട്ടിനെ വിശദീകരിക്കാന് വിളിച്ച വാര്‍ത്താ സമ്മേളനത്തിലാണ് മുഖ്യമന്ത്രിയുടെ ഇത് സംബന്ധിച്ച കാര്യങ്ങള് വ്യക്തമാക്കിയത്. ഇതടക്കം 16 ശുപാര്‍ശകളാണ് കമ്മീഷന് സമര്‍പ്പിച്ചത്. റിപ്പോര്‍ട്ട് സര്‍ക്കാര് അംഗീകരിച്ചതായും അദ്ദേഹം പറഞ്ഞു.\nശബ്ദരേഖാ പ്രസിദ്ധീകരണത്തിന്റെ പൂര്‍ണ ഉത്തരവാദിത്തം ചാനലിന്റെ ചീഫ് എക്‌സിക്യൂട്ടീവ് ഓഫീസറായ ആര്.അജിത്കുമാറിനാണ്. ഉദ്ഘാടന ദിവസം തന്നെ ഒളിക്യാമറ റിപ്പോര്‍ട്ട് എന്ന് പ്രഖ്യാപിച്ചു കൊണ്ട് ഇക്കാര്യം ചാനലില് ഇദ്ദേഹം തന്നെയാണ് അവതരിപ്പിച്ചത്. ചാനല് നടത്തിയത് സംപ്രേഷണ നിയമത്തിന്റെ ലംഘനമാണ്.\nശശീന്ദ്രന് മന്ത്രിസ്ഥാനത്തേയ്ക്ക് മടങ്ങിവരുന്നതില് തടസമൊന്നുമില്ല. ഈ കാര്യത്തില് എന്‍സിപിയാണ് തീരുമാനമെടുക്കേണ്ടത്. ശശീന്ദ്രനെതിരെ കമ്മീഷന് കുറ്റമൊന്നും കണ്ടെത്തിയിട്ടില്ല. ശശീന്ദ്രനെ കുടുക്കാന് ചാനല് ക്രിമിനല് ഗൂഢാലോചന നടത്തിയെന്നാണ് കമ്മീഷന് കണ്ടെത്തിയത്. ശശീന്ദ്രനെതിരേ ശുപാര്‍ശകളുണ്ടെന്ന് ചില മാധ്യമങ്ങളില് മാത്രമാണ് വാര്‍ത്ത കണ്ടതെന്നും റിപ്പോര്‍ട്ടില് പരാമര്‍ശങ്ങളൊന്നും ഇല്ലെന്നും മുഖ്യമന്ത്രി പറഞ്ഞു.\nജൂഡീഷല് കമ്മീഷന് റിപ്പോര്‍ട്ടിലെ ശുപാര്‍ശകള് ചീഫ് സെക്രട്ടറി അധ്യക്ഷനായ സമിതി പരിശോധിച്ച ശേഷം സര്‍ക്കാര് ആവശ്യമായ തുടര് നടപടികള് സ്വീകരിക്കുമെന്നും മുഖ്യമന്ത്രി അറിയിച്ചു.\nസ്വകാര്യ ചാനലിലെ നിക്ഷേപകരുടെ ബന്ധങ്ങള് അന്വേഷിക്കുന്നു


cant remand thirumurugan says court | ബെംഗളൂരൂ വിമാനത്താവളത്തിൽ അറസ്റ്റിലായ സാമൂഹിക സംഘടനാ പ്രവർത്തകൻ തിരുമുരുകൻ ഗാന്ധിയെ റിമാൻഡ് ചെയ്യാനാവില്ലെന്ന് കോടതി; 'രാജ്യദ്രോഹ കുറ്റം ചുമത്താൻ തിരുമുരുകൻ എന്ത് കുറ്റമാണ് ചെയ്തത്'; തിരുമുരുകൻ ഗാന്ധിയുടെ പ്രസംഗം ഫേസ്‌ബുക്കിൽ പോസ്റ്റിട്ടതിന് പൊലീസിന്റെ കൈയിൽ എന്ത് തെളിവാണുള്ളതെന്നും ചോദിച്ച് കോടതി - MarunadanMalayali.com\nബെംഗളൂരൂ വിമാനത്താവളത്തിൽ അറസ്റ്റിലായ സാമൂഹിക സംഘടനാ പ്രവർത്തകൻ തിരുമുരുകൻ ഗാന്ധിയെ റിമാൻഡ് ചെയ്യാനാവില്ലെന്ന് കോടതി; 'രാജ്യദ്രോഹ കുറ്റം ചുമത്താൻ തിരുമുരുകൻ എന്ത് കുറ്റമാണ് ചെയ്തത്'; തിരുമുരുകൻ ഗാന്ധിയുടെ പ്രസംഗം ഫേസ്‌ബുക്കിൽ പോസ്റ്റിട്ടതിന് പൊലീസിന്റെ കൈയിൽ എന്ത് തെളിവാണുള്ളതെന്നും ചോദിച്ച് കോടതി\nAugust 11, 2018 | 09:49 AM IST | Permalink\nചെന്നൈ: തമിഴ്‌നാട്ടിലെ സാമൂഹിക സംഘടന പ്രവർത്തകനായ തിരുമുരുകൻ ഗാന്ധിയെ റിമാൻഡ് ചെയ്യാൻ വിസമ്മതിച്ച് ചെന്നൈ സൈദാപേട്ട മെട്രോപൊളീറ്റൻ മജിസ്‌ട്രേറ്റ്. തൂത്തുക്കുടിയിലെ സ്റ്റെർലൈറ്റ് സംഭവവമുമായി ബന്ധപ്പെട്ട് നടന്ന വെടിവെയ്‌പ്പിൽ 13 പേർ കൊല്ലപ്പെട്ടിരുന്നു. ഇതുമായി ബന്ധപ്പെട്ട് ഐക്യരാഷ്ട്ര സഭയിലെ മനുഷ്യാവകാശ സെമിനാറിൽ തിരുമുരുകൻ മെയ് 17ന് പ്രസംഗം നടത്തി. സെമിനാറിന് ശേഷം മടങ്ങിയ തിരുമുരുകൻ ഗാന്ധിയെ വ്യാഴാഴ്‌ച്ചയാണ് ബെംഗലൂരു വിമാനത്താവളത്തിൽ വച്ച് അറസ്റ്റ് ചെയ്തത്. സംഘടനയുടെ ചീഫ് കോ- ഓർഡിനേറ്റർ കൂടിയാണ് തിരുമുരുകൻ. ഭരണകക്ഷിയായ അണ്ണാ ഡി.എം.കെയുടെ വിവര സാങ്കേതിക വിഭാഗത്തിന്റെ ചുമതല വഹിക്കുന്ന അമീർ ഹുസൈൻ നേരത്തെ പരാതി നൽകിയിരുന്നു. ഇതിന്റെ അടിസ്ഥാനത്തിൽ തിരുമുരുകൻ ഗാന്ധിക്കെതിരെ ദേശസുരക്ഷ നിയമം ചുമത്തി തമിഴ്‌നാട് പൊലീസ് ലുക്കൗട്ട് നോട്ടീസ് പുറപ്പെടുവിച്ചിരുന്നു. ഇതേ തുടർന്നാണ് ഇയാളെ അറസ്റ്റ് ചെയ്തത്. രാജ്യദ്രോഹ കുറ്റം ചുമത്താൻ മാത്രം തിരുമുരുകൻ ഗാന്ധി ചെയ്ത കുറ്റമെന്താണെന്ന് കോടതി ചോദിച്ചു.\nഐക്യരാഷ്ട്ര സഭയുടെ ഫോറത്തിൽ തിരുമുരുകൻ ഗാന്ധി നടത്തിയ പ്രസംഗം ഫേസ്‌ബുക്കിൽ പോസ്റ്റ് ചെയ്തതിനാണ് അമീർഹുസൈൻ പരാതി നൽകിയത്. തിരുമുരുകൻ ഗാന്ധി പോസ്റ്റിട്ടതിന് പൊലീസിന്റെ കൈയിൽ എന്ത് തെളിവാണുള്ളതെന്ന് കോടതി ചോദിച്ചു. ജൂൺ 28ന് ഫേസ്‌ബുക്കിൽ ഈ പോസ്റ്റിട്ടതിനുശേഷം പൊതുജനങ്ങൾക്കുണ്ടായ ബുദ്ധിമുട്ടുകളും ക്രമസമാധാന പ്രശ്‌നങ്ങളും സംബന്ധിച്ച് പൊലീസ് വിശദീകരണം നൽകണം. ഐക്യരാഷ്ട്രസഭ സെമിനാറിൽ വിമർശനപരമായ പ്രസംഗം നടത്തിയാൽ മറുപടി നൽകാൻ ഇന്ത്യയുടെ പ്രതിനിധി ഉണ്ടാവുമെന്നും മജിസ്‌ട്രേറ്റ് ചൂണ്ടിക്കാട്ടി. ആവശ്യമെങ്കിൽ അദ്ദേഹത്തെ 24 മണിക്കൂർ കൂടി ചോദ്യംചെയ്ത് വിശദമായ റിപ്പോർട്ട് സമർപ്പിക്കാൻ ആവശ്യപ്പെട്ടു. തിരുമുരുകൻ ഗാന്ധിയുടെ അറസ്റ്റ് കടുത്ത മനുഷ്യാവകാശ ലംഘനമാണെന്ന് ആരോപിച്ച് എം.ഡി.എം.കെ ജനറൽ സെക്രട്ടറി വൈക്കോ ഉൾപ്പെടെയുള്ള നേതാക്കൾ രംഗത്തുവന്നിരുന്നു.


പ്രവാസികളെ തിരിച്ചെത്തിക്കണം: യുഡിഎഫ് ധര്‍ണ\n27 April 2020 7:19 AM GMT\nകോവിഡിനെ തുടര്‍ന്ന് വിദേശ രാജ്യങ്ങളില് കുടുങ്ങിയ പ്രവാസികളെ തിരികെയെത്തിക്കണമെന്ന് ആവശ്യപ്പെട്ട് സംസ്ഥാനത്തിന്റെ പല ഭാഗങ്ങളില് പ്രതിഷേധം. നെടുമ്പാശ്ശേരിയില് യുഡിഎഫ് കണ്‍വീനര് ബെന്നി ബഹനാന്‍റെ നേതൃത്വത്തിലും കരിപ്പൂരില് മുസ്‍ലിം ലീഗ് ജനപ്രതിനിധികളുടെ നേതൃത്വത്തിലുമാണ് സമരം നടന്നത്. കോവിഡ് 19 പശ്ചാത്തലത്തില് സാമൂഹ്യ അകലം പാലിച്ചുകൊണ്ടായിരുന്നു സമരങ്ങള്.\nവിദേശ രാജ്യങ്ങളിൽ കുടുങ്ങിക്കിടക്കുന്ന പ്രവാസികളെ ചാർട്ടേഡ് ഫ്‌ളൈറ്റിൽ തിരികെ എത്തിക്കണമെന്നാവശ്യപ്പെട്ട് യുഡിഎഫ് കൺവീനർ ബെന്നി ബെഹനാൻ എം.പിയുടെ നേതൃത്വത്തിലാണ് യുഡിഎഫ് ജനപ്രതിനിധികൾ നെടുമ്പാശേരി വിമാനത്താവളത്തിന് മുന്നിൽ പ്രതിഷേധ ധർണ നടത്തുന്നത്. പ്രതിപക്ഷ നേതാവ് രമേശ് ചെന്നിത്തല ഓണ്‍ലൈനിലൂടെ ധര്‍ണ ഉദ്ഘാടനം ചെയ്തു. എം.എൽ.എമാരായ അൻവർ സാദത്ത്, വി.പി സജീന്ദ്രൻ, റോജി എം ജോൺ, എൽദോസ് കുന്നപ്പള്ളി എന്നിവരാണ് ധർണയിൽ പങ്കെടുക്കുന്നത്.\nമറ്റെല്ലാ രാജ്യങ്ങളും അവരുടെ പൗരന്മാരെ ചാർട്ടേഡ് ഫ്‌ളൈറ്റിൽ തിരികെ എത്തിച്ചെങ്കിലും ഇന്ത്യ ഇക്കാര്യത്തില് മെല്ലെപ്പോക്ക് തുടരുകയാണെന്ന് ബെന്നി ബെഹനാൻ പറഞ്ഞു. പ്രവാസികളെ തിരികെയെത്തിക്കണമെന്ന് ആവശ്യപ്പെട്ട് കരിപ്പൂർ വിമാനത്താവളത്തിന് സമീപം ലീഗ് നടത്തിയ ഉപവാസ സമരത്തില് എംഎൽഎമാരും എംപിമാരും പങ്കെടുത്തു. സർക്കാർ നിസംഗത തുടർന്നാൽ വലിയ പ്രക്ഷോഭത്തിലേക്ക് പോകുമെന്ന് ഉപവാസ സമരം ഉദ്ഘാടനം ചെയ്ത ലീഗ് നേതാവ് കുഞ്ഞാലിക്കുട്ടി പറഞ്ഞു.\nമലബാർ ഡവലപ്മെന്റ് ഫോറം കോഴിക്കോട് എയർ ഇന്ത്യ ഓഫീസിന് മുന്നിൽ നടത്തിയ ധർണ എം.കെ രാഘവൻ എം.പി ഉദ്ഘാടനം ചെയ്തു. നാട്ടിൽ എത്തുന്നവർക്ക് പ്രായോഗികമായ ക്വാറന്റൈൻ സൌകര്യം ഏർപ്പെടുത്തണമെന്ന് എം.പി ആവശ്യപ്പെട്ടു.


aju varghese gives reply on facebook comment - Malayalam Filmibeat\n| Updated: Thursday, June 28, 2018, 17:08 [IST]\nജയസൂര്യ-രഞ്ജിത്ത് ശങ്കര് കൂട്ടുകെട്ടില് പുറത്തിറങ്ങിയ ഞാന് മേരിക്കുട്ടി തിയ്യേറ്ററുകളില് വിജയകരമായി മുന്നേറുകയാണ്. ജയസൂര്യയുടെ കരിയറിലെ മികച്ച കഥാപാത്രങ്ങളിലൊന്നാണ് മേരിക്കുട്ടിയെന്നാണ് ചിത്രം കണ്ട പ്രേക്ഷകര് ഒന്നടങ്കം വിലയിരുത്തിയിരുന്നത്. ക്യാപ്റ്റന് എന്ന ചിത്രത്തിനു ശേഷം ജയസൂര്യയുടെ മികച്ച പ്രകടനമാണ് ചിത്രത്തിലേതെന്നും നേരത്തെ പ്രേക്ഷക പ്രതികരണങ്ങള് വന്നിരുന്നു.\nമലയാളത്തിലെ വെര്‍സ്റ്റൈല് ആക്ടര് താന് തന്നെയാണെന്ന് ഉറപ്പിക്കുന്ന തരത്തിലാണ് ജയസൂര്യ ചിത്രത്തില് അഭിനയിച്ചിരിക്കുന്നത്. നടന് അജുവര്‍ഗീസും ജയസൂര്യയ്‌ക്കൊപ്പം ഒരു പ്രധാന കഥാപാത്രമായി ചിത്രത്തില് എത്തുന്നുണ്ട്. മേരിക്കുട്ടിയില് ആര്‍ജെ ഹെന്റി എന്ന കഥാപാത്രത്തെയാണ് അജു അവതരിപ്പിച്ചിരിക്കുന്നത്.\nപ്രാധാന്യമുളെളാരു വേഷത്തിലാണ് ചിത്രത്തില് അജുവര്‍ഗീസ് എത്തുന്നത്. മേരിക്കുട്ടി വിജയകരമായി മുന്നേറുന്നതിനിടെ പതിവ് പോലെ ചിത്രത്തിന്റെയൊരു പോസ്റ്റര് അജു ഫേസ്ബുക്കില് സിനിമാ പ്രേമികള്‍ക്കായി പങ്കുവെച്ചിരുന്നു. ചിത്രത്തിലെ ജയസൂര്യയുടെ കഥാപാത്രത്തെ കാണിച്ചുകൊണ്ടുളള പോസ്റ്ററായിരുന്നു അജു പങ്കുവെച്ചിരുന്നത്. എന്നാല് അജുവിന്റെ ഫേസ്ബുക്ക് പോസ്റ്റ് വിമര്‍ശകരില് ഒരാള്‍ക്ക് ഇഷ്ടപ്പെട്ടിരുന്നില്ല,. നിങ്ങള്‍ക്ക് ഇതെല്ലാം പ്രമോട്ട് ചെയ്യാന് എന്തുകിട്ടുമെന്നാണ് വിമര്‍ശനാത്മകമായി അജുവിന്‍റെ പോസ്റ്റില് ഒരാള് കമന്റിട്ടിരുന്നത്. ഉടന് തന്നെ ഒന്നിന് പത്ത് ലക്ഷം രൂപ കിട്ടുമെന്ന രസകരമായ മറുപടിയുമായി അജു രംഗത്തെത്തി.\nഅതേസമയം തന്നെ അജുവിന്റെ പോസ്റ്റിന് താഴെ മറ്റൊരാള് കൂടി രൂക്ഷമായ ഭാഷയില് പ്രതികരിച്ചിരുന്നു. നിനക്ക് കുറച്ച് ഉളുപ്പുണ്ടോ എന്നും ജനങ്ങളുടെ പണമാണ് നിങ്ങളെ വളര്‍ത്തിയതെന്നും എന്ന തരത്തിലായിരുന്നു ഇയാളുടെ കമന്റ് വന്നിരുന്നത്. ഇയാള്‍ക്കും തക്കതായ മറുപടി അജുവര്‍ഗീസിന്റെ ഭാഗത്തുനിന്നും വന്നിരുന്നു. "അതെ നിങ്ങളുടെ പണം തന്നെയാണ് സിനിമയുടെ വരുമാനം.പക്ഷേ ഒന്നു ചോദിക്കട്ടെ, ഞാന് താങ്കളോട് എന്ത് ചെയ്തു.ഞാന് ഭാഗമായ സിനിമയെ പ്രോമാട്ട് ചെയ്‌തതോ. ശരിക്കും മനസിലാകാത്തത് കൊണ്ട് ചോദിച്ചതാണ്, അജു വര്‍ഗീസ് മറുപടി നല്‍കി.\naju varghese gives reply on facebook comment


കല്‍ക്കി എന്ന മാസ് റോളില് ടൊവിനോയെത്തിയ ചിത്രമായിരുന്നു കല്‍ക്കി. പ്രവീണ് പ്രഭരം സംവിധാനം ചെയ്ത സിനിമ ടൊവിനോയുടെ പ്രകടനം കൊണ്ട് ഏറെ ശ്രദ്ധിക്കപ്പെട്ടിരുന്നു. എസ് കല്‍ക്കി എന്ന മാസ് ഹീറോ റോളിലാണ് ചിത്രത്തില് നടന് എത്തിയത്. ടൊവിനോയ്ക്കൊപ്പം സംയുക്ത മേനോന്, ശിവജിത്ത് പത്മനാഭന്, വിനി വിശ്വലാല്. സുധീഷ്, സൈജു കുറുപ്പ്, ഹരീഷ് ഉത്തമന്, ഇര്‍ഷാദ് തുടങ്ങിയവരും പ്രധാന വേഷങ്ങളിലെത്തിയ ചിത്രമാണ് കല്‍ക്കി. ഇപ്പോഴിതാ, ചിത്രത്തെക്കുറിച്ചുള്ള ഒരു പുതിയ വാര്‍ത്തയാണ് ഇപ്പോള് പുറത്ത് വന്നിരിക്കുന്നത്.\nലോകപ്രശസ്ത കായികതാരം ഉസൈന് ബോള്‍ട്ടിന്റെ പുതിയ മോട്ടിവേഷണല് വീഡിയോയില് ഉപയോഗിച്ചിരിക്കുന്നതും ഈ ബിജിഎം ആണ്. ജീവിതം ഒരു യാത്രയാണ് നിങ്ങള് നിങ്ങളില് തന്നെ വിശ്വസിക്കുക എന്ന ക്യാപ്ഷനൊപ്പമുളള ഉസൈന് ബോള്‍ട്ടിന്റെ വീഡിയോയിലാണ് ടൊവിനോ ചിത്രത്തിന്റെ പശ്ചാത്തല സംഗീതമുളളത്.\nഒരു മല്‍സരത്തില് പരാജയപ്പെട്ട ഉസൈന് ബോള്‍ട്ടിന്റെ വീഡിയോയും പിന്നീട് ലോകറെക്കോര്‍ഡ് കരസ്ഥമാക്കുന്ന താരത്തിന്റെ വീഡിയോയും എഡിറ്റ് ചെയ്ത് ഒന്നാക്കിയപ്പോഴാണ് ഈ ബിജിഎം കൂടി ചേര്‍ത്തത്. ഉസൈന് ബോള്‍ട്ടിന്റെ വീഡിയോയ്ക്ക് പിന്നാലെ നിരവധി പേരാണ് ഇത് സമൂഹ മാധ്യമങ്ങളില് പങ്കുവെച്ചിരിക്കുന്നത്. വീഡിയോ മലയാളികള്‍ക്കിടെയില് വലിയ തരംഗമായിരിക്കുകയാണ്.


MANOJ'S WORLD: ദുബായി ഭരണാധികാരി ഷെയ്ക്ക് മുഹമ്മദ്\nസാധാരണക്കാരനെപ്പോലെ ഇരിക്കുന്ന ഈ മനുഷ്യന് ആരാണന്നറിയാമോ..?\nദുബായി ഭരണാധികാരി ഷെയ്ക്ക് മുഹമ്മദ്. ഒരു മുസ്ലീം രാജ്യത്ത് ഹിന്ദുക്കള്‍ക്ക് ക്ഷേത്രം പണിയാനും പൂജകള് നടത്താനും വേണ്ട സൗകര്യംചെയ്ത ആള്. ലോകത്തിലെ ഏറ്റവും വലിയ ധനികരില് ഒരാള്. എല്ലാ ഇന്ത്യന് ആഘോഷങ്ങള്‍ക്കും നിലവിളക്ക് കൊളുത്തി, മറ്റു സംസ്ക്കാരങ്ങളെ എങ്ങനെ ബഹുമാനിക്കണം എന്നു കാണിച്ചു കൊടുക്കുന്ന മഹത് വ്യക്തി. ഈ രാജ്യത്ത്പോലും ചെന്ന് വര്‍ഗീയത വിളമ്പുന്നവര് ആണ് കേരളത്തിലെ ചിലയാളുകള് എന്ന് പറയുമ്പോള് മനസിലാകും ഇസ്ലാം മതത്തിലെ തീര്‍ത്തും രണ്ടുതരത്തിലുള്ള ആളുകളെ പറ്റി. അവരുടെ നേതാക്കളാണല്ലോ കേരളത്തില് നിലവിളക്ക് കണ്ടാല് ഓടുന്നത്. കണ്ടു പഠിക്കൂ, യദാര്‍ഥ മുസ്ലീമിനെ..കാരുണ്യവും സഹവര്‍ത്തിത്വംവും ആണ് മുസ്ലീം മതത്തിന്റെ അടിസ്ഥാനം എന്നു ലോകത്തിനെ പഠിപ്പിക്കുന്ന മുസ്ലീം ഭരണാധികാരികളെ....\nPosted by MANOJ KUMAR B at 11:22 am


സന്ദർശക വിസ ദീർഘിപ്പിക്കാം, പ്രൊഫഷണലുകൾക്ക് ഗ്രീൻ വിസ; അടിമുടി മാറ്റവുമായി യു.എ.ഇ.\nHomeUAEസന്ദർശക വിസ ദീർഘിപ്പിക്കാം, പ്രൊഫഷണലുകൾക്ക് ഗ്രീൻ വിസ; അടിമുടി മാറ്റവുമായി യു.എ.ഇ.\nവിസ നിയമങ്ങളില് സമഗ്ര പരിഷ്‌കരണമേര്‍പ്പെടുത്തി യു.എ.ഇ. സന്ദര്‍ശകര്‍ക്കും താമസക്കാര്‍ക്കും കൂടുതല് ആനുകൂല്യങ്ങള് ലഭ്യമാക്കുക, അതിലൂടെ രാജ്യത്തിന്റെ പുരോഗതി വേഗത്തിലാക്കുക എന്നീ ലക്ഷ്യത്തോടെയാണിത്. എല്ലാ വിസകളിലും ഒന്നില് കൂടുതല് തവണ വന്നുപോകുന്നതിനുള്ള സൗകര്യം ലഭ്യമാക്കും. വിസ ആദ്യം അനുവദിക്കുന്ന അതേ കാലയളവിലേക്ക് വീണ്ടും പുതുക്കാന് സാധിക്കുകയുംചെയ്യും. രക്ഷിതാക്കള്‍ക്ക് ആണ്‍മക്കളെ 25 വയസ്സുവരെ സ്‌പോണ്‍സര് ചെയ്യാനും അനുമതിയുണ്ട്. നിലവില് 18 വയസ്സുവരെ മാത്രമാണ് ആണ്‍മക്കളെ സ്പോണ്‍സര് ചെയ്യാന് നിയമം അനുവദിക്കുന്നത്.\nഗോള്‍ഡന് വിസ സംവിധാനം വിപുലീകരിക്കും. പുതിയ തൊഴിലന്വേഷകര്‍ക്കും പ്രൊഫഷണലുകള്‍ക്കും മികച്ച സാധ്യതകളാണ് ഇത് തുറന്നിടുന്നത്. പ്രതിമാസം 30,000 ദിര്‍ഹത്തിലധികം വേതനമുള്ള പ്രൊഫഷണലുകള്‍ക്ക് ഗോള്‍ഡന് വിസ ലഭിക്കുന്നതിനുള്ള നടപടിക്രമങ്ങള് ലഘൂകരിക്കും. യു.എ.ഇ. വൈസ് പ്രസിഡന്റും പ്രധാനമന്ത്രിയും ദുബായ് ഭരണാധികാരിയുമായ ശൈഖ് മുഹമ്മദ് ബിന് റാഷിദ് അല് മക്തൂമിന്റെ അംഗീകാരത്തോടെയുള്ള ഭേദഗതികള് യു.എ.ഇ. ഗവണ്‍മെന്റ് മീഡിയ ഓഫീസാണ് വ്യക്തമാക്കിയത്. ലോകത്തിന്റെ വിവിധ ഭാഗങ്ങളില്‍നിന്നുള്ള പ്രതിഭകളെ കൂടുതലായി യു.എ.ഇയിലേക്ക് ആകര്‍ഷിക്കുക എന്നത് ലക്ഷ്യമിട്ടുകൊണ്ടുള്ളതാണ് പുതിയ വ്യവസ്ഥകളെന്നും മീഡിയ ഓഫീസ് അറിയിച്ചു.\nരക്ഷിതാക്കള്‍ക്ക് ആണ്‍മക്കളെ 25 വയസ്സുവരെ സ്‌പോണ്‍സര് ചെയ്യാന് അനുമതി. നിലവില് 18 വയസ്സുവരെ സ്‌പോണ്‍സര് ചെയ്യാന് മാത്രമാണ് നിയമം അനുവദിക്കുന്നത്. ഏതെങ്കിലും തരത്തിലുള്ള വൈകല്യങ്ങളുള്ള കുട്ടികള്‍ക്ക് റസിഡന്റ്സ് പെര്‍മിറ്റ് സ്ഥിരമായി നല്‍കും.\nരാജ്യത്ത് ലഭ്യമാവുന്ന തൊഴിലവസരങ്ങളിലേക്ക് മികച്ച പ്രൊഫഷണലുകളെ എത്തിക്കാന് ലക്ഷ്യമിട്ട് അഞ്ചു വര്‍ഷം കാലാവധിയുള്ള ഗ്രീന് വിസ എന്ന പുതിയ സംവിധാനമാണ് പ്രഖ്യാപിച്ചത്. യു.എ.ഇ. മാനവവിഭവശേഷി, സ്വദേശിവത്കരണ മന്ത്രാലയം പ്രഖ്യാപിച്ച ഒന്ന്, രണ്ട്, മൂന്ന് തലങ്ങളിലെ ജോലികള് ചെയ്യുന്നവര്‍ക്കും ലോകത്തിലെ മികച്ച 500 സര്‍വകലാശാലകളില്‍നിന്ന് ബിരുദം നേടി പുറത്തിറങ്ങുന്നവര്‍ക്കും ഈ വിസ ലഭിക്കും. ബിരുദമാണ് കുറഞ്ഞ വിദ്യാഭ്യാസയോഗ്യത. ശമ്പളത്തില് ഉള്‍പ്പെടെ മറ്റു നിബന്ധനകളുമുണ്ട്.\nനിക്ഷേപകരെയും സംരംഭകരെയും രാജ്യത്തേക്ക് ആകര്‍ഷിക്കാനായി നല്‍കുന്ന ഈ വിസയ്ക്ക് പ്രത്യേക സ്‌പോണ്‍സര് ആവശ്യമില്ല. നിക്ഷേപകര്‍ക്ക് ബിസിനസ് വിസ നേടി യു.എ.ഇ.യിലെത്തി നിക്ഷേപ അവസരങ്ങള് തേടാം.\nസാധാരണ ടൂറിസ്റ്റ് വിസകള്‍ക്ക് പുറമേ അഞ്ചു വര്‍ഷത്തേക്ക് കാലാവധിയുള്ളതും പല തവണ രാജ്യത്തിന് പുറത്തുപോയി തിരിച്ചുവരാവുന്നതുമായ വിസകള് ഇനി ലഭ്യമാവും. തുടര്‍ച്ചയായി 90 ദിവസം വരെയായിരിക്കും രാജ്യത്ത് തങ്ങാനാവുന്നതെങ്കിലും ഒരു തവണ കൂടി ദീര്‍ഘിപ്പിക്കാം. വര്‍ഷത്തില് പരമാവധി 180 ദിവസം മാത്രമേ യു.എ.ഇ.യില് താമസിക്കാവൂ എന്നാണ് നിബന്ധന. ഈ വിസയ്ക്ക് സ്പോണ്‍സര് ആവശ്യമില്ല. എന്നാല്, വിസയ്ക്ക് അപേക്ഷിക്കുന്നതിന് ആറു മാസം മുമ്പു വരെയെങ്കിലും 4000 ഡോളറോ തത്തുല്യമായ വിദേശ കറന്‍സിയോ ബാങ്ക് ബാലന്‍സ് ഉണ്ടായിരിക്കണം.\nസുഹൃത്തുക്കളെയും ബന്ധുക്കളെയും സന്ദര്‍ശിക്കാൻ\nയു.എ.ഇയില് ബന്ധുക്കളോ സുഹൃത്തുക്കളോ ഉള്ളവര്‍ക്ക് സ്‌പോണ്‍സര് ആവശ്യമില്ലാത്ത പുതിയ വിസകള് അനുവദിക്കും\nകോഴ്സുകള് ചെയ്യുന്നതിനോ പരിശീലനങ്ങള്‍ക്കോ ഇന്റേണ്‍ഷിപ്പിനോ ആയി യു.എ.ഇ.യില് എത്തുന്നവര്‍ക്ക് വിസ ലഭിക്കും. പഠന, ഗവേഷണസ്ഥാപനങ്ങളോ സര്‍വകലാശാലകളോ ആയിരിക്കും സ്‌പോണ്‍സര്‍മാര്. സ്വകാര്യ സ്ഥാപനങ്ങള്‍ക്കും സര്‍ക്കാര് സ്ഥാപനങ്ങള്‍ക്കും ഇത്തരം വിസകള് സ്‌പോണ്‍സര് ചെയ്യാനാവും. സ്ഥാപനങ്ങളുടെ കത്ത് വിസ അനുവദിക്കാന് ആവശ്യമാണ്.\nആഗോളനിക്ഷേപകരെയും വിദഗ്ധതൊഴിലാളികളെയും മേഖലയിലേക്ക് ആകര്‍ഷിക്കുകയെന്ന ലക്ഷ്യത്തോടെ ഗ്രീന് വിസ പദ്ധതിക്ക് അംഗീകാരമായി. വ്യവസായ രംഗങ്ങളിലെ നിക്ഷേപകര്‍ക്ക് അഞ്ചു വര്‍ഷത്തേക്കുള്ള ഗ്രീന് വിസയാണ് നല്‍കുക. നിക്ഷേപനിരക്ക് പരിഗണിച്ചാണ് ഇത് അനുവദിക്കുക. ഒന്നില്‍ക്കൂടുതല് നിക്ഷേപങ്ങള് നടത്തിയവരാണെങ്കില് മൊത്തം നിക്ഷേപത്തിന്റെ അടിസ്ഥാനത്തിലാണ് ഇത് ലഭ്യമാകുക. 15,000 ദിര്‍ഹത്തിന് മുകളില് ശമ്പളവും ബിരുദവുമുള്ള വിദഗ്ധ തൊഴിലാളികള്‍ക്ക് തൊഴിലുടമയോ സ്‌പോണ്‍സറോ ഇല്ലാതെ അഞ്ചു വര്‍ഷത്തേക്കുള്ള ഗ്രീന് വിസ ലഭിക്കും


ആഷിക് അബു ചിത്രത്തില് സൗബിന് ഗന്ധര്‍വ്വന് ആകുന്നു - News-Dubai Malayali\nഓണ്‍ലൈന് വ്യാപാരം ഇന്ത്യയിൽ ഭാഗികമായി പുനരാരംഭിച്ച് ആമസോണ്\nHome ENTERTAINMENT ആഷിക് അബു ചിത്രത്തില് സൗബിന് ഗന്ധര്‍വ്വന് ആകുന്നു\nആഷിക് അബു ചിത്രത്തില് സൗബിന് ഗന്ധര്‍വ്വന് ആകുന്നു\nആഷിക് അബുവും, നടന് സൗബിന് ഷാഹിറും ഒരു ഫാന്റസി ചിത്രത്തിനായി ഒന്നിക്കുന്നു . സൗബിനെ നായകനാക്കി ആഷിഖ് അബു സംവിധാനം ചെയ്യുന്ന ചിത്രത്തില് സൗബിന് ഗന്ധര്‍വ്വനായി എത്തുന്നു. ‘ദേവാംഗണങ്ങള് കൈയൊഴിഞ്ഞ താരകം’ എന്നാകും ചിത്രത്തിന്‍റെ പേര്. മുഹ്‌സിന് പരാരിയാണ് ചിത്രത്തിന് തിരക്കഥ ഒരുക്കുന്നത്. വൈറസ് എന്ന ചിത്രത്തിന് ശേഷം ആഷിക് അബു സംവിധാനം ചെയ്യുന്ന ചിത്രമാണിത്.\nറീമ കല്ലിങ്കല് ആണ് ചിത്രത്തിലെ നായിക. ആരാധകരുമായി അടുത്തിടെ നടത്തിയ ഇന്‍സ്റ്റാഗ്രാം സംഭാഷണത്തില് സംവിധായകന് ആഷിക് അബു തന്നെ ഈ ചിത്രത്തിന് ‘ദേവാംഗണങ്ങള് കൈയൊഴിഞ്ഞ താരകം’ എന്നാണ് പേരിട്ടിരിക്കുന്നതെന്ന് വെളിപ്പെടുത്തിയിട്ടുണ്ട്.\nഒരു ഗന്ധര്‍വന് ഭൂമിയിലെത്തുന്നതോടെയാണ് ചിത്രം ആരംഭിക്കുന്നത്. പ്രണയം മാത്രമല്ല ചിത്രത്തില് പറയുന്നതെന്നും റിപ്പോര്‍ട്ടുണ്ട്. ഗിരീഷ് ഗംഗാധരന് ആണ് ചിത്രത്തിന്‍റെ ഛായാഗ്രാഹകന്. ആഷിഖ് അബു പ്രൊഡക്ഷന്‍സിന്റെ ബാനറില് ആഷിഖ് അബു തന്നെയാണ് നിര്‍മാണം\nPrevious articleദിവസക്കൂലിക്കാര്‍ക്ക് കെെത്താങ്ങുമായി തമിഴകത്തെ താരങ്ങള്; കരുതലിന് അഭിനന്ദനം\nNext articleപ്രതിഫലക്കണക്കില് മുന്നില് മെസി; തൊട്ടുപിന്നില് റൊണാള്‍ഡോ\nകോവിഡ്-19: വൻതോതിൽ വർധിക്കുന്ന രാജ്യങ്ങളുടെ ലിസ്റ്റിലേക്ക് ഫ്രാൻസും


പാലാരിവട്ടം പാലം; കോണ്‍ക്രീറ്റ് ഭാഗങ്ങള് മുറിച്ചു മാറ്റുന്ന ജോലികള് ആരംഭിച്ചു - BIGNEWSLIVE | Latest Malayalam News\nകൊച്ചി: നിര്‍മ്മാണപിഴവ് മൂലം തകര്‍ന്ന പാലാരിവട്ടം മേല്‍പ്പാലത്തിന്റെ കോണ്‍ക്രീറ്റ് ഭാഗങ്ങള് മുറിച്ചു മാറ്റുന്ന ജോലികള് ആരംഭിച്ചു. പാലത്തിന്റെ മധ്യഭാഗത്തുള്ള ഡിവൈഡറാണ് ആദ്യം നീക്കം ചെയ്യുക. പാലത്തിനു മുകളിലെ ടാറിംഗ് ഇളക്കി മാറ്റുന്ന പണികള് അവസാന ഘട്ടത്തിലെത്തിയതോടെയാണ് കോണ്‍ക്രീറ്റ് ഭാഗങ്ങള് മുറിച്ചു മാറ്റാനുള്ള നടപടികള് തുടങ്ങിയത്. ഡിവൈഡറുകളാണ് ആദ്യം മുറിച്ചു മാറ്റുക.\nഅതേസമയം പൊടി ശല്യം ഉണ്ടാകാതിരിക്കാന് വെള്ളം സ്‌പ്രേ ചെയ്താണ് ഇവ മുറിക്കുന്നത്. റോഡിലേക്ക് അവശിഷ്ടങ്ങള് വീഴാതിരിക്കാന് ബാരിക്കേഡും സ്ഥാപിക്കും. ഡിഎംആര്‍സിയുടെ നിര്‍ദ്ദേശം അനസരിച്ചായിരിക്കും മുറിച്ചു മാറ്റുന്ന അവശിഷ്ടങ്ങള് നീക്കുക. ഊരാളുങ്കല് ലേബര് കോണ്‍ട്രാക്ട് സൊസൈറ്റിക്കു വേണ്ടി പെരുമ്പാവൂരിലുള്ള കമ്പനിയാണ് പണികള് നടത്തുന്നത്.\nനാളെ മുതല് കൂടുതല് ഉപകരണങ്ങള് എത്തിച്ച് രണ്ടു മാസത്തിനുള്ളില് പണികള് പൂര്‍ത്തിയാക്കും. സെപ്തംബര് 28നാണ് പാലാരിവട്ടം പാലം പൊളിച്ചുമാറ്റുന്നതിനായുള്ള പ്രവര്‍ത്തികള് ആരംഭിച്ചത്. ഡിഎംആര്‍സി ചീഫ് എന്‍ജിനീയര് ജി കേശവ ചന്ദ്രനാണ് പാലാരിവട്ടം മേല്‍പ്പാലം പൊളിച്ചു പണിയാനുള്ള ചുമതല. എട്ട് മാസത്തോടെ പണി പൂര്‍ത്തിയാക്കി അടുത്ത വര്‍ഷം മെയില് പുതിയ പാലം ജനങ്ങള്‍ക്കായി തുറന്ന് കൊടുക്കാനാണ് പ്ലാന് ചെയ്തിരിക്കുന്നത്.\nTags: Keralapalarivattom flyover\nപ്രതിഫലം വാങ്ങുന്നത് താരങ്ങളുടെ സ്വന്തം ഇഷ്ടപ്രകാരം, അവര്‍ക്ക് കൂട്ടാം, കുറയ്ക്കാം; പ്രതിഫലത്തിന്റെ കാര്യത്തില് 'അമ്മ'യ്ക്ക് നിബന്ധനയില്ലെന്ന് ടിനി ടോം


ഇന്ത്യയിലെ ബ്രിട്ടീഷ് ഹൈകമ്മിഷണറായി ഒറ്റ ദിവസത്തേക്ക് പതിനെട്ടുകാരി ചൈതന്യ വെങ്കിടേശ്വരന്\nഇന്ത്യയിലെ ബ്രിട്ടണിന്റെ ഏറ്റവും വലിയ നയതന്ത്രപദവിയായ ബ്രിട്ടീഷ് ഹൈ കമ്മീഷണറായി പതിനെട്ടുകാരി. ദല്‍ഹിയില് നിന്നുള്ള ചൈതന്യ വെങ്കിടേശ്വരനാണ് അന്താരാഷ്ട്ര ബാലികദിനാഘോഷങ്ങളുടെ ഭാഗമായി ഒരു ദിവസം ബ്രിട്ടീഷ് ഹൈ കമ്മീഷണറിന്റെ ഉത്തരവാദിത്തങ്ങള് നിറവേറ്റിയത്.\n2017 മുതല് ബ്രിട്ടീഷ് ഹൈ കമ്മീഷന് നടത്തി വരുന്ന പരിപാടിയാണ് ‘ഹൈ കമ്മിഷണര് ഫോര് എ ഡേ’. ലോകം മുഴുവന് സ്ത്രീകള് നേരിടുന്ന പ്രശ്‌നങ്ങളെക്കുറിച്ച് ചര്‍ച്ച ചെയ്യുകയാണ് പരിപാടിയുടെ ലക്ഷ്യം. 18-23 വയസ്സ് വരെയുള്ള യുവതികള്‍ക്കായാണ് മത്സരം നടത്തുക. അന്താരാഷ്ട്ര ബാലികാദിനമായ ഒക്ടോബര് 11നോട് അനുബന്ധിച്ചാണ് പരിപാടി സംഘടിപ്പിക്കുക.\nഈ വര്‍ഷത്തെ മത്സരത്തില് വിജയിയാ ചൈതന്യ ഹൈ കമ്മീഷണറുടെ വിവിധ ചുമതലകള് ഒരു ദിവസത്തേക്ക് നിര്‍വഹിച്ചു. വിവിധ വകുപ്പ് തലവന്മാരുമായും ഉന്നത വനിതാ പൊലീസ് ഉദ്യോഗസ്ഥരുമായും ചര്‍ച്ചകള് നടത്തിയ ചൈതന്യ വാര്‍ത്തസമ്മേളനത്തിലും പങ്കെടുത്തു. കൂടാതെ ബ്രിട്ടീഷ് കൗണ്‍സിലിന്റെ എസ്.റ്റി.ഇ.എം സ്‌കോളര്‍ഷിപ്പ് സമൂഹത്തില് വരുത്തിയ മാറ്റങ്ങളെക്കുറിച്ചുള്ള പഠനം നടത്താനും ചൈതന്യ തീരുമാനിച്ചു.\nകൊവിഡ് കാലത്ത് ലിംഗസമത്വം നേരിടുന്ന വെല്ലുവിളികളും അവസരങ്ങളും എന്ന വിഷയത്തില് ഒരു മിനിറ്റ് വീഡിയോ ചെയ്ത് സാമൂഹ്യമാധ്യമങ്ങളില് പോസ്റ്റ് ചെയ്യുകയായിരുന്നു മത്സരം. 215 പേര് മത്സരത്തില് പങ്കെടുത്തു. മത്സരാര്‍ത്ഥികളില് നിന്നും ഏറ്റവും മികച്ച വ്യക്തിയെ തന്നെയാണ് തെരഞ്ഞെടുത്തതെന്ന് ചൈതന്യയുടെ ഒരു ദിവസത്തെ പ്രവര്‍ത്തനങ്ങളില് നിന്നും മനസ്സിലായെന്ന് ബ്രിട്ടീഷ് ഹൈ കമ്മിഷണര് ജാന് തോംസണ് പറഞ്ഞു.


സൗദി ഭരണാധികാരി സല്‍മാന് രാജാവ് രാജ്യത്ത് രാത്രികാല നിരോധനാജ്ഞ പ്രഖ്യാപിച്ചു. എല്ലാ ദിവസവും വൈകീട്ട് ഏഴ് മുതല് രാവിലെ ആറ് വരെ പ്രഖ്യാപിച്ച കര്‍ഫ്യു അടുത്ത 21 ദിവസത്തേക്ക് ബാധകമായിരിക്കും. ഈ സമയ പരിധിയില് അവശ്യ സര്‍വീസ് ഒഴികെ മുഴുവന് സ്ഥാപനങ്ങളും അടക്കേണ്ടി വരും. ആളുകള്‍ക്കും പുറത്തിറങ്ങുന്നതിന് ഉത്തരവ് വിലക്കേര്‍പ്പെടുത്തുന്നു.\nആരോഗ്യപരമായ ആവശ്യങ്ങള്‍ക്കൊഴികെ ഈ സമയത്ത് വ്യക്തികളുടെ വാഹനങ്ങള്‍ക്കും നിരത്തിലിറങ്ങാന് ഈ സമയത്ത് നിയന്ത്രണമുണ്ടാകും. എന്നാല് ആരോഗ്യ മേഖല, സുരക്ഷാ വിഭാഗം, സൈന്യം, മാധ്യമങ്ങള് എന്നിവര്‍ക്ക് കര്‍ഫ്യൂവില് ഇളവുണ്ട്. കോവിഡ് 19 പടരാതിരിക്കാന് എല്ലാവരും ജാഗ്രത പാലിക്കണമെന്നും സല്‍മാന് രാജാവിന്റെ ഉത്തരവില് പറയുന്നു. കര്‍ഫ്യൂ പാലിക്കുന്നുണ്ടോ എന്ന് പരിശോധിക്കാന് ആഭ്യന്തര മന്ത്രാലയത്തിന് കീഴിലെ സുരക്ഷാ വിഭാഗം പരിശോധനക്കുണ്ടാകും.\nരാജ്യത്ത് കോവിഡ് 19 രോഗികളുടെ എണ്ണം അഞ്ഞൂറ് കവിഞ്ഞതിന് പിന്നാലെയാണ് കര്‍ഫ്യൂ. ഇന്നലെ (2020 മാര്‍ച്ച് 22ന്) മാത്രം സൗദിയില് 119 പേര്‍ക്ക് കൂടി കൊറോണ വൈറസ് അസുഖം സ്ഥിരീകരിച്ചിരുന്നു. ഇതോടെ രോഗ ബാധിതരുടെ എണ്ണം 511 ആയി. പരമാവധി പുറത്തിറങ്ങരുതെന്ന് മന്ത്രാലയം ആവര്‍ത്തിച്ച് ആവശ്യപ്പെട്ടു. ഇന്ന് അസുഖം സ്ഥിരീകരിച്ചവരില് 72 പേര് മക്കയിലാണ്. റിയാദില് 34 പേര്‍ക്കും ഇന്ന് രോഗം സ്ഥിരീകരിച്ചു. ഖതീഫില് 4, അല് അഹ്‌സയില് 3, ഖോബാറില് 3, ദഹ്‌റാനിലും ഖസീമിലും ഓരോന്ന് വീതവും ഇന്ന് സ്ഥിരീകരിച്ചു.\nപുതിയ കേസുകള് കൂടി വന്നതോടെ റിയാദില് ആകെ അസുഖ ബാധിതരുടെ എണ്ണം 200 ആയി. മക്കയില് 143 ഉം കിഴക്കന് പ്രവിശ്യയിലാകെ 119 പേര്‍ക്കും ജിദ്ദയില് 43 പേര്‍ക്കും അസുഖം സ്ഥിരീകരിച്ചു. അസീറില് മൂന്നും ജസാനില് രണ്ടും പേര് ചികിത്സയിലാണ്. അബഹ, മദീന, തബൂക്ക് എന്നിവിടങ്ങിലും ഓരോരുത്തര് വീതമുണ്ട്. ഖസീമിലും ഇന്ന് അസുഖം സ്ഥിരീകരിച്ചു. ഇവരുമായി സമ്പര്‍ക്കം പുലര്‍ത്തിയവരെല്ലാം നിരീക്ഷണത്തിലാണ്. മക്കയില് 72 തുര്‍ക്കി സ്വദേശികള് പ്രത്യേക നിരീക്ഷണത്തിലാണ്


Malayalam News - കോവിഡ് ബാധിച്ചെന്ന് നുണ പറഞ്ഞു; പൊലീസിന്റെ മുഖത്ത് തുപ്പി; ബ്രിട്ടനിൽ ഇന്ത്യൻ വംശജന് തടവ് ശിക്ഷ| Indian-origin Man Jailed for 8 Months in UK for Lying About Having Coronavirus, Spitting at Police | News18 Kerala, World Latest Malayalam News | ലേറ്റസ്റ്റ് മലയാളം വാർത്ത\nകോവിഡ് ബാധിച്ചെന്ന് നുണ പറഞ്ഞു; പൊലീസിന്റെ മുഖത്ത് തുപ്പി; ബ്രിട്ടനിൽ ഇന്ത്യൻ വംശജന് തടവ് ശിക്ഷ\nഇത്തരം സംഭവങ്ങൾ നിസ്സാരമായി കാണാൻ സാധിക്കിലെന്നായിരുന്നു കേസ് പരിഗണിച്ചു കൊണ്ട് ജഡ്ജ് ആലീസ് റോബിൻസൺ വ്യക്തമാക്കിയത്.\nUpdated: April 28, 2020, 5:58 PM IST\nLast Updated: April 28, 2020, 5:58 PM IST\nലണ്ടൻ: കോവിഡ് ബാധിച്ചെന്ന് നുണ പറഞ്ഞ ഇന്ത്യൻ വംശജനായ യുവാവിന് ബ്രിട്ടനിൽ 8 മാസം തടവ് ശിക്ഷ. ഇതാദ്യമായാണ് ബ്രിട്ടനിൽ ഇത്തരമൊരു കേസിന് ഒരാളെ ശിക്ഷിക്കുന്നത്. കോവിഡ് ബാധിതനാണെന്ന് നുണ പറയുക മാത്രമല്ല, പൊലീസ് ഉദ്യോഗസ്ഥന്റെ മുഖത്ത് തുപ്പുകയും ഇയാൾ ചെയ്തു.\nപൊലീസ് ഉദ്യോഗസ്ഥനെ അപമാനിക്കൽ, നിരോധിത ലഹരി വസ്തു കൈവശം വെക്കൽ തുടങ്ങിയ കുറ്റങ്ങളാണ് കരൺ സിംഗ് എന്നയാൾക്കെതിരെ ചുമത്തിയത്. സൗത്ത് ലണ്ടനിലെ ക്രോയ്ഡോൺ ക്രൗൺ കോടതിയാണ് ശിക്ഷ വിധിച്ചത്.\nഅശ്രദ്ധമായി വണ്ടി ഓടിച്ച കുറ്റത്തിന്റെ പേരിൽ ഇയാളെ നേരത്തേ നാല് മാസം തടവിന് ശിക്ഷിച്ചിരുന്നു.\nകോവിഡ് കാലത്താണെങ്കിലും അല്ലെങ്കിലും പൊലീസ് ഉദ്യോഗസ്ഥന്റെ മുഖത്ത് തുപ്പുന്നത് ഒരിക്കലും അംഗീകരിക്കാൻ കഴിയില്ലെന്ന് അന്വേഷണ ഉദ്യോഗസ്ഥർ പറഞ്ഞു.\nഇതുപോലുള്ള സംഭവങ്ങൾ നിസ്സാരമായി കാണാൻ സാധിക്കിലെന്നായിരുന്നു കേസ് പരിഗണിച്ചു കൊണ്ട് ജഡ്ജ് ആലീസ് റോബിൻസൺ വ്യക്തമാക്കിയത്.\nBEST PERFORMING STORIES:ലോക്ക്ഡൗണിനിടെ അനധികൃതമായി ബാർബർ ഷോപ്പിന്റെ പ്രവർത്തനം; ഉടമയ്ക്ക് കോവിഡ് സ്ഥിരീകരിച്ചു [NEWS]രോഗമുക്തരായവരുടെ വിവരങ്ങൾ ചോർന്ന സംഭവം; ഡിജിപി അന്വേഷണത്തിന് ഉത്തരവിട്ടു [NEWS]12500 തേങ്ങകൾ; മുഖ്യമന്ത്രിയുടെ ദുരിതാശ്വാസനിധിയിലേക്ക് കർഷകന്റെ സംഭാവന [NEWS]\nമാർച്ച് 14 നാണ് സംഭവം നടക്കുന്നത്. കോവിഡിന്റെ പശ്ചാത്തലത്തിൽ പരിശോധനയ്ക്കിറങ്ങിയ ഉദ്യോഗസ്ഥരാണ് റോഡ് സൈഡിൽ പാർക്ക് ചെയ്ത വാഹനത്തിൽ ഇരിക്കുകയായിരുന്ന കരൺ സിംഗിനെ കണ്ടത്.\nപരിശോധനയിൽ ഇയാളുടെ ലൈസൻസ് സസ്പെൻഡ് ചെയ്തതായി കണ്ടെത്തിയെങ്കിലും ഇയാൾ ഇത് നിഷേധിച്ചു. പ്രതി ലഹരി ഉപയോഗിച്ചതായും കണ്ടെത്തി. വാഹനത്തിൽ നിന്നും മയക്കുമരുന്ന് അടങ്ങിയ ബാഗുകളും പൊലീസ് കണ്ടെത്തി. ഒമ്പത് ബാഗുകളാണ് വാഹനത്തിൽ നിന്നും കണ്ടെത്തിയത്.\nനിരോധിത ലഹരി വസ്തു കൈവശം വെച്ചതിനെ തുടർന്ന് ഇയാളെ അറസ്റ്റ് ചെയ്യുകയായിരുന്നു. തുടർന്ന് സ്റ്റേഷനിലെത്തിച്ച് ചോദ്യം ചെയ്യുന്നതിനിടെ ഉദ്യോഗസ്ഥരോട് മോശം രീതിയിൽ സംസാരിച്ചു.\nസെല്ലിലേക്ക് പോകാൻ വിസമ്മതിച്ച കരൺ സിംഗിനെ ഉദ്യോഗസ്ഥർ ബലം പ്രയോഗിച്ച് അകത്തേക്ക് കയറ്റുകയായിരുന്നു. ഇതിനിടയിലാണ് താൻ കോവിഡ് ബാധിതനാണെന്ന് പറഞ്ഞ് ഇയാൾ ഉദ്യോഗസ്ഥന് മുഖത്തേക്ക് തുപ്പിയത്.\nFirst published: April 28, 2020, 5:55 PM IST


'ആ നിവൃത്തികേടിൽ നിന്നാണ് മാടത്ത് തെക്കേപ്പാട്ട് വാസുദേവൻ നായർ എന്ന ഗാനരചയിതാവിന്റെ പിറവി' | MT Vasudevan Nair| Music\n'ആ നിവൃത്തികേടിൽ നിന്നാണ് മാടത്ത് തെക്കേപ്പാട്ട് വാസുദേവൻ നായർ എന്ന ഗാനരചയിതാവിന്റെ പിറവി'\nJul 15, 2020, 03:54 PM IST\nആ ഘട്ടത്തിലാണ് ഹരിഹരൻ മനസ്സു തുറന്നത്: ``എന്തുകൊണ്ട് എം ടിക്ക് പാട്ടെഴുതിക്കൂടാ? ഭാവഗീതം പോലെ ആർദ്രമായ ഭാഷ കൈമുതലായുള്ള ആൾക്ക് പാട്ടെഴുതുന്നതാണോ പ്രയാസം?''\nഒരുമിച്ചുള്ള യാത്രയ്ക്കിടെ, എം.ടിയെ അദ്ദേഹമെഴുതിയ ചലച്ചിത്രഗാനങ്ങൾ ഓർമ്മയിൽ നിന്ന് ഒന്നൊഴിയാതെ പാടിക്കേൾപ്പിച്ചു വിസ്മയിപ്പിച്ചിട്ടുണ്ട് ഗിരീഷ് പുത്തഞ്ചേരി. വർഷങ്ങൾക്ക് മുൻപ്, സാഹചര്യങ്ങളുടെ സമ്മർദ്ദത്തിനു വഴങ്ങി മനസ്സില്ലാമനസ്സോടെ ഒരു സിനിമക്ക് വേണ്ടി താനെഴുതിയ പാട്ടുകൾ ഇത്രകാലം കഴിഞ്ഞിട്ടും ആരെങ്കിലുമൊക്കെ ഓർമ്മയിൽ കൊണ്ടുനടക്കുന്നു എന്ന അറിവ് സ്രഷ്ടാവിന് സന്തോഷം പകരുന്നത് തന്നെ. ``എങ്കിലും ആ പാട്ടുകളുടെ പേരിൽ ഞാൻ അഹങ്കരിക്കുന്നില്ല, ലജ്ജിക്കുന്നുമില്ല''-- എം ടി പറയും.\nഹരിഹരൻ സംവിധാനം ചെയ്ത ``വളർത്തുമൃഗങ്ങളി''ലെ (1981) എം ടി രചനകൾ ചിട്ടപ്പെടുത്തിയത് എം ബി ശ്രീനിവാസൻ. പതിവു ശൈലിയിൽ നിന്ന് വേറിട്ടുനിന്നവയായിരുന്നു ആ സൃഷ്ടികളെല്ലാം. രൂപഭാവങ്ങൾ കൊണ്ട് കവിതയോട് കൂടുതൽ അടുത്തുനിന്ന പാട്ടുകൾ. കർമ്മത്തിൻ പാതകൾ വീഥികൾ ദുർഗമവിജനപഥങ്ങൾ (യേശുദാസ്, കോറസ്), കാക്കാലൻ കളിയച്ഛൻ, ശുഭരാത്രി നിങ്ങൾക്ക് നേരുന്നു (യേശുദാസ്), ഒരു മുറിക്കണ്ണാടിയിൽ ഒന്നുനോക്കി (ജാനകി).... ``പകലുകൾ വെള്ളിൽപറവകളെങ്ങോ പറന്നകന്നു, തളർന്ന തന്ത്രികൾ രാഗാലാപം കഴിഞ്ഞു തേങ്ങി, മുടിയഴിച്ച വേഷക്കാരൻ സ്വപ്നം തേടിയുറങ്ങി, അഭയം കാണാതുഴറും പഥികന് കൂട്ടിയിരിക്കും താരസഖികളേ, നിങ്ങൾക്ക് നന്ദി'' എന്ന ചരണം (ശുഭരാത്രി എന്ന പാട്ടിൽ നിന്ന്) ആദ്യ കേൾവിയിലേ അത്ഭുതപ്പെടുത്തിയിരുന്നു.\nയഥാർത്ഥത്തിൽ യൂസഫലി കേച്ചേരി എഴുതേണ്ടതായിരുന്നു ``വളർത്തുമൃഗങ്ങളി''ലെ പാട്ടുകൾ. യൂസഫലി -- എം ബി ശ്രീനിവാസൻ കൂട്ടുകെട്ട് ഇടവഴിയിലെ പൂച്ച മിണ്ടാപ്പൂച്ചക്ക് ശേഷം ഒന്നിക്കുന്ന ചിത്രം എന്ന ഖ്യാതി ആ പടത്തെ ഒഴിഞ്ഞുപോയത് യാദൃച്ഛികമായാണ്.\nപാട്ടെഴുതാൻ ഒരു ദിവസം വൈകി കവി കോഴിക്കോട്ടെ കല്പക ടൂറിസ്റ്റ് ഹോമിൽ എത്തിയത് കടുത്ത പനിയുമായി. അസുഖം മാറിയ ശേഷം പിറ്റേ ആഴ്ച്ച ചെന്നൈയിൽ ചെന്നിരുന്ന് പാട്ടുണ്ടാകാം എന്ന് യൂസഫലി പറഞ്ഞെങ്കിലും സാഹചര്യം അനുകൂലമല്ല. മൂന്നു നാലു ദിവസങ്ങൾക്കകം തന്നെ അന്താരാഷ്ട പെർഫോമിംഗ് റൈറ്സ് സൊസൈറ്റിയുടെ ഒരു സെമിനാറിൽ പങ്കുകൊള്ളാൻ എം ബി എസ്സിന് ദക്ഷിണാഫ്രിക്കയിൽ പോകണം. കോഴിക്കോട്ടു വെച്ച് കമ്പോസിംഗ്, ചെന്നൈയിൽ റെക്കോർഡിംഗ്, പിന്നെ നേരെ വിദേശത്തേക്ക്. അതാണ് അദ്ദേഹത്തിന്റെ പ്ലാൻ. ഗാനസൃഷ്ടി നീട്ടിവെച്ചാൽ യാത്ര മുടങ്ങും. സംഗീതത്തിലെ പകർപ്പവകാശ സംരക്ഷണത്തിനായി ``പല്ലും നഖവും'' ഉപയോഗിച്ച് പൊരുതിക്കൊണ്ടിരുന്ന എം ബി എസ്സിന് അത്തരമൊരു അവസ്ഥയെ കുറിച്ച് ഓർക്കാൻ കൂടി വയ്യ.\nഎങ്കിൽ പിന്നെ പകരം ആര് പാട്ടെഴുതും? അതാണ് ചോദ്യം. ഗത്യന്തരമില്ലാതെ, സുഹൃത്തായ കവി എൻ എൻ കക്കാടിനെ ആ ആവശ്യവുമായി ചെന്നു കാണുന്നു എം ടി. അതുവരെ സിനിമക്ക് പാട്ടെഴുതിയിട്ടില്ല കവി. ഇനിയൊട്ട് എഴുതാൻ ഉദ്ദേശ്യവുമില്ല. പകരക്കാരനായി ഒരു യുവ സഹപ്രവർത്തകന്റെ പേര് അദ്ദേഹം നിർദ്ദേശിച്ചെങ്കിലും ടിയാൻ ദീർഘാവധിയിലാണ്. സമയം വൈകുന്നു. ഇനി രണ്ടു ദിവസം കൂടിയേ ബാക്കിയുള്ളൂ, എം ബി എസ്സിന് തിരിച്ചുപോകാൻ. ഗാനസൃഷ്ടി അനിശ്ചിതത്വത്തിൽ തന്നെ.\nആ ഘട്ടത്തിലാണ് ഹരിഹരൻ മനസ്സു തുറന്നത്: ``എന്തുകൊണ്ട് എം ടിക്ക് പാട്ടെഴുതിക്കൂടാ? ഭാവഗീതം പോലെ ആർദ്രമായ ഭാഷ കൈമുതലായുള്ള ആൾക്ക് പാട്ടെഴുതുന്നതാണോ പ്രയാസം?'' അതെന്റെ മേഖലയല്ലെന്ന് പറഞ്ഞു ഒഴിഞ്ഞുമാറാൻ ശ്രമിച്ചു മലയാളത്തിന്റെ പ്രിയ സാഹിത്യകാരൻ. ഹരിഹരനുണ്ടോ വിടുന്നു? ``വേറെ നിവൃത്തിയില്ല. എം ടി എഴുതിയേ പറ്റൂ..''\nആ നിവൃത്തികേടിൽ നിന്നാണ് മാടത്ത് തെക്കേപ്പാട്ട് വാസുദേവൻ നായർ എന്ന ഗാനരചയിതാവിന്റെ പിറവി. ``ഒട്ടും ആഗ്രഹിച്ചതല്ല. അബദ്ധത്തിൽ സംഭവിച്ചു പോയതാണ്.'' -- എം ടി പറയും. പക്ഷേ ആ ``അബദ്ധം'' ഗാനാസ്വാദകർ ഹൃദയപൂർവം സ്വീകരിച്ചു എന്നതല്ലേ സത്യം? ``ഒരു മുറിക്കണ്ണാടിയിൽ ഒന്നു നോക്കി, എന്നെ ഒന്നു നോക്കി, അറിഞ്ഞില്ല ഞാനിന്നെന്നെ അറിഞ്ഞില്ല'' എന്നെഴുതാൻ ഉള്ളിൽ കാവ്യബോധമില്ലാത്ത ആൾക്ക് കഴിയുമോ?\n``മിനക്കെട്ടാൽ ചിലപ്പോൾ അൽപ്പാല്പം കവിതകളെഴുതാൻ കഴിഞ്ഞേക്കും. പക്ഷേ പാട്ടെഴുതാൻ പറ്റില്ല. കവിതയും സംഗീതസാധ്യതകളും വേണം പാട്ടിന്റെ വരികൾക്ക്.''-- എം ടി ഒരിക്കൽ എഴുതി. ``ഒരു പ്രത്യേക സാഹചര്യത്തിൽ അത് വേണ്ടിവന്നു എന്ന് മാത്രം. അതിൽ ലജ്ജിക്കുന്നില്ല; അഹങ്കരിക്കുന്നുമില്ല..''\nContent Highlights : MT Vasudevan Nair Birthday Ravi Menon Paattuvazhiyorathu\nസ്ക്രീനിൽ നോക്കി മിഴിച്ചിരിക്കുന്ന പാർവതിയേടത്തിയെ തോണ്ടിവിളിച്ച് അക്ഷമയോടെ ഞാൻ ചോദിച്ചു: ..


sanghasamudra: March 2012\n"ഉദ്യമം സാഹസം ധൈര്യംബുദ്ധി ശക്തി പരാക്രമൌ\nഷഡേതെ യത്രവര്‍ത്തന്തേ ദൈവം തത്ര പ്രകാശയേത്"\nകര്‍മനിരത , സാഹസികത , ധൈര്യം , ബുദ്ധി , ശാരീരിക ശക്തി , വെല്ലുവിളിഏറ്റെടുക്കാനുള്ള മനോഭാവം ഈ ആറു കഴിവുകളുള്ള വ്യക്തിക്ക് സ്വാഭാവികമായും ഈശ്വരാനുഗ്രഹമുണ്ടാകും\nPosted by sanghasamudra at 09:420comments\nസത്യം പറയുമ്പോള് അത് വര്‍ഗീയത ആകും എങ്കില്.... എന്നെയും അങ്ങനെ കാണാം നിങ്ങള്ക്ക്..\nഇയാള് പുണ്യാളന് ആണോ ചെകുത്താന് ആണോ?\nസെന്റ്.ഫ്രാന്‍സിസ് സേവിയര് അയാളുടെ ഗോവന് ദൌത്യത്തെ കുറിച്ച് പറഞ്ഞ വരികള് "ഈശ്വരാനുഗ്രഹം കൊണ്ട് ഈ കുട്ടികള് അവരുടെ അച്ഛനമ്മമാരെക്കാള് വളരെ മികച്ചവരാണ്, കാരണം അവര് വിശുദ്ധ നിയമങ്ങളോട് വളരെയധികം കൂറ് പുലര്‍ത്തുന്നു. എവിടെങ്കിലും വിഗ്രഹാരാധന നടക്കുന്നുണ്ടെങ്കില് അവര് എന്നോട് വന്നു പറയും, അത് നടത്തുന്നത് അവരുടെ അച്ഛനാണെങ്കില് പോലും. ഞാന് ഈ കുട്ടികളുമായി അവിടെ ചെല്ലും, അവരെ കൊണ്ട് തന്നെ ആ വിഗ്രഹങ്ങള് തകര്‍ക്കും, അവരെ കൊണ്ട് അതിനെ അധിക്ഷേപിപ്പിക്കും, വിഗ്രഹങ്ങളുടെ മുഖത്ത് തുപ്പാന് പറയും. അതിനു മുകളില് അവര് മൂത്രമൊഴിക്കും. വിഗ്രഹങ്ങള് സൂക്ഷിച്ചിരിക്കുന്ന കുടിലുകള് അഗ്നിക്കിരയാക്കും. ഇതുകാണുമ്പോള് എന്‍റെ മനസ്സിലുണ്ടാവുന്ന സന്തോഷം, അത് പറഞ്ഞറിയിക്കാന് വയ്യ. കല് വിഗ്രഹങ്ങളെ ആരാധിക്കുന്ന ആ ജനങ്ങളോട് ഞാന് വിശുദ്ധ നിയമങ്ങളെ കുറിച്ച് പറയും. അവര് അനുസരിക്കുന്നില്ല എങ്കില് അവര്‍ക്കുള്ള ശിക്ഷ, അത് എന്‍റെ വാള്‍നടപ്പിലാക്കും (Silva Rego, Vol. I. p. 158)\nഭാരതീയര്‍ക്ക് നേരെ ഇത്രയധികം അതിക്രമങ്ങള് നടത്തിയ, ലക്ഷങ്ങളെ മതഭ്രാന്തിന്‍റെ പേരില് കൊന്നൊടുക്കിയ ,ഭാരതീയ ആചാരങ്ങളെ അപമാനിച്ച ഇയാളെ പുണ്യാളന് ആയി വാഴ്ത്തുന്നത് നമ്മള് നോക്കിയിരിക്കണം. അതിന്‍റെ പേരാണ് മതേതരത്വം. ഈ പോസ്റ്റ് ഇട്ടതിന്‍റെ പേരില് എനിക്ക് കിട്ടുന്ന ആദ്യത്തെ കമന്റ് "വര്‍ഗീയവാദി" എന്നായിരിക്കും. സാരമില്ല, പറയേണ്ടത് പറയാതെ വയ്യ.\nകടപ്പാട്: ഇന്റര്‍നെറ്റ് സൗഹൃദ കൂട്ടായ്മ\nPosted by sanghasamudra at 09:050comments\nആന്റണി ജയിക്കേണ്ട യുദ്ധങ്ങള്\nപാര്‍ലമെന്റില് പ്രഗല്ഭരായ വാഗ്മികള് ഏറെയുണ്ട്. എ.കെ. ആന്റണി അവരിലൊരാളല്ല. അതെന്തായാലും പാര്‍ലമെന്റില് പ്രതിരോധമന്ത്രി സംസാരിക്കുന്ന അപൂര്‍വം സന്ദര്‍ഭങ്ങളില് എം.പി.മാര് ശ്രദ്ധാപൂര്‍വം ചെവിയോര്‍ക്കുന്നു. സുതാര്യമായ ആത്മാര്‍ഥത ആ മനുഷ്യന്റെ വാക്കുകള്‍ക്ക് കനം നല്‍കുന്നു. ഒരു ട്രക്കിടിച്ചതുകൊണ്ടൊന്നും അദ്ദേഹത്തിന്റെ സത്യസന്ധതയെന്ന ചുമരില് നേരിയ വിള്ളല് പോലും വീഴാനിടയില്ല. ആയിരക്കണക്കിന് ട്രക്കുകള്‍ക്കും അതിന് കഴിയുമെന്ന് തോന്നുന്നില്ല.\nചോദ്യം മറ്റൊന്നാണ്. നിഷ്‌ക്രിയത സൃഷ്ടിക്കുന്ന പ്രശ്‌നങ്ങള്‍ക്ക് പരിഹാരമുണ്ടാക്കാന് ആത്മാര്‍ഥതയ്ക്ക് എന്നെങ്കിലും കഴിയുമോ? അതു തന്നെയാണ് പ്രതിപക്ഷവും ചോദിക്കുന്നത്.\nഅഴിമതിക്കഥയുമായി ഒരു വര്‍ഷം മുമ്പ് കരസേനാമേധാവി ജനറല് വി.കെ സിങ് തന്നെ സന്ദര്‍ശിച്ചിരുന്നതായി ആന്റണി പാര്‍ലമെന്റില് സമ്മതിച്ചു. ഈയിടെ വിരമിച്ച ഒരു ഓഫീസര് വന്‍തുക കോഴ വാഗ്ദാനം ചെയ്തുവെന്നാണ് സിങ് വെളിപ്പെടുത്തിയതെന്നും അദ്ദേഹം പറഞ്ഞു. ചെക് നിര്‍മിതമായ നൂറുകണക്കിന് ടാട്ര ട്രക്കുകള് വാങ്ങാന് അനുമതി നല്‍കണമെന്നായിരുന്നു ഇടനിലക്കാരനായ ഓഫീസറുടെ ആവശ്യം. ട്രക്കുകള് നിലവാരം കുറഞ്ഞതായതിനാല് സേനാമേധാവി വഴങ്ങിയില്ല. താങ്കളുടെ കസേരയില് മുമ്പിരുന്നവര് കോഴ വാങ്ങിയിട്ടുണ്ട്, ഇനി വരാനിരിക്കുന്നവരും വാങ്ങുമെന്ന് ഉറപ്പാണ് എന്ന മട്ടില് ഓഫീസര് സേനാമേധാവിയോട് പറഞ്ഞെന്നാണ് റിപ്പോര്‍ട്ട് (ഏറെ ചര്‍ച്ച ചെയ്യപ്പെട്ട ഈ സംഭവം 12 മാസങ്ങള്‍ക്കപ്പുറമാണ് നടന്നതെന്നാണ് സൂചന. മിക്കവാറും 2010 സപ്തംബറിലായിരിക്കണം).\nകരസേനാമേധാവി ഇക്കാര്യം പറഞ്ഞപ്പോള് തലയില്‍കൈകൊടുത്ത് തരിച്ചിരുന്നുപോയെന്ന് പ്രതിരോധമന്ത്രി പറഞ്ഞു. ഈ വിഷയത്തിന്റെ പിന്നാലെ പോകാന് താത്പര്യമില്ലെന്ന നിലപാടാണ് സേനാമേധാവി കൈക്കൊണ്ടത്. രേഖാമൂലം എഴുതിത്തന്നതുമില്ല. അതുകൊണ്ട് അന്വേഷണത്തിന് ഉത്തരവിട്ടില്ലെന്നാണ് ആന്റണിയുടെ വാദം.\nസര്‍വീസിലിരിക്കുന്ന സേനാമേധാവിക്ക് കൈക്കൂലി വാഗ്ദാനം ചെയ്തുവെന്ന ആരോപണം അതിഗുരുതരമാണ്. അത് അവിടം കൊണ്ട് അവസാനിക്കട്ടെയെന്ന് തീരുമാനിക്കാന് പ്രതിരോധമന്ത്രിക്കോ അദ്ദേഹത്തിന്റെ കീഴിലുള്ള സേനാമേധാവിക്കോ അവകാശമുണ്ടെന്ന് തോന്നുന്നില്ല. ജനറല് വി.കെ സിങ് ഇക്കാര്യം പൊതുജനമധ്യത്തില് വിളംബരം ചെയ്യുന്നതുവരെ കാത്തിരിക്കുന്നതിനു പകരം സംഭവമറിഞ്ഞയുടനെ അന്വേഷണത്തിന് ഉത്തരവിടാന് എ.കെ. ആന്റണിക്ക് അധികാരമുണ്ടായിരുന്നു.\n(ഊമക്കത്തുകള്‍ക്കും സന്ദേശങ്ങള്‍ക്കും പോലും ശ്രദ്ധ കൊടുക്കുന്ന മന്ത്രിയാണ് താനെന്ന് പാര്‍ലമെന്റില് നടത്തിയ വികാരാധീനമായ പ്രസംഗത്തില് ആന്റണി പറഞ്ഞു. ഈ പരാമര്‍ശത്തില് അല്പം അശ്രദ്ധയുണ്ടെന്നതാണ് സത്യം. ഊരും പേരുമില്ലാത്ത കത്തുകളും സന്ദേശങ്ങളുമൊക്കെ അവഗണിക്കണമെന്ന പാരമ്പര്യമാണ് കേന്ദ്രസര്‍ക്കാര് പിന്തുടരുന്നത്. അത് ഭരണപ്രക്രിയയുടെ ദൈനംദിനപ്രവര്‍ത്തനങ്ങളെ ബാധിക്കുമെന്നതാണ് കാരണം)\nസംഭവിക്കേണ്ടത് മറ്റൊരു വിധത്തിലായിരുന്നുവെന്ന് പറഞ്ഞ് വിയോജിപ്പ് പ്രകടിപ്പിച്ചിട്ട് കാര്യമില്ല. ഈ വൈകിയ വേളയിലെങ്കിലും സ്വന്തം വീട് അടിച്ചുതളിച്ച് വൃത്തിയാക്കുന്ന ശുചീകരണപ്രവര്‍ത്തനത്തിന് പ്രതിരോധമന്ത്രി തുടക്കം കുറിക്കുമെന്നാണ് രാജ്യം മുഴുവനും പ്രതീക്ഷിക്കുന്നത്. സായുധസേനകള്‍ക്കുള്ള സാമഗ്രികളും ആയുധങ്ങളുമൊക്കെ സംഭരിക്കുന്ന പ്രക്രിയയെക്കുറിച്ചു തന്നെ അന്വേഷണം നടത്തേണ്ടിയിരിക്കുന്നു. ലോകത്ത് നമ്മുടെ മൂല അപകടകരമായ സ്ഥാനത്താണ്. അതുകൊണ്ടു തന്നെ സുരക്ഷാകാര്യത്തില് വിട്ടുവീഴ്ചയ്ക്ക് സ്ഥാനമില്ല. എന്നാല്, അതിന്റെ പേരില് പാഴ്‌ച്ചെലവും അഴിമതിയും അംഗീകരിക്കാനാവില്ല.\nഈ ഘട്ടത്തില് മറ്റൊരു ചോദ്യം തികട്ടിവരുന്നുണ്ട്. ഇതിനകം തന്നെ പ്രതിസന്ധിയുടെ കയങ്ങളില്‍പ്പെട്ട സര്‍ക്കാറിന് കൂടുതല് നാണക്കേടുണ്ടാക്കിയ സംഭവങ്ങളുടെ ഉത്തരവാദിത്വം ആര്‍ക്കാണ്?\nകല്‍ക്കരിഖനികള്‍ക്ക് ലൈസന്‍സ് നല്‍കിയതുമായി ബന്ധപ്പെട്ട കംട്രോളര് ആന്‍ഡ് ഓഡിറ്റര് ജനറലിന്റെ (സി.എ.ജി) റിപ്പോര്‍ട്ട് ചോര്‍ന്നതിനു പിന്നാലെയാണ് കരസേനാമേധാവിയുടെ കോഴ ആരോപണം പുറത്തു വന്നത്. വളരെ ചുരുക്കിപ്പറയാം, കല്‍ക്കരി ഖനനത്തിന് അനുമതി സമ്പാദിച്ച സ്വകാര്യക്കമ്പനികളും പൊതുമേഖലാസ്ഥാപനങ്ങളും വന് നേട്ടം കൊയ്തുവെന്നാണ് സി.എ.ജി. നിലപാടെന്ന് വ്യക്തം.\nചോര്‍ന്നു കിട്ടിയ കരടുറിപ്പോര്‍ട്ട് പ്രകാരം ഈ വന്‍നേട്ടമെന്നത് ഇന്നത്തെ നിലവാരത്തില് 10.67 ലക്ഷം കോടി രൂപയോളം വരും. 2ജി സ്‌പെക്ട്രം ക്രമക്കേടില് ഖജനാവിന് 1.76 ലക്ഷം കോടിയുടെ നഷ്ടം സംഭവിച്ചുവെന്നാണ് സി.എ.ജി.യുടെ കണക്ക്. മറ്റൊരു വിധത്തില് പറയുകയാണെങ്കില് 2ജി അഴിമതിയുടെ ആറിരട്ടി വരുന്ന ക്രമക്കേടാണ് കല്‍ക്കരി ഖനി അനുമതിയില് നടന്നത്.\nഖനനാനുമതി നല്‍കിയപ്പോള് പ്രധാനമന്ത്രി മന്‍മോഹന്‍സിങ്ങായിരുന്നു കല്‍ക്കരി\nമന്ത്രാലയത്തിന്റെ ചുമതലക്കാരനെന്നത് ഈ സംഭവത്തിന് കൂടുതല് എരിവേറ്റുന്നു. വ്യക്തിഗതവിശുദ്ധിയില് യു.പി.എ. മന്ത്രിസഭയില് എ.കെ ആന്റണിക്ക് ഒരെതിരാളിയുണ്ടെങ്കില് അത് ഡോ.മന്‍മോഹന്‍സിങ് തന്നെയാണ്.\nപെട്ടെന്ന്, കേന്ദ്രമന്ത്രിസഭയിലെ ഏറ്റവും സത്യസന്ധരായ രണ്ടു വ്യക്തികള് കൈകാര്യം ചെയ്ത വകുപ്പുകള് വന്‍അഴിമതി നടന്നുവെന്ന ആരോപണം നേരിടുന്നു. ഇന്ത്യ ഇപ്പോള് അഭിമുഖീകരിക്കുന്ന അസാധാരണമായ സ്ഥിതിവിശേഷമാണിത്. വെറും യാദൃച്ഛികതയെന്ന് പറഞ്ഞ് തള്ളാന് കഴിയുമോ?\nമറ്റെന്നെങ്കിലും ഉത്തരം നല്‍കേണ്ട ചോദ്യമാണത്, കുറച്ചുകൂടി ഗവേഷണം നടത്തിയ ശേഷം മാത്രം. (സി.എ.ജി.യുടെ കരട് റിപ്പോര്‍ട്ട് ആരു ചോര്‍ത്തി നല്‍കിയെന്ന പ്രശ്‌നം ദുരൂഹത വളര്‍ത്തുന്നു. അന്തിമറിപ്പോര്‍ട്ട് ആഴ്ചകള്‍ക്കകം പുറത്തുവരാനിരിക്കെ സി.എ.ജി. ഓഫീസിലുള്ളവര്‍ക്ക് കരട് ചോര്‍ത്തേണ്ട കാര്യമില്ല. ബന്ധപ്പെട്ട മന്ത്രാലയങ്ങളുടെ അഭിപ്രായം തേടിക്കൊണ്ട് കരട് റിപ്പോര്‍ട്ട് സി.എ.ജി. നേരത്തേ അയച്ചു കൊടുക്കാറുണ്ടെന്ന കാര്യംകൂടി ചേര്‍ത്തു വായിക്കുക) ടാട്ര വാഹനങ്ങള് വാങ്ങിയ ഇടപാടിനെക്കുറിച്ച് കുറച്ചു കൂടി വിശദമായി പരിശോധിക്കേണ്ടതുണ്ട്.\nഈ അഴിമതിയുമായി ബന്ധപ്പെട്ട ആരോപണങ്ങള് കോടതിയിലെത്തുകയാണ്. കരസേനാമേധാവി വി.കെ സിങ്ങിന് കോഴ വാഗ്ദാനം ചെയ്‌തെന്ന് ആരോപണവിധേയനായ 'ഈയിടെ വിരമിച്ച ഓഫീസര്' ലഫ്.ജനറല് തേജീന്ദര്‍സിങ് സേനാമേധാവിക്കെതിരെ കോടതിയിലെത്തിക്കഴിഞ്ഞു. സേനാമേധാവിക്കെതിരെയാണ് അദ്ദേഹം അപകീര്‍ത്തിക്കേസു നല്‍കിയിരിക്കുന്നത്. മന്ത്രിതല ഉത്തരവാദിത്വ പ്രശ്‌നം പാര്‍ലമെന്റാണ് കൈകാര്യം ചെയ്യേണ്ടത്. എന്നാല്, ചോദ്യങ്ങളിപ്പോഴും ബാക്കി.\nഒന്ന്, എന്തുകൊണ്ട് ഇന്ത്യയിപ്പോഴും പ്രതിരോധസേനകള്‍ക്കു വേണ്ട സാമഗ്രികളെല്ലാം വിദേശത്തുനിന്ന് വാങ്ങുന്നു? നമ്മള് ആണവ സാങ്കേതികവിദ്യയെക്കുറിച്ചോ റോക്കറ്റ് ശാസ്ത്രത്തെക്കുറിച്ചോ അല്ല ചര്‍ച്ച ചെയ്യുന്നത്, വെറും ട്രക്കുകളെപ്പറ്റിയാണ്! കരസേന നിര്‍ദേശിക്കുന്ന മാനദണ്ഡങ്ങളനുസരിച്ച് ട്രക്കുകള് നിര്‍മിക്കാന്‍പോലും കഴിയില്ലെങ്കില് ഇന്ത്യന് വ്യവസായലോകത്തിന് ഗുരുതരമായ എന്തോ പ്രതിസന്ധിയുണ്ട്.\nരണ്ട്, അഴിമതിയെക്കുറിച്ചുള്ള ചോദ്യം മാറ്റിനിര്‍ത്തിയാല്‍ത്തന്നെ ഇതിനകം സേനയുടെ ഭാഗമായ 'നിലവാരം കുറഞ്ഞ' ട്രക്കുകള് വാങ്ങാന് പ്രതിരോധമന്ത്രിയും കരസേനാമേധാവിയും എങ്ങനെ അനുമതി നല്‍കി? അവ മടക്കി വിളിക്കുമോ? അവയുടെ അറ്റകുറ്റപ്പണി നിര്‍വഹിക്കാനോ പണം മടക്കി നല്‍കാനോ നിര്‍മാതാക്കള്‍ക്ക് കര്‍ശന നിര്‍ദേശം നല്‍കുമോ? ടാട്ര ട്രക്കുകള്‍ക്ക് ബദല് കണ്ടെത്താന് എന്തെങ്കിലും ശ്രമം നടക്കുന്നുണ്ടോ?\nമൂന്ന്, ഈ പ്രതിസന്ധിയില് പൊതുമേഖലാസ്ഥാപനമായ ഭാരത് എര്‍ത്ത് മൂവേഴ്‌സിന്റെ (ബി.ഇ.എം.എല്.) പങ്ക് എന്താണ്? എന്തുകൊണ്ട് ടാട്രയ്ക്കും കരസേനയ്ക്കുമിടയിലെ ഇടനിലക്കാരെന്ന നിലയില് ബി.ഇ.എം.എല്. പ്രവര്‍ത്തിച്ചു? ടാട്ര ട്രക്കിന്റെ ഫാക്ടറിവില 50 ലക്ഷം രൂപയാണെന്നിരിക്കെ, ട്രക്കൊന്നിന് ഒരു കോടിയോളം രൂപയ്ക്ക് വാങ്ങാന് ബി.ഇ.എം.എല്ലിന് ആര് അനുമതി നല്‍കി? ടാറ്റയും അശോക് ലെയ്‌ലന്‍ഡും 20 ലക്ഷം രൂപയ്ക്ക് വില്‍ക്കുന്ന ട്രക്കുകള് പുതിയ സാങ്കേതികസംവിധാനങ്ങളോടെ പരിഷ്‌കരിച്ചാല് കരസേന നിഷ്‌കര്‍ഷിക്കുന്ന നിലവാരത്തിലെത്തില്ലേ?\n(ആന്റണിയോട് നീതി പുലര്‍ത്തേണ്ടതുണ്ട്, അദ്ദേഹം പ്രതിരോധമന്ത്രിയാകുന്നതിന് മുമ്പാണ് ആ കരാര് നിലവില് വന്നതെന്നാണ് അറിവ്. എനിക്കു ലഭിച്ച വിവരം ശരിയാണെങ്കില് യു.പി.എ. അധികാരത്തിലേറുന്നതിനും മുമ്പാണ് ടാട്ര ട്രക്കുകള് വാങ്ങാന് പ്രാഥമികധാരണയുണ്ടാക്കിയത്. ടാട്രയും ഇന്ത്യന് കരസേനയും തമ്മിലുള്ള ബന്ധത്തിന് എത്ര പഴക്കമുണ്ടാവും? എന്.ഡി.എ. സര്‍ക്കാറിന്റെ നാളുകള് വരെയോ, അതോ അതിലും മുമ്പത്തെ സര്‍ക്കാറിന്റെ ഭരണകാലം വരെയോ?)\nപാര്‍ലമെന്റ് താരതമ്യേന ദയാപുരസ്സരമാണ് ആന്റണിയോട് പെരുമാറിയത്. കേള്‍വിക്കാരില് നിന്ന് അദ്ദേഹം ഒന്നും മറച്ചുവെക്കുന്നില്ലെന്നതുകൊണ്ടു മാത്രമാവണമെന്നില്ല അത്. (പാര്‍ട്ടി വക്താക്കള്, അവരേതു പാര്‍ട്ടിയുടേതായാലും മിക്കവാറും ക്ഷമാപണത്തിന് തയ്യാറാവില്ല. അതിനു പുറമെ വിഷയത്തില് നിന്നുള്ള അവരുടെ ഒളിച്ചോട്ടം കേള്‍ക്കുന്നവരെ പ്രകോപിപ്പിക്കുകയും ചെയ്യും). പ്രതിരോധസംഭരണത്തിന്റെ നടപടിക്രമങ്ങളെല്ലാം ഒരുപോലെ സത്യസന്ധവും സുതാര്യവുമാവേണ്ട കാലം അതിക്രമിച്ചിരിക്കുന്നു.\nPosted by sanghasamudra at 08:110comments\nസര്‍ക്കാരിന്‍റെ കീഴിലുള്ള ദേവസ്വം ബോര്‍ഡുകള്\nദേവന്‍റെ കാണിക്ക വിഴുങ്ങുവാന് മാത്രം\nഉള്ളതാണ്. ഇവര് ഈ വിഴുങ്ങുന്നത് കൊണ്ട്\nക്ഷേത്രങ്ങള്‍ക്കോ ഹിന്ദുവിനോ ഒരു പ്രയോജനവും\nഇല്ല. ഒരു ക്ഷേത്രത്തില് ഒരു വിളക്ക് വെട്ടം\nകാണാഞ്ഞാല് അത് എന്തുകൊണ്ട് എന്ന്\nഅന്വേഷിക്കുവാന് ഒരു ദേവസ്വം ബോര്‍ഡും\nഉണ്ടാകില്ല. പത്തുരൂപാ ദേവന്‍റെ ബണ്‍ഡാരത്തില്\nവീഴാന് തുടങ്ങിയാല് ഈ പറഞ്ഞവര്\nഎവിടെയുണ്ടെങ്കിലും മണം പിടിച്ചെത്തും. ദയവ്\nചെയ്ത് ആരും തന്‍റെ ബസ്തിയിലുള്ള ക്ഷേത്രങ്ങള്\nദേവസ്വം ബോര്‍ഡിന് വിട്ട് കൊടുക്കാതിരിക്കുക.\nക്ഷേത്രനടത്തിപ്പിന് എന്തെങ്കിലും ബുദ്ധിമുട്ട് വന്നാല്\nക്ഷേത്ര സംരക്ഷണ സമിതിയുമായി ബന്ധപ്പെടുക...\nPosted by sanghasamudra at 10:020comments\nഒരു സ്ത്രീ ഗര്‍ഭിണിയായികഴിഞ്ഞാല് നാലാം മാസത്തില് ആചരിക്കുന്ന ചടങ്ങാണ് സീമന്തോന്നയന സംസ്ക്കാരം എന്ന് പറയുന്നത്. ഇത് നാലാം മാസം മാത്രമല്ല; തുടര്‍ന്ന് ആറാം മാസത്തിലും എട്ടാം മാസത്തിലും ആചരിക്കാറുണ്ട്.\nബന്ധുക്കളായ പക്വമതികള്, വിവാഹിതര്, സുഹൃത്തുക്കള്, ഗര്‍ഭാവസ്ഥയെപ്പറ്റി വിവരമുള്ള വൃദ്ധരായ സ്ത്രീകള് എന്നിവര് പ്രത്യേക ദിവസം ഗര്‍ഭിണിയെ സന്ദര്‍ശിക്കുന്ന ചടങ്ങാണിത്. ഈ ദിവസം, അവര് ഗര്‍ഭവതിയോട് സത്സംഗതികള് പറഞ്ഞിരിക്കുക മാത്രമല്ല; ഈശ്വരന് നിവേദിച്ച പാല്‍പ്പായാസം തുടങ്ങിയവ അവര്‍ക്ക് നല്‍കണം. കൂടാതെ, വിശുദ്ധമായ ആഹാരങ്ങള് തയ്യാറാക്കി ഗര്‍ഭിണിയോടൊപ്പം മറ്റു സ്ത്രീകളും കഴിക്കണം. ഇതിനിടയില് സന്തോഷവര്‍ത്തമാനങ്ങള് പറയേണ്ടതും ബന്ധുക്കളായ സ്ത്രീകളുടെ ചുമതലയാകുന്നു.\nഇപ്പറഞ്ഞ കാര്യങ്ങള് പുത്തന്‍തലമുറയില് പുതുമ തോന്നിക്കില്ലെങ്കിലും ഇവ ഗര്‍ഭിണിയില് പല മാറ്റങ്ങളും സംഭവിക്കുമെന്ന് ആധുനിക വൈദ്യശാസ്ത്രവും മനശ്ശാസ്ത്രവും സമ്മതിച്ചിട്ടുള്ള കാര്യമാണ്. മറ്റുള്ളവര് നല്‍കുന്ന വര്‍ത്തമാനങ്ങള് ഗര്‍ഭിണിയുടെ മനസികോല്ലാസത്തിനും അതുവഴി ഗര്‍ഭസ്ഥശിശുവിന്‍റെ സുഗമമായ വളര്‍ച്ചയ്ക്കും ഉപകരിക്കുമെന്ന നേരത്തെ തന്നെ മനസ്സിലാക്കിയിരുന്നുവെന്നു വേണം കരുതാന്.\nPosted by sanghasamudra at 09:120comments\nPosted by sanghasamudra at 09:080comments\nചില കാവുകളിലേയും ക്ഷേത്രങ്ങളിലേയും കുരുതി സമ്പ്രദായം ശരിയാണോ ?\nകുരുതി ചെയ്യേണ്ടത് സ്വന്തം അജ്ഞതയെയാണ്; പാവപ്പെട്ട ജന്തുക്കളെയല്ല. അജമേധം, പശുമേധം, പുരുഷമേധം, അശ്വമേധം എന്നിവയ്‌ക്കെല്ലാം ഹിംസാപരമായ അര്‍ഥങ്ങള് എഴുതിച്ചേര്‍ത്ത വഞ്ചനയും മൂഢതയുമാണ് കുരുതി, ബലി, മേധം എന്നിവയെ ജന്തുഹിംസയാക്കി തരംതാഴ്‌ത്തിയത്. അറിഞ്ഞോ അറിയാതെയോ വന്ന ഈ പാകപ്പിഴ സുകൃതനാശത്തിനു വഴിതെളിച്ചു എന്നതിന് സംശയമില്ല. തന്നെയുമല്ല ബ്രഹ്മജ്ഞാനികളുടെ ദര്‍ശനത്തിന് വിരുദ്ധവുമാണ്. ജീവാത്മപരമാത്മൈക്യത്തെയും പ്രകൃതിപുരുഷൈക്യത്തെയും ഇത് ധിക്കരിക്കുന്നു.\n`യസ്‌തു സര്‍വാണി ഭൂതാനി\nതതോ ന വിജുഗൂപ്‌സതേ’\nഎന്ന ശ്രുതിവാക്യത്തെ ഇതു നിഷേധിക്കുന്നു.\nഎന്ന ഉപനിഷത്‌വാക്യത്തിന് ഇതു കടകവിരുദ്ധമാണ്. ക്ഷേത്രക്ഷേത്രജ്ഞബന്ധത്തോടു ഇതിന് തീരെ യോജിപ്പില്ല.\n`സ ഏവ ജഗതഃ സാക്ഷീ\nഎന്ന ഉപനിഷദ്‌സത്യത്തെ തികച്ചും നിരാകരിക്കുന്ന ഹിംസയാണ് ജന്തുഹിംസ.\n`തതഃ പ്രാണമയോ ഹ്യാത്മാ\nഎന്നിങ്ങനെയുള്ള ശ്രുതിവാക്യങ്ങള്‍ക്ക് കടകവിരുദ്ധമായ ഒരു ഹീനവൃത്തിയായും കുടിലവൃത്തിയായും ഈ ദുര്‍വ്യാഖ്യാനം അധഃപതിച്ചുപോയി.\n`സര്‍വവ്യാപിനമാത്മാനം’ (ശ്വേതാശ്വതര ഉപനിഷത്)\nഎന്ന പ്രയോഗത്തില് ആത്മാവ് സര്‍വവ്യാപിയാണെന്നു കാണുന്നു. അപ്പോള് ജന്തുഹിംസ നിഷേധമായിത്തന്നെ കാണേണ്ടതാണ്.\nസംസാരം ന പ്രപദ്യതേ’\nഹേതുഫലങ്ങളിലുള്ള ആവേശം നിലനില്‌ക്കുന്നിടത്തോളം സംസാരവും നിലനില്‌ക്കും; ഹേതുഫലാവേശമില്ലാതായാല് സംസാരം പിന്നെ ഉണ്ടാകുന്നില്ല എന്ന തത്ത്വമനുസരിച്ച് പരിശോധിച്ചാലും പശുവിനെ ഹിംസിക്കണമെന്നതിന് കണ്ടെത്തുന്ന കാരണവും അതില്‍നിന്നു കിട്ടുന്ന ഫലവും ഫലത്തിലുള്ള ആഗ്രഹവും യാഗമെന്ന കര്‍മത്തോടു ബന്ധപ്പെട്ട് മനസ്സിനെ ബാധിച്ചിരിക്കുന്നു. അക്കാരണം കൊണ്ടുതന്നെ ഗോഹത്യയോടുകൂടിയ യാഗം മോക്ഷകാരണമാകുന്നില്ല.\n`ഭൂയഃ സൃഷ്‌ട്വാ പതയസ്‌തഥേശഃ\nസര്‍വാധിപത്യം കുരുതേ മഹാത്‌മാ’\nമഹത്തിന്‍റെ ആത്മാവായ ഈശ്വരന് വീണ്ടും ലോകപാലകന്മാരെ സൃഷ്‌ടിച്ച് സര്‍വാധിപതിയായിരിക്കുന്നു. എന്നു കാണുന്ന ശ്രുതിവാക്യം അസത്യമല്ല. ഭഗവാന് പ്രപഞ്ചസൃഷ്‌ടികര്‍ത്താവും സര്‍വാധിപതിയുമായിരിക്കേ പാവപ്പെട്ട പശുവിനെ അദ്ദേഹത്തിനുവേണ്ടി ഹോമിക്കുന്നത് മൗഢ്യമാണ്. എല്ലാ അവയവങ്ങളും ഒരു ശരീരത്തിന്‍റെ അംശമായിരിക്കെ അവയില് ഏതെങ്കിലുമൊന്നിനെ ഛേദിച്ചാലുള്ള കുറവും വേദനയും വ്യക്‌തിക്ക് അനുഭവപ്പെടും. അതുപോലെ പ്രപഞ്ചശരീരിയായ ഭഗവാന്‍റെ ഒരംഗമായ പശുവിനെ ഛേദിക്കുന്നത് ഭഗവാനെ ഹനിക്കുന്നതിന് തുല്യമാണ്. പശുവും പശുവര്‍ഗത്തില്‍പ്പെട്ട സര്‍വജന്തുജാലങ്ങളും മറ്റെല്ലാ ജീവരാശികളും ഈ നിയമത്തിനു വിധേയമാണ്. ഭഗവാന് സഹസ്രശീര്‍ഷനും സഹസ്രാക്ഷനും സഹസ്രപാദനുമാണെന്നുള്ള കാര്യം വിസ്‌മരിക്കാവുന്നതല്ല. `സഹസ്രം’ എന്ന പദത്തിന് സര്‍വം എന്നാണര്‍ഥം.\n`അഹമേവ പരം സര്‍വമിതി പശ്യേത് പരം സുഖം’ (പൈംഗലോപനിഷത്)\nഞാന് തന്നെയാണു സര്‍വസ്വരൂപമായ ബ്രഹ്‌മം. ഇങ്ങനെ ദര്‍ശിക്കുന്നതുകൊണ്ടുതന്നെയാണ് പരമമായ സുഖം ലഭിക്കുന്നത്. മേല്‌പറഞ്ഞിരിക്കുന്ന ശ്രുതിമന്ത്രത്തിലും സര്‍വവും ഞാന്‍തന്നെയെന്ന് കാണുവാനാണ് ഉപദേശിച്ചിരിക്കുന്നത്. അപ്പോള് പശു തന്നില്‍നിന്നന്യമാകുന്നതെങ്ങനെ ? പഞ്ചഭൂതസ്വഭാവമായ ശരീരംകൊണ്ടും ജീവാത്മപരമാത്മബന്ധംകൊണ്ടും തങ്ങളില് വ്യത്യാസമില്ല. സംസ്‌കാരവ്യത്യാസമാണു പരിഗണിക്കുന്നതെങ്കില് അതു ജന്മാന്തരങ്ങളിലെ പരിണാമദശയില്‍പ്പെട്ടതാണ്. അതില്‍നിന്നും ഭിന്നമായി മറ്റൊന്നും തന്നെയില്ല. ഏതു ന്യായത്തിലൂടെ നോക്കിയാലും ജന്തുഹിംസ ആത്മഹിംസയായും ഫലം ദുരിതമായുംതന്നെ ഇരിക്കുന്നു.\nജ്ഞാനഖഡ്‌ഗേന യോഗവിത്‘ (രുദ്രയാമളം)\nഎന്ന തന്ത്രശാസ്‌ത്രനിയമമനുസരിച്ചും കൊല്ലപ്പെടേണ്ട യജ്ഞപശു പാല് തരുന്ന മാതൃതുല്യയായ പശുവല്ല. മറിച്ച് പുണ്യമെന്നും പാപമെന്നും കരുതുന്ന കര്‍മബാധ്യത തന്നെയാണ്. ഞാന് വളരെയേറെ പുണ്യം ചെയ്‌തവനാണെന്നുള്ള അഹംഭാവവും ഞാന് പാപിഷ്‌ഠനാണെന്നുള്ള ക്ഷുദ്രചിന്തയും ജീവനെ കര്‍മബദ്ധമാക്കുന്ന അജ്ഞാനംതന്നെയാണ്. ഈ അജ്ഞാനമാകുന്ന പശുവിനെ കൊല്ലണമെന്നാണ് അര്‍ഥമാക്കുന്നത്. ആ പശുവിനെ വെട്ടേണ്ട വാള് ജ്ഞാനമാകുന്ന വാളാണെന്ന് എടുത്തു പറഞ്ഞിട്ടുണ്ട്. തന്നെയുമല്ല യോഗവിത്തായുള്ളവന്‍തന്നെ അതു ചെയ്യണമെന്ന നിര്‍ദേശവുമുണ്ട്. അല്ലാത്ത പക്ഷം ശാസ്‌ത്രഗര്‍ത്തങ്ങളില്‍പ്പെട്ട് സാഹസങ്ങള്‍ക്കിടയാക്കിയെന്നു വരും. തികച്ചും ശ്രദ്ധേയമായ ആത്മതത്ത്വത്തെയാണു ജന്തുഹിംസയായി തരം താഴ്‌ത്തിയിരിക്കുന്നത്. സ്വാര്‍ഥതയ്‌ക്കുവേണ്ടി സൗകര്യാര്‍ഥം എഴുതിച്ചേര്‍ത്ത പ്രക്ഷിപ്‌തങ്ങളും കാര്യനിര്‍വഹണാര്‍ഥമുള്ള ദുര്‍വ്യാഖ്യാനങ്ങളുമാണ് മതത്തിന്റെ ഏകത്വത്തിനു കളങ്കം\nഎന്ന പ്രമാണമനുസരിച്ച് ആത്മാവ് രഥിയും (രഥത്തിന്‍റെ ഉടമ, രഥത്തോടുകൂടിയവന്) ബുദ്ധി സാരഥിയും മനസ്സ് കടിഞ്ഞാണും ഇന്ദ്രിയങ്ങള് കുതിരകളും ശരീരം രഥവും ഇന്ദ്രിയങ്ങളാകുന്ന അശ്വങ്ങളുടെ മാര്‍ഗം വിഷയവും ആകുന്നു. ഇന്ദ്രിയങ്ങളാകുന്ന കുതിരകളെ പൂട്ടിയ ശരീരമാകുന്ന രഥത്തില് ബുദ്ധിയെന്ന സാരഥി മനസ്സാകുന്ന കടിഞ്ഞാണ് പിടിച്ച് വിഷയമാര്‍ഗങ്ങളിലൂടെ ചരിക്കുന്നു. ഇവിടെ ഇന്ദ്രിയങ്ങള് അശ്വങ്ങളാണെന്ന് വ്യക്‌തമായി പറഞ്ഞിട്ടുണ്ട്. കടിഞ്ഞാണയച്ചു വിട്ടാല് കുതിരകള് യഥേഷ്‌ടം വിഷയമാര്‍ഗങ്ങളിലൂടെ അലസമായും അനിയന്ത്രിതമായും സഞ്ചരിക്കും. രഥവും രഥിയും കര്‍മത്തിന്‍റെ ഗര്‍ത്തങ്ങളില് ചെന്നു വീഴും. അങ്ങനെയുള്ള ഇന്ദ്രിയാശ്വങ്ങളെ യാഗാഗ്‌നിയില് ഹോമിക്കണമെന്നാണ് ഉദ്ദേശിക്കുന്നത്. അല്ലാതെ അശ്വത്തെയോ പശുവിനെയോ ശ്വാസം മുട്ടിച്ചു കൊല്ലണമെന്നല്ല. ഇന്ദ്രിയങ്ങളെ അടക്കിപ്പിടിച്ച് പശുവിനെ കൊല്ലണമെന്നതിനര്‍ഥം, ഇന്ദ്രിയങ്ങളെ നിയന്ത്രിച്ച് അജ്ഞാനമാകുന്ന പശുവിനെ കൊല്ലണമെന്നാണ്. അശ്വത്തിനും അജത്തിനും ഒരേ അര്‍ഥം കൊടുത്തുകാണുന്നു. അപ്പോള് അശ്വത്തിനും അജത്തിനും മേധത്തില് ഒരേ സ്ഥാനം തന്നെയാണുള്ളത്.\nഅജം എന്ന വാക്കിന് കാണുന്ന മറ്റു ചില അര്‍ഥങ്ങള് പരിശോധിച്ചാല് ഹിംസയെ ഒഴിവാക്കുന്നതിന് മനഃപൂര്‍വമായ സങ്കല്‌പമുള്ളതായി കാണാം. അജത്തിന്, ജനിക്കാത്തത് എന്നര്‍ഥമുണ്ട്. വറുത്ത ധാന്യമെന്നാണ് മറ്റൊരര്‍ഥം. അനേകകൊല്ലങ്ങള് സൂക്ഷിച്ചു ബീജം നശിച്ച ധാന്യമെന്നും അജത്തിന് അര്‍ഥം കാണുന്നുണ്ട്. ഇങ്ങനെ നോക്കുമ്പോള് സമ്പൂര്‍ണമായും ഹിംസ ഒഴിവാക്കുന്നതിന് ബീജം നശിച്ച വിത്ത്, അതായത് അജം, മേധത്തിന് ഉപയോഗിച്ചിരുന്നതായി കാണാം. അതുകൊണ്ട് അജമേധം എന്ന് ഇതിനെ അറിയണം. അശ്വമെന്നോ ആടെന്നോ അര്‍ഥമെടുത്തുകൊണ്ട് പാവപ്പെട്ട ജന്തുക്കളെ കൊല്ലാന് തുനിയുന്ന തികഞ്ഞ അജ്ഞത മേധത്തെ കുറ്റം പറയുന്നതിനു കാരണമാക്കിയ സംഭവങ്ങളിലൊന്നായിത്തീര്‍ന്നു. വാസനകളെ വറുത്ത വിത്തിന്റെ മുള പോലെ നശിപ്പിക്കണമെന്ന് യോഗവാസിഷ്‌ഠത്തില് പ്രസ്‌താവമുണ്ട്.\nഅമരകോശത്തില് ബ്രഹ്മവര്‍ഗം വര്‍ണിക്കപ്പെടുന്നിടത്ത് പല വ്യാഖ്യാനങ്ങളിലും `പരപരാകം’ എന്ന വാക്കിന് മൂക്കും വായും കൂട്ടിപ്പിടിച്ച് ശ്വാസം മുട്ടിച്ച് യജ്ഞാര്‍ഥം കൊല്ലപ്പെടുന്നത് (പശു) എന്ന് അര്‍ഥം കൊടുത്തുകാണുന്നു. പരപരാകം = പ്രാണപരമ്പരയില് ചെയ്യുന്ന കുടില പ്രവൃത്തി (അക കുടിലായാം ഗതൗ). പരം എന്നത് അതിശയാര്‍ഥകമായ അവ്യയമാകുന്നു. അതിശയേന ഉല്‍കൃഷ്‌ടമായ കൗടില്യം എന്നുമാകാം. ഈ ഹിംസ സാധാരണ ഹിംസപോലെ അല്ല. മൂക്കും വായും മറ്റും അടക്കിപ്പിടിച്ചു ശ്വാസം മുട്ടിക്കുകയും ഓരോരോ പ്രദേശങ്ങളില് ശ്വാസം മുഴച്ചുവരുമ്പോള് അവിടെ അടിച്ചുതാഴ്‌ത്തുകയും മറ്റും ചെയ്‌തുകൊണ്ടുള്ള ഹിംസതന്നെ കൗടില്യം. എന്നാല് മേദിനീകാരന് നിഷ്‌പക്ഷമായ അര്‍ഥം രേഖപ്പെടുത്തിയിട്ടുണ്ട്. `അകം പാപദുഃഖയോഃ’ എന്നിങ്ങനെ പരമ്പരയായ പാപത്തെ ചെയ്യുന്നത് എന്ന് അര്‍ഥം നല്‌കിയിരിക്കുന്നത് വൈദികന്മാര്‍ക്ക് സമ്മതമല്ലായ്‌കയാല് തള്ളിക്കളഞ്ഞിരിക്കുന്നു. ഭാഷാപരമായ അര്‍ഥവും തത്ത്വപരമായ അര്‍ഥസംസ്‌കാരവും ശരിയായ അര്‍ഥം കണ്ടെത്തിയിരിക്കെ വൈദികസൗകര്യാര്‍ഥം തള്ളിക്കളഞ്ഞതും തെറ്റായ കര്‍മത്തിനു തെറ്റായ അര്‍ഥം അടിച്ചേല്‌പിച്ചതും എത്ര ഹീനമായിപ്പോയി !! തന്നെയുമല്ല `പരപരാകം’ എന്നതിനു പ്രാണപരമ്പരയില് ചെയ്യുന്ന കുടിലവൃത്തി (അക കുടിലായാം ഗതൗ) എന്ന് അര്‍ഥവും നല്‌കിക്കാണുന്നു. എന്നിട്ട് പാവം പശുവിനെ കൊല്ലുന്ന പുരോഹിതനെ പ്രീതിപ്പെടുത്താന് `അതിശയേന ഉല്‍കൃഷ്‌ടമായ കൗടില്യം’ എന്നൊരു കുടിലാര്‍ഥം കൂട്ടിച്ചേര്‍ക്കുകയും ചെയ്‌തു. കൗടില്യത്തെ ഉല്‍കൃഷ്‌ടമാക്കാനും പശുവിനെ കൊല്ലുന്നതു ന്യായീകരിക്കാനുമുള്ള സാഹസം സത്യത്തിനും ധര്‍മത്തിനും നിരക്കാത്തതായിപ്പോയി. ആര്‍ഷപാരമ്പര്യത്തോടും സനാതനധര്‍മത്തോടും കാണിച്ച ക്രൂരതയ്‌ക്കും ഈ പൗരോഹിത്യപക്ഷപാതം കാരണമായിപ്പോയി. തന്മൂലം സമൂഹത്തിലും യാഗസംസ്‌കാരസങ്കല്‌പത്തിലും തത്തുല്യമായ ബലി, കുരുതി തുടങ്ങിയ സങ്കല്‌പങ്ങളിലും കടന്നുകൂടിയ പ്രാകൃതാനുഷ്‌ഠാനങ്ങള്, ഭാരതീയര് പ്രാകൃതരാണെന്നു വരുത്തിക്കൂട്ടി. മാത്രമല്ല വേദാദി മഹാഗ്രന്ഥങ്ങള് ഹിംസാപ്രേരകങ്ങളാണെന്ന് അപഖ്യാതിയും പരന്നു.\nഅഭ്യസ്‌തവിദ്യരായ പലരും അശ്വമേധത്തെയും മറ്റു മേധങ്ങളെയും ആക്ഷേപിച്ച് ഗ്രന്ഥങ്ങള്‍വരെ എഴുതി. നമ്പൂതിരിവര്‍ഗത്തില്‍പ്പെട്ടവര്‍പോലും ശ്രുതിയിലും സ്‌മൃതിയിലും വിശ്വാസമില്ലാത്തവരായി. എതിര്‍പ്രചാരണം സൗകര്യാര്‍ഥം പ്രേരിപ്പിക്കുകയും അംഗീകരിക്കുകയും ചെയ്‌തു. ഉത്തമങ്ങളായ ശാസ്‌ത്രഗ്രന്ഥങ്ങള് പഴഞ്ചനെന്നു മുദ്രയടിച്ചും അപവദിച്ചും തള്ളുന്നതിനു തയ്യാറായി. വിഡ്‌ഢിത്തം വിളമ്പിയ പൂര്‍വികന്മാര്‍ക്ക് അനുഗുണമായ വിഡ്‌ഢിത്തം പരമ്പരയ്‌ക്കും പ്രചരിപ്പിക്കേണ്ടിവന്നു. അന്നു വയറ്റുപിഴപ്പിനുവേണ്ടി വീശി വിതച്ച വിന പാരമ്പര്യക്കാര് ഇന്നും വയറ്റുപിഴപ്പിനുള്ള തിനയായി കൊയ്‌തെടുക്കുന്ന ലജ്ജാകരമായ കാഴ്‌ചയാണു നാം കാണുന്നത്. ഇത്തരക്കാരുടെ പൂര്‍വികന്മാര് സൗകര്യത്തിനും സ്വാര്‍ഥതയ്‌ക്കും വേണ്ടി എഴുതിച്ചേര്‍ത്ത പ്രക്ഷിപ്‌തങ്ങള് പലതും ഗ്രന്ഥശരീരത്തിന് രോഗമായും സംസ്‌കാരത്തിനു പുഴുക്കുത്തായും തീര്‍ന്നു. പൂര്‍ണമായി പരിശോധിച്ച്, അടിസ്ഥാനാദര്‍ശങ്ങളോടു യോജിക്കാത്ത വൈരുധ്യങ്ങളെ തള്ളിക്കളയുന്നതിനു പകരം മുതുകിലിരിക്കുന്ന ഈച്ചയെ ഓടിക്കാന് പന്തം കൊളുത്തിവയ്‌ക്കുന്ന ഭോഷത്തം ഇന്നും പ്രചരിപ്പിക്കുന്നു. അറിവില്ലായ്‌മക്കു മാപ്പു കൊടുക്കാമെങ്കിലും അപകടത്തിനു പരിഹാരം കൂടിയേ തീരൂ.\nബൃഹദാരണ്യക ബ്രാഹ്മണത്തില് ഒന്നും രണ്ടും മന്ത്രങ്ങളില് അശ്വമേധത്തെപ്പറ്റിയാണു പ്രതിപാദിക്കുന്നത്. സമഷ്‌ടിശരീരമായി അശ്വത്തെ കണ്ടുകൊണ്ട് സ്‌പഷ്‌ടമായ ഭാഷയില് അതില് അശ്വത്തിന്റെ അവയവങ്ങളേയും വര്‍ണിച്ചിട്ടുണ്ട്. ആദ്യത്തെ മന്ത്രം തന്നെ ബാഹ്യവീക്ഷണത്തിലൂടെ ഒന്നു പരിശോധിക്കാം.\n"ഓം ഉഷാ വാ അശ്വസ്യ മേധ്യസ്യ ശിരഃ"\nമേധ്യശ്വത്തിന്‍റെ ശിരസ്സ് ഉഷസ്സ് (പുലരി) ആണ്.\nവായു (കാറ്റ്) പ്രാണനാകുന്നു.\nതുറന്ന വായ് വൈശ്വാ നരന് എന്ന അഗ്‌നിയാകുന്നു. (അന്നത്തെ പചിക്കുന്ന അഗ്‌നി (ജഠ രാഗ്നി)യുടെ പേര് വൈശ്വാനരന്.\n"അഹം വൈശ്വാനരോ ഭൂത്വാ പ്രാണിനാം ദേഹമാശ്രിതഃ"\nഞാന്‍തന്നെ വൈശ്വാനരന് എന്ന അഗ്‌നിയായി പ്രാണികളുടെ ദേഹത്തെ ആശ്രയിച്ചിരിക്കുന്നു (ഗീത).\n"സംവത്സര ആത്മാ അശ്വസ്യ മേധ്യസ്യ"\nമേധ്യാശ്വത്തിന്‍റെ ശരീരം സംവത്സരമാകുന്നു.\nഈ കുതിരയുടെ മുതുക് ആകാശമാണ്.\nവശങ്ങള് (പാര്‍ശ്വങ്ങള്) ദിക്കുകളാകുന്നു.\nവാരിയെല്ലുകള് ദിക്കോണു കളാണ്.\nമുട്ടുകള് മാസങ്ങളും അര്‍ധമാ സങ്ങളും പക്ഷങ്ങളും ആകുന്നു.\nമാംസം ആകാശമാകുന്നു. (ആകാശത്തിലാണ് എല്ലാ ഭൂതാംശങ്ങളും തങ്ങിനില്‌ക്കുന്നത്. മാംസം മേഘമാകുന്നു).\nപകുതി ദഹിച്ച ആഹാരം മണ ല് തിട്ടുകളാണ്.\n"യകൃച്ച ക്ലോമാനശ്ച പര്‍വതാ:"\nയകൃത്തും ക്‌ളോമങ്ങളും (കരളും പ്ലീഹയും) പര്‍വതങ്ങളാണ്.\n"ഓഷധയശ്ച വനസ്‌പതയശ്ച ലോമാനി"\nചെടികളും വൃക്ഷങ്ങളും രോമങ്ങള് ആകുന്നു.\n"യദ് വിജൃംഭതേ തദ് വിദ്യോതതേ"\nമീനുണ്ടാകുന്നു. (കോട്ടുവായ് കൊള്ളിമീനാകുന്നു).\n"യദ് വിധൂനുതേ തദ് സ്‌തനയതി"\nമൂത്രം വിസര്‍ജിക്കുമ്പോള് വര്‍ഷ മുണ്ടാകുന്നു. (മൂത്രവിസര്‍ജനം മഴയാകുന്നു).\n"അസ്യ വാഗേവാസ്യ വാക്"\nആ കുതിരയുടെ ശബ്‌ദം\nഅശ്വമേധത്തിലെ യാഗാശ്വത്തെയാണു മേല്‌പറഞ്ഞ മന്ത്രത്തിലൂടെ വ്യാഖ്യാനിച്ചിരിക്കുന്നത്. അനന്തമായ പ്രപഞ്ചത്തിന്റെ അംഗപ്രത്യംഗവര്‍ണന എത്രയേറെ ഭാവസുന്ദരമാക്കിയിരിക്കുന്നുവെന്ന് എടുത്തുപറയേണ്ടതില്ല. കുതിരയെ ശ്വാസം മുട്ടിച്ചു കൊല്ലുന്നു എന്ന പ്രാകൃതസങ്കല്‌പവുമായി മേല്‌വിവരിച്ച വര്‍ണനയ്‌ക്കു യാതൊരു ബന്ധവുമില്ല. മന്ത്രസങ്കല്‌പവുമായി അല്‌പവും യോജിപ്പില്ലാത്ത പല വ്യാഖ്യാനങ്ങളും അശ്ലീലങ്ങളായി അധഃപതിച്ചിരിക്കുന്നതും കാണാവുന്നതാണ്. വൈദികമന്ത്രങ്ങളിലും അനുഷ്‌ഠാനങ്ങളിലും തികഞ്ഞ വിശ്വാസമുണ്ടായിരുന്ന ഒരു ജനതയെ സ്വാര്‍ഥമായ കാമലാഭത്തിനു തയ്യാറാക്കത്തക്ക രീതിയിലുള്ള വ്യാഖ്യാനവൈകൃതങ്ങളാണ് പ്രപഞ്ചദര്‍ശനത്തിനു വ്യക്തിയെ കരുത്തുറ്റവനാക്കുന്ന ദര്‍ശനങ്ങളെ കരിതേച്ചുകാണിച്ചത്.\nPosted by sanghasamudra at 09:060comments


ഉറങ്ങിക്കിടന്ന യുവാവിനെ തലക്കടിച്ച് കൊലപ്പെടുത്തി; പ്രവാസി അറസ്റ്റില്\n2021-03-09 10:28:55 pm IST\nദുബൈ: ഉറങ്ങി കിടന്നിരുന്ന സഹമുറിയനെ തലക്കടിച്ച് കൊന്ന 46-കാരനായ പ്രവാസി ദുബൈയില് അറസ്റ്റില്. ഇരുവരും തമ്മില് സാമ്പത്തിക ഇടപാടുകള് ഉണ്ടായിരുന്നതായി പൊലീസ് അറിയിച്ചു. ഇതാണ് തര്‍ക്കത്തിന് കാരണമെന്ന് പൊലീസ് പറയുന്നു.\nസംഭവത്തിന് ശേഷം പ്രതി തന്നെയാണ് വിവരം പൊലീസില് അറിയിച്ചത്. കൂടെ താമസിക്കുന്ന യുവാവ് കട്ടിലില് നിന്നും വീണ് മരിച്ചുവെന്നായിരുന്നു ഇയാള് പൊലീസില് ആദ്യം അറിയിച്ചത്.\nക്രിമിനല് ഇന്‍വെസ്റ്റിഗേഷന് ഡിപ്പാര്‍ട്ട്‌മെന്റിലെ ഉദ്യോഗസ്ഥരും ക്രൈം രംഗത്തെ വിദഗ്ധരും ഉടന് തന്നെ സംഭവ സ്ഥലത്തെത്തി. പ്രാഥമിക അന്വേഷണത്തില് തന്നെ യുവാവ് കട്ടിലില് നിന്ന് വീണ് മരിച്ചതല്ലെന്ന് പൊലീസിന് വ്യക്തമായി.\nമൃതദേഹം ഫോറന്‍സിക് പരിശോധനക്കായി ഓഫീസിലേക്ക് മാറ്റി. പുലര്‍ച്ചെ അഞ്ചുമണിയോടെ മുറിയില് നിന്ന് പോയതാണെന്നും തിരിച്ച് വന്നപ്പോള് അയാള് മരിച്ച് കിടക്കുന്നതാണ് കണ്ടെതെന്നും പ്രതി പൊലീസിനോട് പറഞ്ഞു.\nഎന്നാല് പ്രതിയുടെ ശരീരത്തിലെ രക്തക്കറയും ഇരയുടെ രക്ത സാമ്പിളും ഒന്നായിരുന്നു. മരിച്ച യുവാവിന്റെ തലയില് അടികിട്ടിയതിന്റെ പാടും കൈകള് ഒടിഞ്ഞ നിലയിലും ആയിരുന്നു എന്ന് ഫോറന്‍സിക് വിദഗ്ധന് കണ്ടെത്തി. ഇതിനു ശേഷമാണ് പ്രതി കുറ്റം സമ്മതിച്ചത്.\nകുറ്റകൃത്യത്തിന് ശേഷം കൊലപാതകത്തിനായി ഉപയോഗിച്ച് ആയുധം മാലിന്യ കൂമ്പാരത്തില് വലിച്ചെറിഞ്ഞെന്നും അദ്ദേഹം സമ്മതിച്ചു. കൂടുതല് അന്വേഷണത്തിനായി പ്രതിയെ പബ്ലിക് പ്രോസിക്യൂഷന് കൈമാറി.\nDubai UAE Expat


dead body found in sack | തമിഴ് സംസാരിച്ച സ്ത്രീയും പുരുഷനും പൂജാ സാധനങ്ങൾ എന്നു പറഞ്ഞ് തോട്ടിലേക്ക് വലിച്ചെറിഞ്ഞത് ഒരു പുരുഷന്റെ മൃതദേഹം; സംശയം തോന്നിയ പ്രദേശവാസികൾ ചാക്ക് പരിശോധിച്ചപ്പോൾ കണ്ടത് കൈയും കാലുകളും തലയും അറ്റ നിലയിലുള്ള മൃതദേഹം: കൊലയാളികളെ തേടി പൊലീസ് - MarunadanMalayali.com\nFebruary 18, 2020 | 07:10 AM IST | Permalink\nകുമളി: കൈയും കാലുകളും തലയും അറ്റ പുരുഷന്റെ മൃതദേഹം ചാക്കിൽകെട്ടി ഉപേക്ഷിച്ച നിലയിൽ കണ്ടെത്തി. തമിഴ്‌നാട്ടിൽ കമ്പത്തിനു സമീപമാണ് മൃതദേഹം കണ്ടെത്തിയത്. സംഭവത്തിൽ കേരളത്തിന്റെ അതിർത്തി മേഖലയിലേക്കും പൊലീസ് അന്വേഷണം വ്യാപിപ്പിച്ചു. ഞായർ രാത്രി 10 മണിയോടെ കമ്പം - ചുരുളി റോഡരികിൽ തൊട്ടമൻ തുറൈ എന്ന സ്ഥലത്താണ് മൃതദേഹം കണ്ടത്.\nതമിഴ് സംസാരിച്ച സ്ത്രീയും പുരുഷനുമാണ് മൃതദേഹം തോട്ടിൽ കൊണം്ടു വന്ന് ഉപേക്ഷിച്ചതെന്ന് ദൃക്‌സാക്ഷികൾ പറയുന്നു. ഇവർക്കായി പൊലീസ് തിരച്ചിൽ വ്യാപിപ്പിച്ചിട്ടുണ്ട്. മുല്ലപ്പെരിയാർ അണക്കെട്ടിൽ നിന്ന് വെള്ളം കൊണ്ടു പോകുന്ന കനാലിന്റെ സമീപത്തായി ചൂണ്ടയിട്ടു കൊണ്ടിരുന്നവരാണ് മൃതദേഹം കണ്ടെത്തിയത്. രാത്രി9ന് ശേഷം ഇരുചക്ര വാഹനത്തിൽ ഒരു പുരുഷനും സ്ത്രീയും എത്തി മൃതദേഹം വലിച്ചെറിഞ്ഞതായാണ്ചൂണ്ടയിട്ടിരുന്നവർ പറഞ്ഞത്. എന്താണ് വലിച്ചെറിഞ്ഞത് എന്ന് ചോദിച്ചപ്പോൾ വീട്ടിൽ പൂജ നടത്തിയതിനു ശേഷം മിച്ചമുള്ള പൂജാ സാധനങ്ങൾ കളയാനെത്തിയതാണ് എന്നു മറുപടി നൽകി. മൃതദേഹം തോട്ടിൽ എറിഞ്ഞ ഉടൻ ഇവർ മടങ്ങി.\nഭാര്യയും മക്കളേയും രക്ഷിക്കാൻ ജോർജ്കുട്ടി മൃതദേഹം ഒളിപ്പിച്ചത് പൊലീസ് സ്‌റ്റേഷനിൽ; ജഗദീഷിന്റെ നിർമ്മാണത്തിലിരുന്ന വീട്ടിനുള്ളിൽ കണ്ടെത്തിയത് അതേ 'ദൃശ്യം' മോഡൽ കൊലയെന്ന് പൊലീസ്; വീട്ടിനുള്ളിൽ കണ്ടെത്തിയത് ചാക്കിൽ കെട്ടി മണ്ണിനടിയിൽ താഴ്‌ത്തിയ പുരുഷന്റെ മൃതദേഹം; ഒരു മാസം മുമ്പത്തെ കൊലയിലെ പൊരുൾ തേടി പൊലീസും\nമാനന്തവാടിയിൽ 'ദൃശ്യം മോഡൽ' കൊലപാതകത്തിൽ കുഴിച്ചുമൂടപ്പെട്ടത് തമിഴ്‌നാട് സ്വദേശി ആശൈ കണ്ണൻ; വീട്ടിൽ മദ്യപിച്ച് വഴക്കുണ്ടാക്കുന്ന പിതാവിനെ മക്കൾ സുഹൃത്തിന്റെ സഹായത്തോടെ കൊന്ന് കുഴിച്ചിട്ടെന്ന് സംശയം; പണിനടക്കുന്ന വീട്ടിന്റെ അടുക്കളയിൽ ഒരുമാസം മുമ്പ് മൃതദേഹം കുഴിച്ചിട്ട സംഭവത്തിൽ മരിച്ചയാളെ തിരിച്ചറിഞ്ഞത് വസ്ത്രങ്ങളിൽ നിന്ന്\nഎന്നാൽ ഇവരുടെ പെരുമാറ്റത്തിൽഡ സംശയം തോന്നിയ ഇവർ തോട്ടിൽ നിന്ന് ചാക്കെടുത്ത് അഴിച്ചു നോക്കിയപ്പോളാണ് മൃതദേഹം കണ്ടെത്തിയത്. കൈയും കാലുകളും തലയുമറ്റ നിലയിൽ പുരുഷന്റെ മൃതദേഹമാണ് ചാക്കിൽ കണ്ടെത്തിയത്. ഉടൻ തന്നെ പൊലീസിൽ വിവരം അറിയിച്ചു. 25 നും 30 നും ഇടയിൽ പ്രായമുള്ള മൃതദേഹമാണ് ഇതെന്നാണ് പൊലീസ് നിഗമനം.\nഅതേസമയം മൃതദേഹം ഉപേക്ഷിച്ചവരെ ദൃക്‌സാക്ഷികൾ തിരിച്ചറിഞ്ഞിട്ടില്ല. ഇവരെ അവിടെ മുൻപ് കണ്ടിട്ടില്ലെന്നും, തമിഴിലാണ് സംസാരിച്ചതെന്നും ചൂണ്ടയിട്ടവർ പറഞ്ഞു. മൃതദേഹം കളയാനായി മാത്രം ദൂരെ എവിടെ നിന്നോ എത്തിയവരാകാമെന്നാണ് പൊലീസ് സംശയിക്കുന്നത്. മൃതദേഹത്തിന്റെ നെഞ്ചിലും മുറിവിന്റെ പാടുണ്ട്. രാവിലെ പൊലീസ് നായ അടക്കം സ്ഥലത്ത് പരിശോധന നടത്തിയെങ്കിലും കൂടുതൽ തെളിവുകൾ ലഭിച്ചില്ല. കേസിന്റെ അന്വേഷണത്തിനായി4പ്രത്യേക സ്‌ക്വാഡുകൾ രൂപീകരിച്ചാണ് അന്വേഷണം നടക്കുന്നത്.


Lasith Malinga| ആ തീപാറും യോർക്കറുകൾ ഇനിയില്ല; ടി20യും മതിയാക്കി ശ്രീലങ്കൻ താരം ലസിത് മലിംഗ| Lasith Malinga Retires from T20Is, Announcing Retirement from All Forms of Cricket – News18 Malayalam\nHome » photogallery » sports » LASITH MALINGA RETIRES FROM T20IS ANNOUNCING RETIREMENT FROM ALL FORMS OF CRICKET\nLasith Malinga| ആ തീപാറും യോർക്കറുകൾ ഇനിയില്ല; ടി20യും മതിയാക്കി ശ്രീലങ്കൻ താരം ലസിത് മലിംഗ\n| September 14, 2021, 18:47 IST\nഎക്കാലത്തെയും മികച്ച ശ്രീലങ്കൻ പേസർമാരിൽ ഒരാളാണ് ലസിത് മലിംഗ. ഇപ്പോൾ ടി 20 മത്സരങ്ങളിൽ നിന്ന് വിരമിക്കൽ പ്രഖ്യാപിച്ചിരിക്കുകയാണ് യോർക്കർ രാജാവ്. ക്രിക്കറ്റിന്റെ എല്ലാ ഫോർമാറ്റുകളിൽ നിന്നും മലിംഗ വിരമിച്ചു. 2014ൽ ശ്രീലങ്കയുടെ ടി 20 ലോകകപ്പ് നേട്ടത്തിൽ മലിംഗ പ്രധാന പങ്കുവഹിച്ചിരുന്നു. 2019ൽ തന്നെ ഏകദിന ക്രിക്കറ്റിൽ നിന്നും താരം വിരമിക്കൽ പ്രഖ്യാപിച്ചിരുന്നു.\nസമൂഹ മാധ്യമങ്ങളിലൂടെയാണ് മലിംഗ വിരമിക്കൽ പ്രഖ്യാപിച്ചത്. ഈ യാത്രത്തിൽ പിന്തുണയുമായെത്തിയ എല്ലാവർക്കും മലിംഗ നന്ദി പറഞ്ഞു. വരുംവർഷങ്ങളിൽ യുവതാരങ്ങൾക്ക് തന്റെ അനുഭവം പങ്കുവെക്കാൻ ഒപ്പമുണ്ടാകുമെന്ന് മലിംഗ പറഞ്ഞു. - അദ്ദേഹം ട്വിറ്ററിൽ കുറിച്ചു.\nമുൻ ശ്രീലങ്കൻ ക്യാപ്റ്റൻ കൂടിയായ മലിംഗ ബൗളിംഗ് ആക്ഷന് പേരുകേട്ടതാണ്. മലിംഗയുടെ യോർക്കറിൽ വിക്കറ്റുകൾ തെറിക്കുന്നത് എത്രയോ തവണ നാം കണ്ടിരിക്കുന്നു. ലോകം അടക്കിവാണ സച്ചിൻ അടക്കമുള്ള ബാറ്റ്സ്മാൻമാരുടെ വിക്കറ്റുകൾ പോലും മലിംഗ പലതവണ സ്വന്തമാക്കി. 1983 ൽ ശ്രീലങ്കയിലെ ഗാലേയിലാണ് മലിംഗ ജനിച്ചത്. 2014 ൽ ടി 20 ലോകകപ്പ് കിരീടത്തിലേക്ക് ശ്രീലങ്കയെ നയിച്ചത് മലിംഗയാണ്. (ഫോട്ടോ-എ പി)


vivek oberoi shared mohanlal's singing video - Malayalam Filmibeat\n| Updated: Sunday, February 9, 2020, 17:11 [IST]\nഅഭിനേതാവ് എന്നതിലുപരി നല്ലൊരു ഗായകന് കൂടിയാണ് താനെന്ന് തെളിയിച്ചിട്ടുളള താരമാണ് മോഹന്‍ലാല്. നിരവധി സിനിമകള്‍ക്ക് വേണ്ടി അദ്ദേഹം മുന്‍പ് ഗാനങ്ങള് ആലപിച്ചിരുന്നു. മോഹന്‍ലാലിന്റെ പാട്ടുകളെല്ലാം പ്രേക്ഷക മനസുകളില് നിന്നും മായാതെ നില്‍ക്കുന്നവയാണ്. ഹിന്ദി ഗാനം ആലപിച്ചുകൊണ്ടുളള നടന്റെ പുതിയ വീഡിയോ സോഷ്യല് മീഡിയയില് വൈറലായിരുന്നു.\nഇക്കഴിഞ്ഞ എഷ്യാനെറ്റ് ഫിലിം അവാര്‍ഡ്‌സിലാണ് സൂപ്പര്‍താരം പാട്ട് പാടിയിരിക്കുന്നത്. കിഷോര് കുമാര് പാടിയ അനശ്വര ഹിന്ദി ഗാനം 'മേരി സപ്‌നോം കി റാണി' എന്ന ഗാനമാണ് മോഹന്‍ലാല് ആലപിച്ചിരിക്കുന്നത്. ഇതിന്റെ വീഡിയോ ലൂസിഫറില് ബോബിയായി മലയാളികളെ ഞെട്ടിച്ച വിവേക് ഒബ്‌റോയ് ആണ് പങ്കുവെച്ചത്.\nഅതിമനോഹരം ഒരെയൊരു മോഹന്‍ലാല്, ഇതാ ഹിന്ദിയില് പാടുന്നു, ബ്രില്യന്റ്, ലവ് യൂ ഏട്ടന് എന്നാണ് വീഡിയോ പങ്കുവെച്ചതിനൊപ്പം വിവേക് ഒബ്‌റോയി ട്വീറ്റ് ചെയ്തിരിക്കുന്നത്. ലൂസിഫര്, ഇട്ടിമാണി മേഡ് ഇന് ചൈന തുടങ്ങിയ സിനിമകളിലെ പ്രകടനത്തിന് ഇത്തവണ മികച്ച നടനുളള പുരസ്‌കാരം മോഹന്‍ലാലിന് ലഭിച്ചത്. ലൂസിഫറിലൂടെ മികച്ച സംവിധായകനായി പൃഥ്വിരാജും വില്ലനായി വിവേക് ഒബ്‌റോയും തിരഞ്ഞെടുക്കപ്പെട്ടു.\nRead more about: mohanlal vivek oberoi\nvivek oberoi shared mohanlal's singing video


ആരാധകരെ ഞെട്ടിക്കുന്ന പ്രസ്താവനയുമായി ബോളിവുഡ് താരം അമിതാബ് ബച്ചന്. ആരോഗ്യ പ്രശ്‌നങ്ങള് മൂലം ശസ്ത്രക്രിയക്ക് വിധേയനായി. ' എഴുതാന് സാധിക്കില്ല' എന്നാണ് ബച്ചന് തന്റെ ബ്ലോഗില് കുറിച്ചത്. ബച്ചന്റെ ബ്ലോഗ് വന്ന് നിമിഷങ്ങള്‍ക്കകം തന്നെ ആരാധകര് പ്രിയ താരത്തിന് ആരോഗ്യാശ്ശിസുകള് നേര്‍ന്നു.\nഎന്നാല് എന്ത് രോഗത്തെ തുടര്‍ന്നാണ് ശസ്ത്രക്രിയ എന്ന് ബച്ചന് വെളിപ്പെടുത്തിയിട്ടില്ല. നിലവില് മെയ്‌ഡേ എന്ന സിനിമയുടെ ചിത്രീകരണത്തിലായിരുന്നു ബച്ചന്. അജയ് ദേവ്ഗണ്, രാകുല് പ്രീത് സിങ് എന്നിവരാണ് ചിത്രത്തിലെ മറ്റ് പ്രധാന കഥാപാത്രങ്ങളെ അവതരിപ്പിക്കുന്നത്.\nഷൂജിത്ത് സിര്‍ക്കാറിന്റെ ഗുലാബോ സിത്താബോ എന്ന ചിത്രമാണ് അവസാനമായി പുറത്തിറങ്ങിയ ബച്ചന് ചിത്രം. ആമസോണ് പ്രൈമില് റിലീസ് ചെയ്ത ചിത്രത്തില് ആയുഷ്മാന് ഖുറാനയും പ്രധാന വേഷത്തിലെത്തി.


Tag: അന്താരാഷ്ട്ര ബഹിരാകാശ നിലയം – LUCA\nTag: അന്താരാഷ്ട്ര ബഹിരാകാശ നിലയം\nഅന്താരാഷ്ട്ര ബഹിരാകാശനിലയം ഈ മാസവും കാണാം…\nഅന്താരാഷ്ട്ര ബഹിരാകാശനിലയത്തെ ഇപ്പോള് പലരും കണ്ടിരിക്കും. ഒരു ദിവസം 16തവണയാണ് നിലയം ഭൂമിക്കു ചുറ്റും കറങ്ങിയടിക്കുന്നത്. ഇത്രയും തവണ പോയിട്ടും എന്തുകൊണ്ടാണ് ചിലപ്പോള് മാത്രം നിലയത്തെ കാണാന് പറ്റുന്നത് എന്ന് ആലോചിച്ചുണ്ടോ? പല കാരണങ്ങളുണ്ട് ഇതിന്.\nജ്യോതിശാസ്ത്രം പുതിയവ വീഡിയോ\nSeptember 28, 2019 November 2, 2020 1 min read


ആർ.കെ. രവിവർമ്മയുടെ ചരമവാർഷികം ആചരിച്ചു : Deepika.com Nattu Visesham\nആർ.കെ. രവിവർമ്മയുടെ ചരമവാർഷികം ആചരിച്ചു\nപേരാമ്പ്ര: മുതിർന്ന കോൺഗ്രസ് നേതാവും കെപിസിസി അംഗവുമായിരുന്ന ആർ.കെ. രവിവർമയുടെ മൂന്നാം ചരമവാർഷികം ബ്ലോക്ക് കോൺഗ്രസ് കമ്മിറ്റിയുടെ ആഭിമുഖ്യത്തിൽ ആചരിച്ചു.\nശവകുടീരത്തിൽ പുഷ്പാർച്ചനയും അനുസ്മരണ സമ്മേളനവും സംഘടിപ്പിച്ചു. കെപിസിസി നിർവാഹകസമിതി അംഗം കെ. ബാലനാരായണൻ ഉദ്ഘാടനം ചെയ്തു. രാഷ്‌ട്രീയ, കലാ- സാംസ്കാരിക രംഗങ്ങളിൽ നിറഞ്ഞുനിന്ന രവിവർമ്മയുടെ വിയോഗം നികത്താനാവാത്ത നഷ്ടമായി തുടരുകയാണെന്നും വർഗീയ ഫാസിസവും കൊലപാതക രാഷ്‌ട്രീയവും ചെറുക്കാൻ അദ്ദേഹത്തിന്‍റെ ഓർമ്മകൾ കരുത്തുപകരുമെന്നും അദ്ദേഹം പറഞ്ഞു.\nബ്ലോക്ക് കോൺഗ്രസ് പ്രസിഡന്‍റ് രാജൻ മരുതേരി അധ്യക്ഷത വഹിച്ചു. ഡിസിസി ജനറൽ സെക്രട്ടറി സത്യൻ കടിയങ്ങാട്, യുഡിഎഫ് നിയോജകമണ്ഡലം കൺവീനർ പി.പി. രാമകൃഷ്ണൻ, ഡിസിസി അംഗം കിഴിഞ്ഞാണ്യം കുഞ്ഞിരാമൻ, മഹിളാ കോൺഗ്രസ് ജില്ലാ വൈസ് പ്രസിഡന്‍റ് വി. ആലീസ് മാത്യൂ, മണ്ഡലം കോൺഗ്രസ് പ്രസിഡന്‍റ് ബാബു തത്തക്കാടൻ, ബ്ലോക്ക് ഭാരവാഹികളായ ഇ.പി മുഹമ്മദ്, ഷാജു പൊൻപറ, പി.എസ്. സുനിൽകുമാർ, കെഎസ് യു ജില്ലാ ജനറൽ സെക്രട്ടറി അർജുൻ കറ്റയാട്ട്, പി.കെ. മജീദ്, രാജീവൻ പാറാട്ടുപാറ, സി.ടി. സുരേന്ദ്രൻ, വി.കെ. സുഗതൻ, ബാബു കുരിയാടി, ഇ.സി സത്യൻ, എസ്. പ്രദീപൻ എന്നിവർ പ്രസംഗിച്ചു.


MANJAL VELLAM KIDAKKUNNATHIN MUNP | കിടക്കാന് നേരം മഞ്ഞള്‍പ്പൊടി വെള്ളം കട്ടിലിനടിയില് വച്ചു കിടക്കുക!! ആ മാറ്റം അനുഭവിച്ചറിയുക താന്നെ വേണം - Malayalivartha.com Widgets Magazine\n01 SEPTEMBER 2019 01:01 PM IST\nഭാരതീയ ചികിത്സാവിധികളില് ഏറ്റവും പരാമര്ശിക്കപ്പെട്ടിട്ടുള്ല സര്വ്വശ്രേഷ്ഠമായ മഞ്ഞള് അടുത്ത കാലത്തായി അന്താരാഷ്ട്ര രംഗത്ത് വളരെയധികം ചര്ച്ചചെയ്യപ്പെട്ടിട്ടുള്ല ഒരു സുഗന്ധവ്യജ്ഞന സസ്യമാണ്. നിത്യജീവിതത്തില് ഭക്ഷണത്തിന് പുറമെ ആചാരങ്ങളിലും അനുഷ്ഠാനങ്ങളിലും വളരെയധികം ഉപയോഗിക്കുന്ന മഞ്ഞളിന് ഭാരതസംസ്ക്കാരത്തില് സ്വര്ണ്ണത്തിന് തുല്യമായ സ്ഥാനമാണ് നല്കിയിരിക്കുന്നത്. വിഷഹാരിയും അണുനാശിനിയുമായ മഞ്ഞള് സൌന്ദര്യ സംരക്ഷണത്തിനും വളരെയധികം ഉപയോഗിക്കുന്നുണ്ട്. ആധുനികശാസ്ത്രം ഔഷധങ്ങള്ക്കായി ഏറ്റവും കൂടുതല് പരീക്ഷണ നിരീക്ഷണങ്ങള് നടത്തിയിട്ടുള്ളത് ഒരു പക്ഷേ മഞ്ഞളിലായിരിക്കും. കടുംമഞ്ഞ നിറത്തിലുള്ള കിഴങ്ങുകളോട് കൂടിയ ഈ ഏകവര്ഷസസ്യം കേരളത്തിന്റെ പല ഭാഗങ്ങളിലും വ്യാവസായികാടിസ്ഥാനത്തില് കൃഷി ചെയ്ത് വരുന്നുണ്ടെങ്കിലും സ്ഥലപരിമിതി മൂലവും മറ്റു കാരണങ്ങളാലും ഇപ്പോള് മിക്ക വീടുകളില് നിന്നും അപ്രത്യക്ഷമായിരിക്കുന്നു. സ്ഥല ലഭ്യത അനുസരിച്ച് ഗൃഹപരിസരങ്ങളില് ചെറിയ തവാരണകളുണ്ടാക്കി വീട്ടാവശ്യത്തിനായി മഞ്ഞള് ആയാസരഹിതമായി വളര്ത്താം. ഇത് കൂടാതെ മണ്ചട്ടികളിലും മണ്ണ് നിറച്ച ചാക്കുകളിലും മഞ്ഞള് നടാം. ചെറിയ മുകുളങ്ങളോട് കൂടിയ കിഴങ്ങുകളാണ് നടാന് ഉപയോഗിക്കുന്നത്.\nഎന്നാൽ മഞ്ഞള് അടുക്കളയിലെ കൂട്ടു മാത്രമല്ല, പല അസുഖങ്ങള്‍ക്കുമുള്ള മരുന്നു കൂടിയാണ്. നല്ലൊരു ആന്റി ഓക്‌സിഡന്റു കൂടിയാണിത്. കോള്‍ഡ് പോലുള്ള രോഗങ്ങള്‍ക്കായി പണ്ടു കാലം മുതല് തന്നെ ഉപയോഗിച്ചു വരുന്ന ഒന്നും കൂടിയാണിത്. എന്നാല് ആചാരപരമായും വിശ്വാസപരമായും ഇതു പ്രാധാന്യമുള്ളതാണ്. പല ക്ഷേത്രങ്ങളിലും മഞ്ഞള് പ്രസാദമുണ്ടാകും. സര്‍പ്പങ്ങള്‍ക്ക് മഞ്ഞള്‍പ്പൊടി ഏറെ പ്രധാനപ്പെട്ട ഒന്നാണ്. മഞ്ഞള്‍പ്പൊടിയുമായി ബന്ധപ്പെട്ട ആചാരങ്ങളും ചിട്ടകളും ധാരാളമുണ്ട്. ഇതിലൊന്നാണ് കട്ടിലിനു കീഴേ രാത്രി കിടക്കുമ്പോള് മഞ്ഞള്‍വെള്ളം കലക്കി വയ്ക്കുന്നത്. പണ്ടു കാലത്ത് ഇതു ചില വീടുകളിലെങ്കിലും ചെയ്തിരുന്നു. കുട്ടികളുള്ളിടത്തു പ്രത്യേകിച്ചും. മഞ്ഞള്‍പ്പൊടിയുമായി ബന്ധപ്പെട്ട ആചാരങ്ങള് കൂടുതല് നിലവിലുള്ളത് തമിഴ്‌നാട്ടിലാണ്. ഇവിടെ മഞ്ഞള് വെള്ളം കലക്കി ഒഴിയ്ക്കുക പോലുള്ള ആചാരങ്ങളുണ്ട്. ഇത് ഒരാള്‍ക്കു മറ്റൊരാളോട് ഇഷ്ടം തോന്നുവാനും മറ്റും സഹായിക്കുമെന്ന വിശ്വാസമാണുള്ളത്. വശ്യതയ്ക്കു വേണ്ടിയുള്ള രീതിയാണിത്. നമ്മുടെ കട്ടിലിന്റെ കീഴേ മഞ്ഞള്‍പ്പൊടി വെള്ളത്തില് കലക്കിയ മഞ്ഞള്‍വെള്ളം രാത്രി വയ്ക്കുന്നത് നല്ലതാണെന്നു പറയും. പണ്ടു കാലത്ത് ഇത്തരം രീതികള് നിലവിലുണ്ടായിരുന്നു. കിടക്കാന് നേരം മഞ്ഞള്‍പ്പൊടി വെള്ളം കട്ടിലിനടിയില് വച്ചു കിടക്കുക.\nഈ വെള്ളം രാത്രിയില് ഉണര്‍ന്നെഴുന്നേറ്റാല് കാണാത്ത വിധത്തിലായിരിയ്ക്കണം, വയ്‌ക്കേണ്ടത്. ഇതു രാത്രിയില് എപ്പോഴെങ്കിലും ഉണര്‍ന്നാല് കാണാന് പാടില്ലെന്നര്‍ത്ഥം. രാവിലെ ഇൗ വെള്ളം കണി കണ്ട് ഇത് വീടിനു പുറത്തേയ്‌ക്കൊഴിച്ചു കളയണം. ഇതോടെ നെഗറ്റീവ് എനര്‍ജി പുറന്തള്ളപ്പെടുന്നു. ഇതു പോലെ ചെയ്താല് രാത്രിയില് ദുസ്വപ്‌നം കാണില്ലെന്നാണ് വിശ്വാസം. പ്രത്യേകിച്ചും പിതൃ സംബന്ധമായോ ദുര്‍മരണ സംബന്ധമായോ സ്വപ്‌നങ്ങള് കാണില്ല. മാത്രമല്ല, മോശം കാര്യങ്ങളൊന്നും തന്നെ സംഭവിയ്ക്കില്ല. പ്രത്യേകിച്ചും കുട്ടികള്‍ക്കു പേടി തട്ടാതിരിയ്ക്കാന് ഇത് ഏറെ നല്ലതാണ്. ഗര്‍ഭിണികള്‍ക്കും. ഇതു കട്ടിലിനു താഴേയോ ഇതല്ലെങ്കില് മുറിയ്ക്കു പുറത്തോ മുറിയുടെ മൂലയിലോ വയ്ക്കാം. എന്നാല് രാത്രി ഉണര്‍ന്നാല് ഇതു യാതൊരു കാരണവശാലും കാണരുത്. എന്നാല് രാവിലെ ഇത് കണി കാണുന്നത് ഏറെ നല്ലതാണ്. കണി കണ്ട ശേഷം ഇത് തെക്കോട്ട് ഒഴിച്ചു കളയുകയെന്നതാണ് പ്രധാനം. ഇത് അന്നത്തെ ദിവസം മുഴുവന് ഏറെ നല്ലതാരിയിക്കുവാന് സഹായിക്കുന്ന ഒന്നു കൂടിയാണ്. രാത്രിയില് നമ്മെ ബാധിയ്ക്കാന് ഇടയുള്ള നെഗറ്റീവ് എനര്‍ജി ഈ മഞ്ഞള് വെള്ളം വലിച്ചെടുക്കുകയാണ് ചെയ്യുന്നത്. ഇതു വഴി നമ്മെ ബാധിയ്ക്കാന് ഇടയുള്ള ദോഷങ്ങള് അകറ്റാന് സാധിയ്ക്കും.\nസുഗന്ധവ്യഞ്ജനങ്ങളിലെ റാണിയായാണ് മഞ്ഞള് അറിയപ്പെടുന്നത്. നാലായിരം വര്‍ഷങ്ങള്‍ക്ക് മുമ്പ് തന്നെ ഇന്ത്യക്കാര് മഞ്ഞള് ഉപയോഗിക്കുന്നുണ്ടെന്ന് ചരിത്രരേഖകളില് കാണാം. ത്വക്ക് രോഗങ്ങള് മുതല് ക്യാന്‍സര് വരെ തടയാന് ശേഷിയുള്ള അത്ഭുത ഔഷധമാണ് മഞ്ഞളെന്ന് അടുത്തിടെ നടത്തിയ പഠനങ്ങള് തെളിയിക്കുന്നു. ചര്‍മസൗന്ദര്യം സംരക്ഷിക്കുന്നതിനായാണ് പണ്ടുമുതലേ മഞ്ഞള് കൂടുതലായും ഉപയോഗിച്ചുവരുന്നത്. ശരീരത്തിനും നിറവും ശോഭയും നല്‍കാന് മഞ്ഞളിന് പ്രത്യേകമായ കഴിവുണ്ട്. കൗമാരക്കാര്‍ക്കിടയില് സാധാരണമായ മുഖക്കുരു അകറ്റാന് മഞ്ഞള് ഉത്തമമാണ്. ഒരു തണ്ട് കറിവേപ്പിലയും ഒരു ചെറിയ കഷണം മഞ്ഞ ളും കൂട്ടി അരച്ച് ഒരു മുട്ടയുടെ വെള്ളയില് കുഴച്ച് മുഖത്ത് പുരട്ടുക. അരമണിക്കൂറിന് ശേഷം കടലമാവ് കൊണ്ട് കഴുകിക്കളഞ്ഞാല് മുഖക്കുരു മാറും. രണ്ട് സ്പൂണ് ചെറുപയര് നന്നായി അരച്ച് അര സ്പൂണ് നാരങ്ങാനീരും ഒരു നുള്ള് ഇന്തുപ്പും ഒരു സ്പൂണ് മഞ്ഞളും ചേര്‍ത്ത് പാലില് കുഴച്ച് മുഖത്ത് പുരട്ടുക. ഉണങ്ങുമ്പോള് ചെറു ചൂടുവെള്ളം കൊണ്ട് കഴുകിക്കളയാം. മുഖക്കുരുവും പാടുകളും മാറി മുഖം സുന്ദരമാകും.


നടിയാണെന്ന് കേട്ടപ്പോഴുള്ള അയാളുടെ പ്രതികരണം ഞെട്ടിച്ചു! വ്യത്യസ്തമായ അനുഭവത്തെക്കുറിച്ച് നിത്യ മേനോന്! - Malayalam Filmibeat\n| Published: Saturday, December 14, 2019, 9:39 [IST]\nപ്രേക്ഷകര്‍ക്ക് ഏറെ പ്രിയപ്പെട്ട അഭിനേത്രികളിലൊരാളാണ് നിത്യ മേനോന്. സിനിമയില് മാത്രമല്ല ജീവിതത്തിലും തന്റെ നിലപാടുകള് കൃത്യമായി വ്യക്തമാക്കിയാണ് ഈ താരം മുന്നേറുന്നത്. മലയാളത്തില് മാത്രമല്ല അന്യഭാഷയിലേക്ക് എത്തിയപ്പോഴും താരത്തിന് മികച്ച സ്വീകാര്യതയായിരുന്നു ലഭിച്ചത്. ജീവിതത്തില് വളരെ മനോഹരമായൊരു അനുഭവത്തെക്കുറിച്ചുള്ള തുറന്നുപറച്ചിലുമായെത്തിയിരിക്കുകയാണ് താരമിപ്പോള്. സാന്‍ഫ്രാന്‍സിസ്‌കോയിലെ സംഭവത്തെക്കുറിച്ചാണ് താരം തുറന്നുപറഞ്ഞിട്ടുള്ളത്. അന്ന് എല്ലാവരും ഷൂട്ടിന്റെ തിരക്കിലായിരുന്നു. ആ സമയത്ത് തനിക്ക് തിരക്കുണ്ടായിരുന്നില്ല. കുറച്ച് നടക്കാമെന്ന് തീരുമാനിച്ച് പുഴയുടെ അരികിലേക്ക് പോവുകയായിരുന്നു താരം.\nഅപരിചിതരോട് സംസാരിക്കുന്ന പ്രകൃതക്കാരിയാണ് താനെന്ന് നിത്യ പറയുന്നു. യാത്ര ചെയ്യുമ്പോഴൊക്കെ അങ്ങനെ സംസാരിക്കാറുണ്ട്. മനോഹരമായൊരു അനുഭവമാണ് അന്ന് സാന്‍ഫ്രാന്‍സിസ്കോയില് നിന്നും ലഭിച്ചത്. അതിനിടയിലാണ് പുഴവക്കത്തിരുന്ന് മീന് പിടിക്കുന്ന ഒരാളെ നിത്യ ശ്രദ്ധിച്ചത്. തൊപ്പിയൊക്കെ വെച്ചായിരുന്നു അദ്ദേഹത്തിന്റെ ഇരിപ്പ്. മീന് പിടിക്കുന്നതിനെക്കുറിച്ചും കിട്ടിയ മീനുമൊക്കെ അദ്ദേഹം കാണിച്ചിരുന്നു. അതിനിടയിലാണ് അദ്ദേഹം തന്‍രെ ജോലിയെക്കുറിച്ച് ചോദിച്ചത്. അഭിനയമാണ് ജോവിയെന്ന് പറഞ്ഞപ്പോള് വലിയ കഷ്ടപ്പാടായിരിക്കുമല്ലോ എന്നായിരുന്നു അദ്ദേഹത്തിന്റെ പ്രതികരണം.\nഈ പ്രതികരണം തന്നെ വല്ലാതെ ഞെട്ടിച്ചുവെന്നും ജീവിതത്തിലാദ്യമായാണ് ഈ ജോലിയെക്കുറിച്ച് കേട്ടപ്പോള് ഇങ്ങനെയൊരാള് പ്രതികരിച്ചതെന്നും താരം പറയുന്നു. പൊതുവെ അഭിനേത്രിയെന്ന് കേള്‍ക്കുമ്പോള് വരുന്ന കുറച്ച് മറുപടികളുണ്ട്. എന്നാല് അദ്ദേഹം അങ്ങനെയായിരുന്നില്ല. എല്ലാം മനസ്സിലാക്കിയായിരുന്നു അദ്ദേഹം പ്രതികരിച്ചത്. ഒരിക്കലും മറക്കാനാവാത്ത തരത്തിലുള്ള പ്രതികരണമായിരുന്നു ഇത്. അതിനാല്‍ത്തന്നെ എന്നും ഇതോര്‍ത്തിരിക്കുമെന്നും താരം പറയുന്നു. ടികെ രാജീവ് കുമാര് ചിത്രമായ കോളാമ്പിയുമായാണ് താരം ഒടുവിലായി മലയാളത്തിലേക്ക് എത്തിയത്.\nRead more about: nithya menon നിത്യ മേനോന്\nNithya Menon about unforgettable moment in her life.\nStory first published: Saturday, December 14, 2019, 9:39 [IST]


ഹാര്‍ദിക് പട്ടേലിന് എല്ലാ കേസുകളിലും ജാമ്യം; ചൊവ്വാഴ്ച ജയില് മോചിതനാകും | Muhimmath\nHome » National » ഹാര്‍ദിക് പട്ടേലിന് എല്ലാ കേസുകളിലും ജാമ്യം; ചൊവ്വാഴ്ച ജയില് മോചിതനാകും\nഹാര്‍ദിക് പട്ടേലിന് എല്ലാ കേസുകളിലും ജാമ്യം; ചൊവ്വാഴ്ച ജയില് മോചിതനാകും\nWritten By Muhimmath News on Monday, 11 July 2016 | 20:40\nരാജ്‌കോട്ട്: പട്ടേല് സംവരണ സമരത്തെ തുടര്‍ന്നു ജയിലിലായ ഹാര്‍ദിക് പട്ടേലിന് ഗുജറാത്ത് ഹൈക്കോടതി ജാമ്യം അനുവദിച്ചു. ഹാര്‍ദികിന്റെ മേല് ചുമത്തിയിരുന്ന എല്ലാ കേസുകളിലും ജാമ്യം ലഭിച്ചതോടെ അദ്ദേഹം ജയില് മോചിതനാകുമെന്ന് ഉറപ്പായി. രണ്ടു രാജ്യദ്രോഹക്കേസുകളില് ഗുജറാത്ത് ഹൈക്കോടതി കഴിഞ്ഞദിവസം ഹാര്‍ദിക് പട്ടേലിന് ജാമ്യം അനുവദിച്ചിരുന്നു. ഒമ്പതു മാസം മുമ്പാണ് രാജ്യദ്രോഹക്കുറ്റം ചുമത്തി 22കാരനായ ഹാര്‍ദിക് പട്ടേല് അറസ്റ്റിലാകുന്നത്.\nജാമ്യം ലഭിച്ചെങ്കിലും ഹാര്‍ദികിന് ഗുജറാത്തില്‍നിന്നും വിട്ടുനില്‍ക്കേണ്ടിവരും. ആറ് മാസത്തേക്ക് ഗുജറാത്തിനു പുറത്ത് കഴിയണമെന്നും ജാമ്യകാലത്തു യാതൊരുവിധ ക്രമസമാധാന പ്രശ്‌നങ്ങളും ഉണ്ടാക്കുകയില്ലെന്നും രേഖാമൂലം ഉറപ്പു നല്‍കണമെന്നും ജാമ്യവ്യവസ്ഥയില് പറയുന്നു.\nഅഹമ്മദാബാദില് കഴിഞ്ഞ വര്‍ഷം ഓഗസ്റ്റില് ഹാര്‍ദിക്കിന്റെ നേതൃത്വത്തില് നടന്ന പട്ടേല് സംവരണ പ്രക്ഷോഭം അക്രമാസക്തമായതിനെ തുടര്‍ന്ന് ഒരു പോലീസുകാരന് ഉള്‍പ്പെടെ പത്തുപേര് കൊല്ലപ്പെട്ടിരുന്നു. 40 കോടിയിലധികം രൂപയുടെ നാശനഷ്ടവും സംസ്ഥാനത്തിനുണ്ടായി.